text:
ঐগী নুংশিরবা ইরৈচাশিং,
নীংতম্বগী অমৃত মহোতসব, ৭৫শুবা নীংতম্বা নুমিৎসিদা ময়াম পুম্নমকপু অমদি মালেম পুম্বদা লৈরিবা ভারতপু নুংশিজবা মীয়াম, মীয়ামগী লৈঙাকপু নুংশিজবা মীয়ামগী মফমদা য়াইফ পাউজেল পীজরি।
ঙসি নীংতম্বগী অমৃত মহোতসবকী য়াইফরবা পুংফমসিদা লৈবাকসিনা মাগী নীংতম লান্মীশিংবু, লৈবাক ঙাক শেন্নববগীদমক অহিং নুংথিল খায়দনা হোৎনরিবা, মথ্বায় কৎখিবা অথৌবা অথৌবীশিংবু ঙসি লৈবাকসিনা কোক নোঞ্জরি। নীংতম্বগী মীয়ামগী ইহৌ হৌখিবা ইকায় খুম্নরবা বাপু ওইরবসু, নৎত্রগা নীংতম্নবগীদমক মশাগী লৈজবা পুম্বা কত্থোক্লমবা নেতাজী সুভাস চন্দ্র বোস, ভগত শিং, চন্দ্রসেখর অজাদ, বিস্মিল অমসুং অসফাক উল্লা খান্নচিংবা অথোইবা লালহৌবশিং ওইরবসু, ঝান্সিগী রানী লক্সমিবাই, চিত্তুরগী রানি চেন্নম্মা ওইরবসু নৎত্রগা রানী গাইদিনলিউ ওইরবসু, নৎত্রগা অসামগী মাতঙ্গিনী হাজরাকী থৌনা ওইরবসু, লৈবাক্কী অহানবা প্রধান মন্ত্রী নেহরু জী ওইরবসু, লৈবাকসিবু অপুনবা লৈবাক অমা ওইনা শেম্লমবা সরদার বল্লভ ভাই পতেল ওইরবসু, ভারতকী তুংগী মায়কৈ তাক্লমবা, লম্বী পীরম্বা বাবা সাহব অম্বেদকর য়াওনা লৈবাকসিনা মীপুম খুদিংমকপু, মীওই খুদিংমকপু ঙসি নীংশিংলি। লৈবাকসিনা হায়রিবা অথোইবা মীওইশিং অসিগী লমন তোনশিল্লবনি।
ভারততি মনি মুক্তা কয়ানা লৈতেংলবা লৈবাক্নি। ঙসি ভারতকী কাচিন কোয়া শিনবা থুংনা মচি মচিদা পুৱারীগী তারিখতা মমিং ফাওবা পন্নখিদ্রবা লৈবাকসিবুসু শেমগৎলকখিবা, মাঙদসু পুখৎলকখিবা মীওই কয়াবুসু ঙসি ঐনা পুম্নমক কোনশিন্দুনা ইকোক নোঞ্জরি।
ভারতনা চহিচা কয়া ইমা লৈবাক্কীদমক, নাৎ অমসুং নীংতম্বগীদমক থেংনদুনা লাকখি। মীখা পোনবগী চৈনা, নীংতম্বগী ইখৌ লাংবা লৈবাকসিনা চহিচা কয়া খাঙদুনা লাকখি। মায় পাকপা মায়থিবা কয়া লৈখি অদুবু থম্মোয়নুংদা লৈরিবা নীংতম্বগী ইখৌ লাংবদুদি কৈদৌঙৈদসু মাঙহনখিদে। অদুগুম্লবা হোৎনখিবা ময়াম, চহিচা কয়া খাঙদুনা লৈরকখিবা ময়ামদু ঙসি খুরুমজবগী মতম লাক্লে অমদি ইকোক নোনফমসু থোকই।
মালেমগী লাইচৎ কোরোনা মতমসিদা ঐখোয়গী দোক্তর, নর্স, পেরামেদিকেল স্তাফ, শিৎ-শেংলিবা শিন্মীশিং, ভেক্সিন পুথোক্নবগীদমক পুক্নিং লুপ্লিবা কাঙলোনলোয়শিং, কোরোনাগী মতমসিদা মীৎকুপ কাঙদনা মীয়ামগী থৌগল তৌরিবা লৈবাক মীয়াম করোর কয়াসু ঐখোয়না ইকোক নোনফম থোকই।
ঙসিসু লৈবাকসিগী মফম খরদা ঈচাও, চাক তাঙবা থোক্লি। থম্মোয় শোক্নিংঙাই ওইবা পাউশিংসু অদুম্মক লাকই। লম কয়াদা মীয়াম্না অৱাবা মায়োক্নবা হেনগৎলক্লি। অসিগুম্বা মতমসিদা কেন্দ্র লৈঙাক ওইরবসু স্তেত লৈঙাক ওইরবসু পুম্নমক্না মখোয়গীদমক খোঙফম চেৎনা লেপ্লি। ঙসিগী থৌরমসিদা ওলিম্পিক্তা ভারতকী মীংচৎ পুরকখিবা নহারোলশিংসু, ঐখোয়গী শান্নরোয়শিংসু ঙসি ঐখোয়গী ইরকসিদা শরুক য়ারি।
খরনা মফমসিদা লৈরি, খরনা মাঙদা ফম্লি। ঙসি ঐনা লৈবাক মীয়ামদা, মফমসিদা শরুক য়ারিবশিংদসু অমদি ভারতকী কাচিন কোয়াদগী থৌরমসিদা শরুক য়ারিবা ময়ামগী মফমদা হায়জনিংবদি ঐখোয়গী শান্নরোয়শিংবু পুক্নিং থৌগৎপা ওইনা ইকায়খুম্নবা ওইনা মীৎকুপ অমত্তং খুবাক খুমিন্নসি।
ভারতকী শান্ন-খোৎনববু ইকায় খুম্নসি, ভারতকী নহারোলশিংবু ইকায় খুম্নসি, ভারতকী মায় পুরক্লিবা নহাশিংবু ইকায় খুম্নসি। লৈবাক মীয়াম করোর কয়াগী খুবাক্কী ইনিলগা লোয়ননা ঐখোয়গী নহাশিং, লৈবাক্কী মীংচৎ পুরক্লিবা নহারোলশিংবু ইকায় খুম্নসি। শান্নরোয়শিংনা মরুওইনা… মখোয়না ঐখোয়গী থম্মোয়বু শুমহৎপা খক্তা নত্তনা লাক্কদৌরিবা মীরোলশিং, ভারতকী নহারোলশিংবু পুক্নিং থৌগৎনবগী অচৌবা থবক অমা পায়খৎলবনি হায়না চাউথোকচবগা লোয়ননা হায়নিংই।
ঐগী নুংশিরবা ইরৈচাশিং,
ঐখোয়না নীংতম্বগী হরাউ তয়াম্বা ফোঙদোক্লি অদুবু শেত্তোক্নখিবগী চৈনাসু ঙসি ভারতকী পুক্নিং ৱাখলদা তাশোন্না থিনবগুম তৌরি। মসি হৌখিবা চহিচাসিগী খ্বাইদগী চাউবা লাংফমগী থৌদোকশিংগী মনুংদা অমনি। নীংতম্লবা মতুংদা মীওইশিং অসিবু ঐখোয়না থুনা কাউথোক্নখি। ঙরাংদি ভারতনা পুক্নিং নুংশিনিংঙাই ওইরবা ফিরেপ অমা লৌখি। হৌজিক্তগী হৌনা চহি খুদিংগী ওগস্ত ১৪বু ‘শেত্তোক্নখিবগী অকিবা থৌদোকশিং নীংশিং নুমিৎ’ হায়না পাঙথোক্লগনি। শেত্তোক্নখিবা মতমদা অৱা-অনা কয়া খাঙখিবা, মীওৎ মীনৈ থেংনখিবা, ইকায় খুম্নবগা লোয়ননা অরোইবা মথৌ মঙম ফাওবা পাঙথোকপিবা ফংখিদ্রবা, মখোয়শিংদু ঐখোয়গী নীংশিং খুভমশিংদা হিংহন্দুনা থম্বা তশেংনমক মথৌ তাই। ৭৫শুবা নীংতম নুমিৎসিদা শেত্তোক্নখিবগী অকিবা থৌদোকশিং নীংশিং নুমিৎকী ফিরেপ লৌবগা লোয়ননা হায়রিবা মীওইশিংদুগী মফমদা ভারত মচা পুম্নমক্কী মফমদগী ইকায় খুম্নবগা লোয়ননা শ্রদ্ধাঞ্জলি কৎচরি।
ঐগী নুংশিরবা ইরৈচাশিং,
চাউখৎ লমজেলদা মাঙজিল থানা চেনখৎলক্লিবা ইরৈবাকসিগী মাঙদা অমদি মালেম পুম্বগী মীওইবা খুন্নাইগী মাঙদা কোরোনাগী লাংফম্না অচৌবা শিংনবা অমা ওইদুনা লাক্লি। ভারত মচাশিংনা ইচং থৌনা অমদি থৌনা ফনা লান্ফম অসিবু মায়োক্নরি। লান্ফম অসিদা ঐখোয়গী মাঙদা শিংনবা কয়া লাকখি। অদুবু লম খুদিংবা ইরৈচা পুম্নমক্না হান্নগা মান্নদবা খোঙজেল অমদা থবক তৌখি। ঐখোয়গী কাঙলোনলোয়শিংনা, ঐখোয়গী ইন্দস্ত্রীশিংগী পাঙ্গলগী মহৈনা ভারতনা ভেক্সিনগীদমক কনাগুম্বা অমদা, কনাগুম্বা লৈবাক অমদা তাংজহন্দ্রে। অদোমসু খন্থবিয়ু, মীৎকুপ অমত্তং খন্থবিয়ু, করিগুম্বা ভারতকী মফমদা ভেক্সিন লৈরমদ্রবদি করি ওইরমগনি হায়বদু। পোলিওগী ভেক্সিন ফংনবা হোৎনবদা ঐখোয়না চহি কয়া চঙখি।
অসুক চাউখ্রবা লাংফম অসিদা, মালেম পুম্বদা লাইচৎ অসিনা লাকশিনখ্রবদা ঐখোয়না কমদৌনা ভেক্সিন ফংলমগদৌরিবনো। ভারতনা ফংলমগদরা ফংলমলোইদরা নৎত্রগা ফংলগনা করমবা মতমদা ফংলমগনি। অদুবু ঙসিদি মালেমগী খ্বাইদগী চাউবা ভেক্সিনেসনগী থৌরম ইরৈবাকসিদা পায়খৎলি হায়না ঐখোয়না ইখৌ পোঙনা লাউবা ঙম্লি। মীওই করোর ৫৪ হেনবদা ভেক্সিন দোজ কাপখ্রে। কোৱিনগুম্বা ওনলাইনগী থৌরাং, দিজিতেল সর্তিফিকেত পীননবগী থৌরাং অসিনা ঙসি মালেম পুম্ববু ঙকহল্লি। লাইচৎকী মতমসিদা ভারতনা মীওই করোর ৮০দা থা কয়া লেম্না চেঙ-হৱাই পীদুনা লায়রবা ইমুংশিংগী চাকখুম মৈ মুৎহনখিদবা অসিসু মালেম্না ঙক্নরিবনি অমদি শোন্নরিবনি। লৈবাক অতৈগা চাংদম্নবদা ভারত্তা লাইচৎসিনা শোকহনবা মী য়ামদে অমদি মালেমগী মীশিংগা চাংদম্নবদা ভারতনা মশিং খ্বাইদগী হেন্না মশাগী মীয়ামবু লায়নাসিদগী ঙাকথোক্লি হায়বসি অচুম্বনি, অদুম ওইনমক মসি ঐখোয়গীদমক্তদি ইখৌ পোঙনা লাউনবগী মরম ওইদে। অপেনবা পোক্তুনা নিংঙাইদনা লৈথোক্নবগী ৱাফম ওইদে। শিংনবা অমত্তা লৈখিদে হায়না হায়রবসি মদুনা ঐখোয়গী চাউখৎ লম্বী থিংনবগী ৱাফম ওইরক্কনি।
মালেমগী লৈরিবা লৈবাকশিংগী চাংদম্নবদা ঐখোয়গী ফীভম ৱাৎনা লৈখি, মালেমগী মফমদা লৈখিবা লৈবাক কয়াগী মফমদা লৈখিবা ঐখোয়দা লৈরমখিদে। মসি ময়ামসি ওইদুনসু… অদুগা নাকল অমরোমদনা ঐখোয়গী মীশিং য়াম্না লৈ। মালেমগী মীশিংগা চাংদম্নবদা ঐখোয়গী মীশিং য়াম্মি, ঐখোয়গী পুন্সি মহিংসু তোঙাল্লি। ফনা কন্না হোৎনদুনসু ঐখোয়না পুন্সি কয়া অমদি কনবা ঙমখিদে। অঙাঙ কয়াগী কোকথক্তগী মিনুংশিগী খুৎ নান্থবিগদবা কয়া মুনবিখ্রে। মখোয়বু থেমজিনবিগদবা, মখোয়নী নিংঙাই থেমবিগদবা কয়া চৎখ্রে। অসিগুম্বা পাম্বৈ লৈতবা ফীভম অমদি অৱাবগী ফীভম মতম পুম্বগী ওইনা লৈহৌরগদবনি।
ঐগী নুংশিরবা ইরৈচাশিং,
লৈবাক পুম্নমক্কী চাউখৎ খোঙচত্তা লৈবাক অদুবু অনৌবা খোঙফম অমদা শক্তাক্নবা হোৎনবগী তাঙ্কক অমা হেক হেক লাকই। অনৌবা ফিরেপ কয়াগা লোয়ননা মাঙদা চঙশিল্লি। ভারতকী চাউখৎ খোঙচত্তসু অদুগুম্বা তাঞ্জা অদু ঙসিদি লাক্লে। নীংতম্বগী ৭৫শুবা চহিগী থৌরম অসি শুপ্নতগী থৌরম অমখক্তা লোইশিল্লোয়দবনি। ঐখোয়না অনৌবা ফিরেপ লৌবা তাই। অনৌবা ফিরেপশিংগা লোয়ননা চঙশিনবা তাই। মীৎকুপসিদগী হৌরগা মথংগী চহি ২৫গী খোঙচৎ, ঐখোয়না নীংতম্বগী চহিচাগী থৌরম পাঙথোকপা মতমদা, অনৌবা ভারতকী মতোল লোমবগী মতম অদুদা, ঐখোয়গী ফিরেপশিংগী মহৈশিং ঐখোয়গী নীংতম্বগী চহিচা ফাওবা পুদুনা চৎকদবনি। পুক্নিংদা চাউথোকচবগা লোয়ননা পুদুনা চৎকদবনি।
অমৃতগী মতমদুগী পান্দমদি ভারত অমসুং ভারত মচাশিংগী হোৎনবগী অনৌবা খোঙফমশিংদুনি। অমৃতগী মতমদুগী পান্দমদি খুদোংচাবা ফংবদা খুঙ্গঙ অমসুং ময়োল্লমগী মরক্তা খেন্নবা লৈতবা ফীভমদুনি। অমৃতগী মতমদুগী পান্দমদি মীয়ামগী পুন্সিদা লৈঙাক্না মরম লৈতনা খুৎ থিংজিন্দবা ভারত অমা শেম্বদুনি। অমৃতগী মতমদুগী পান্দমদি মালেমগী মতমগা চুনবা মচাক মথুম পুম্নমক লৈবা ভারত অমা শেম্বদুনি।
ঐখোয় কনাদগীসু তাদে। মসি ইরৈচা করোর কয়াগী ৱাখল্লোন্নি। অদুবু ৱাখল্লোন অসি হোৎনবা অমদি থবক ওইনা পাঙথোকত্রিবমখৈ মপুং ফারোই। মরম অসিনা ঐখোয়না ঐখোয়গী ৱাখল্লোন পুম্নমক থবক ওইনা পাঙথোক্তুনা, কন্না হোৎনদুনা মঙফাওনহনবা তাই অমদি মঙলান অসি, ৱাখল্লোন অসি ঐখোয়গী ঙমখৈগী ৱাংমদসু শন্দোক্তুনা লৈবাক কয়াদসু পুক্নিং থৌগৎনবা থৌদাং লৌগদবনি।
অমৃতগী মতম অসি চহি ২৫গী মতম্নি। অদুবু ঐখোয়না পান্দম ফংনবগীদমক অসুক শাংলবা মতমসি ঙাইবগী মথৌ তাদে। ঐখোয়না হৌজিক্তগী হৌনা হোৎনবা তাই। ঐখোয়দা লেম্না মাঙহন্নবা মতম অমত্তা লৈতে। হৌজিক মতমদু য়ৌরবনি হৌজিক চপ চারবা মতম্নি। লৈবাকসিদা অহোংবা পুরকপা তাই অমদি লৈবাক মচা অমা ওইনা ঐখোয় ইশাদসু অহোংবা পুরকপা তাই। পুম্নমক্কা লোয়ননা পুম্নক্কী চাউখৎপা, পুম্নমক্কী থাজবা হায়বা খোল্লাউসিগা লোয়ননা ঐখোয় পুনশিন্নরে। অদুবু ঙসি অঙাঙবা লানবনগী মথকসিদগী হায়রিবসিনি, পুম্নমক্কা লোয়ননা পুম্নমক্কী চাউখৎপা, পুম্নমক্কী থাজবা অমদি হৌজিক্না পুম্নমক্কী হোৎনজমন ঐখোয়গী পান্দমশিংবু ফংনবগীদমক য়াম্না মরুওই। হৌখিবা চহি তরেৎসিদা হৌদোরকখিবা য়াম্লবা থৌরাংশিংগী কান্নবা লায়রবা মীওই করোর কয়াগী য়ুমদা য়ৌহল্লি। উজ্জ্বলাদগী হৌরগা আয়ুস্মান ভারতকী মপাঙ্গল ঙসি লৈবাকসিগী লায়রবা পুম্নমক্না খঙলে। ঙসিদি লৈঙাক্কী থৌরাংশিংগী খোঙজেল য়াঙখৎলে। মখোয়গী থমখিবা পান্দমশিং ফংবা ঙম্লে। হান্নগা চাংদম্নবদা ঐখোয়না য়াম্না থুনা য়াঙনা মাঙদা চঙশিনবা ঙম্লে। অদুম ওইনমক মসিনা অরোয়বা নত্তে। হৌজিক ঐখোয় মতোল লোম্না, মপুং ফানা চঙশিনবা তাই। খুঙ্গঙশিংদা চাদা চাম্ম লম্বী থোঙ ফগৎহনবা, য়ুমথোঙ চাদা চাম্মদা বেঙ্ক একাউন্ত হাংহনবা, কান্নবা ফংবা য়ারবা মীওই চাদা চাম্মদা আয়ুস্মান ভারতকী কার্দ ফংহনবা, ফংফম থোকপা মীওই চাদা চাম্মদা উজ্জ্বলা য়োজনাগী গ্যাস কন্নেক্সন ফংহনবা তাই। লৈঙাক্কী লাইফ ইন্সুরেন্স ওইরবসু, পেন্সনগী থৌরাং ওইরবসু, য়ুম-কৈগী থৌরাং ওইরবসু ময়ামসিগী কান্নবা ফংবা য়ারবা মীওই খুদিংমক কোনশিনবা মথৌ তাই। চাদা চাম্ম থবক পাঙথোকপা হায়বা ৱাখল্লোনসিদা চৎকদবনি। ঙসি ফাওবা ঐখোয়না লম্বীগী চিদাইদা পোৎফম ফম্লিবা মীওইশিংগী মরমদা খন্নরুদে। লম্বীগী চিদাইদা ফমদুনা, খোঙ লম্বীদা ফমদুনা পোৎ য়োল্লিবা, থেলা ইল্লিবা মীওইশিংবু ঐখোয়না স্বানিধি য়োজনাগী মতেংনা বেঙ্কিং সিস্তেমদু পুশিল্লক্লি।
ঐখোয়না য়ুমথোঙ খুদিংদা মৈ ফংহনবগুম, ঐখোয়নে য়ুমথোঙ খুদিংদা খোঙহাম-খুৎহাম্ফম থম্নবগী থৌরাং পায়খৎপগুম, হৌজিক ঐখোয়না থৌরাংশিং মতোন লোম্না পায়খৎনবা পান্দমগা লোয়ননা মাঙদা চঙশিনবা তাই অ্রমদি মসি ফংনবগীদমক ঐখোয়না মতম অমদি পনখৈ য়াম্না লাপ্না থম্লোইদবনি। ঐখোয়না চহি খরদা ঐখোয়গী মঙলান মঙফাওনহনগদবনি।
লৈবাকসিনা ঙসি য়ুমথোঙ খুদিংদা ঈশিং পীননবা মিসনগী থবক খোঙজেল য়াঙনা পায়খৎলি। জল জীবন মিসনগী শুপ্নতগী চহি অনিগী মনুংদা ইমুং করোর মরি মখায় হেনবদা তোতি ঈশিং ফংবা হৌখিবসিদা… পাইপতগী ঈশিং ফংবা হৌবসিদা ঐ নুংঙাইবা ফাওই। ইমা, ইচল-ইচে করোর কয়াগী থৌজালদুনি ঐখোয়না পামজরিবা। অসুম্না চাদা চাম্মগী পান্দম অসিগী খ্বাইদগী চাউনা কান্নবা হায়রগদি মীয়াম্না লৈঙাক্কৌ থৌরাংশিংগী কান্নবা ফংদবা হায়বদু লৈররোই। খুন্নাইগী অরোইবা লৈইদা লেপ্লিবা মীওইদু য়ৌননবা লৈঙাক্না থবক লৌখৎলকপা মতমদা খেন্নবা ৱাখল্লোনগী মফম লৈরোই অমদি শেঞ্জা থুমজাগী মফমসু লৈরোই।
ঐগী নুংশিরবা ইরৈচাশিং,
লৈবাক্কী লায়রবা খুদিংমক, মীপুম খুদিংমক্তা মচি ওইবা চীঞ্জাক ফংহনবা হায়বসিসু লৈঙাক্কী মরুওইবা থৌরাং অমনি। লায়রবা নুপীশিং, লায়রবা অঙাঙশিংদা মচি ওইবা চীঞ্জাক অমদি মচলশিং ৱাৎপনা মখোয়গী পুন্সিদা অচৌবা পল অমা ওইহল্লি। মসিদা মীৎয়েং থমদুনা লৈঙাক্না তোঙান তোঙানবা থৌরাংশিংগী মখাদা লায়রবশিংদা পীরিবা চেঙশিং অসি ফোর্তিফাই তৌনবা ফিরেপ লৌরে। লায়রবশিংদা মচি ওইবা চেঙ পীরগনি। চেঙ-হৱাইগী দুকানদা ফংবা চেঙ ওইরবসু, মিদ-দে মীলদা অঙাঙশিংদা পীবা চাক ওইরবসু ইং ২০২৪ ফাওবদা থৌরাং খুদিংমক্কী মখাদা পীরিবা চেঙশিং ফোর্তিফাই তৌরগনি।
ঐগী নুংশিরবা ইরৈচাশিং,
ঙসি লৈবাক্কী লায়রবা মীপুম খুদিংদা হেন্না ফবা হকশেলগী ফীভম ফংহন্নবা থৌরাংসু খোঙজেল য়াঙনা পায়খৎলি। মসিগীদমক্তা মেদিকেল এজুকেসন্দা মথৌ তাবা অচৌ-অচৌবা শেমদোক শেমজিন কয়া পুরকখ্রে। প্রিভেন্তি হেল্থকেয়রদসু চপ চানা মীৎয়েঙ থম্লে। মসিগা লোয়ননা মেদিকেল সিত মশিংসু য়াম্না হেনগৎহল্লে। আয়ুস্মান ভারত য়োজনাগী মখাদা লৈবাকসিগী খুঙ্গঙশিংদা মতিং লৈবা হকশেলগী সর্ভিসশিং য়ৌহল্লি। জন ঔসধি য়োজনাগী খুত্থাঙদা লায়রবশিংদা, ময়ায় থাক্কী মীওইশিংদা অহোংবা মমলদা হিদাক ফংহল্লি। হৌজিক ফাওবদা হেল্থ এন্দ ৱেলনেস সেন্তর লিশিং ৭৫গী মথক্তা লিংখৎখ্রে। হৌজিক ব্লোক্কী থাক্তা অফবা লায়েংশঙ অমসুং মতমগা চুনবা লেবকী নেতৱর্ক শেমগৎনবা অখন্নবা মীৎয়েং চঙদুনা থবকা পায়খৎলি। অথুবা মতমদা লৈবাকসিগী লায়েংশঙ লিশিং কয়াদা মখোয় মশাগী ওক্সিজেন প্লান্ত লৈরগনি।
ঐগী নুংশিরবা ইরৈচাশিং,
২১শুবা চহিচাসিদা ভারতপু অনৌবা পন্দোল লোমহন্নবগীদমক ভারতকী মতিংবু মওং চুম্না শীজিন্নবা… মপুং ফানা শীজিন্ননবগী মথৌ তাবদু লাক্লে, য়াম্না মরু ওইরে।
মসিগীদমক্তা শোত্থহৌরবা ফুরুপ, লমশিং খুৎ পায়দুনা পুখৎলকপা মথৌ তাই। তঙায় ফদনা মথৌ তাবা পোৎলমশিংগী নুংনাংবগা লোয়ননা দলিত, শোত্থহৌরবা কাঙলুপ, ত্রাইবেল অমসুং জেনেরেল কাঙলুপকী লায়রবশিং রিজর্বেসন খাক্তুনা থম্লি। হন্দক্তসু মেদিকেল এজুকেসনগী লমদসু ভারত পুম্বগী কোতাদা ও.বি.সি. কাঙলুপগী রিজর্বেসন থমখ্রে। পার্লিয়রমেন্ততা আইন শেমদুনা ও.বি.সি.গা মরী লৈননা লিস্ত শেম্নবা মঙম স্তেতশিংদা পীখ্রে।
ঐগী নুংশিরবা ইরৈচাশিং,
খুন্নাইগী চাউখৎ খোঙচত্তা মীওই অমত্তা, কাঙলুপ অমত্তা তুংদা লৈহৌদনবা থৌরাং তৌরিবসিগুম লৈবাকসিগী মফম অমত্তা, লৈবাকসিগী কাচিন কোয়া অমত্তসু খোঙচৎ অসিদগী পন্থহৌদনবা হোৎনগদবনি। চাউখৎপা হায়বসি পুম্নমক কোনশিনগদবনি, পুম্নমক শুপকদবনি, অৱাৎপা লৈহল্লোইদবনি। লৈবাক্কী লম খুদিংমক মাঙদা পুখৎলক্নবগীদমক হৌখিবা চহি তরেৎসিদা লৌখৎখিবা থৌরাংশিং হৌজিক্তি অহেনবা খোঙজেল হাপ্নবা মায়কৈদা চঙশিল্লক্লি। ঐখোয়গঈ নোংপোক ভারত, অৱাং-নোংপোক, জম্মু-কাস্মির, লদাখ য়াওনা অপুনবা হিমালয় লমদমশিং, ঐখোয়গী সমুদ্র খোঙবাল পরিং নৎত্রগা ঐখোয়গী ত্রাইবেলগী লমদমশিং ওইরবসু, মখোয়শিংসু তুংদা ভারতকী চাউখৎপগী, ভারতকী চাউখৎ খোঙচৎকী য়াম্না মরুওইবা য়ুম্ফম ওইরক্কদৌরিবনি।
ঙসি অৱাং-নোংপোক্তা লম্বী থোংগী অনৌবা পুৱারী ইরি। লম্বী থোং অসি থম্মোয়নুংগীসুনি অমদি মচাক মথুমগীসুনি। অথুবা মতমদা অৱাং-নোংপোক্কী স্তেত পুম্নমক্কী কোনুংশিংবু রেল সর্ভিসনা শমজিন্নবগী থবক মপুং ফারগনি। এক্ত ইস্ত পোলিসীগী মখাদা বঙ্গলাদেশ, ম্যান্মার অমসুং খা-নোংপোক এসিয়াগাসু শম্নরক্লি। হৌখিবা চহিশিংদা হোৎনখিবশিংগী মহৈনা হৌজিক্তি অৱাং-নোংপোক্তা ইং চিকপা পুরক্নবগী, অপুনবা ভারত শেমগৎনবগী থৌনা শরুক কয়া হেনগৎলে।
অৱাং-নোংপোক্তা… মফমদুদা তুরিজম, এদভেঞ্চর স্পোর্তস, ওর্গানিক ফার্মিং, হর্বলগী হিদাক, থাউগী পম্পগী মতিং য়াম্না লৈ। ঐখোয়না হায়রিবা মতিং অসিবু মপুং ফানা লোকপা তাই, লৈবাক্কী চাউখৎ খোঙচৎকী শরুক ওইহনবা তাই। অদুগা হায়রিবা থবকসি ঐখোয়না অমৃতকী মতমগী চহি তরা খরগী মনুংদা মপুং ফানা পায়খৎপা তাই। পুম্নমক্কী তৌবা মতিকপু চুনবা খুদোংচাবা পীবা হায়বসিনা মীয়ামগী লৈঙাক্কী তশেং তশেংবা ৱাখল্লোন্নি। জম্মু ওইরবসু কাস্মির ওইরবসু, চাউখৎপগী খল ঙসিদি উবা ফংলে।
জম্মু-কাস্মিরদা দিলিমিতেসন কমিসনগী শেমগৎখ্রে অমদি তুংগী বিধান সভা মীখলগী থৌরাংসু পায়খৎলি। লদাখতসু চাউখৎপগী মশাগী ওইবা পরিংদা চঙশিন্নবগী মায়কৈদা চৎলি। নাকল অমদনা লদাখতা মতমগা চুনবা মচাক মথুমশিং শেমগৎপগী ফীভম উবা ফংলি, অমরোমদনা সিঙ্ঘু সেন্ত্রেল য়ুনিভর্সিতীনা লদাখকী অৱাংবা থাক্কী মফম অমা ওইরক্লি।
২১শুবা চহিচাগী চহি খরসিদা ভারতনা ব্লু ইকনমিগী হোৎনরিবশিং খোঙজেল য়াঙখৎহল্লগনি। ঐখোয়না এক্বাকলচরগা লোয়ননা সীৱীদ থাবদা কান্নবা ফংনবগী মতিং উরিবা অসিগী কান্নবা মপুং ফানা লৌগদবনি। দীপ ওসীন মিসন অসি সমুদ্রগী ইরোলনুংগী মতিংশিংবসু থীজিন্নবগী ঐখোয়না য়াম্না মরুওইবা থৌরাংগী মহৈনি। সমুদ্রদা লোত্তুনা লৈরিবা খনিগী পোত্থোকশিং, সমুদ্রগী ঈশিংদা লৈরিবা থর্মেল ইনর্জীগী মতিং কয়াসিনা লৈবাক্কী চাউখৎ লমজেলদা অনৌবা থৌনা পীবা ঙমগনি।
শোত্থহৌরবা দিস্ত্রিক্তশিংনি হায়না খন্নরিবশিংগী মতিংবুসু ঐখোয়না হৌদোক্লি। লৈবাকসিগী অসিগুম্বা মতিং লৈবা দিস্ত্রিক্ত ১১০দা মহৈ মশিং, হকশেল, মচি ওইবা চীঞ্জাক, লম্বী-থোং, শবক পীবগা মরী লৈনবা থৌরাংশিংদা অহেনবা মীৎয়েঙ থম্লি। মসিগী মনুংদা দিস্ত্রিক্ত কয়াদি ঐখোয়গী ত্রাইবেল লমদা লৈ। ঐখোয়না হায়রিবা দিস্ত্রিক্তশিংসিগী মরক্তা চাউখৎপগী ইচঙ থৌরবা থৌনা অমা পোকহল্লি। হায়রিবা মতিং লৈবা দিস্ত্রিক্তশিং অসি ভারতকী অতৈ দিস্ত্রিক্তশিংগুম্না চাউখৎপা পুরক্নবা থৌরাং খোঙজাল য়াঙনা চঙশিল্লি।
ঐগী নুংশিরবা ইরৈচাশিং,
শেন্মিৎলোনগী তাইবঙদা কেপিতেলিজম অমসুং সোসিএলিজমগী ৱাফম কয়া খন্নরি, অদুবু ভারতনা পুন্না হোৎনমিন্নবা হায়বসিদসু মীৎয়েঙ থম্মি। তেংবাংমিন্নবা হায়বসি ঐখোয়গী নাৎনি, ঐখোয়গী চৎনবীগী শরুক অমনি। তেংবাংমিন্নবা হায়বসিদা য়াওরিবা মীয়াম অপুনবগী পাঙ্গল অসিনা শেন্মিৎলোনবু থৌদুনা পুরগা গ্রাসরুতকী থাক্তা লৈরিবা শেন্মিৎলোনগী মরুওইবা হীরম অমা ওইরিবনি। কো-ওপরেতিব হায়বসি শুপ্নতগী আইনগী ওইবা ৱাফম অমখক নত্তে, মসি ৱাখল্লোন্নি, চৎনবীনি, পুন্না চৎমিন্নবগী ৱাখল ইথিলদুনি। মসি মপাঙ্গল কনখৎহন্নবা ঐখোয়না তোঙানবা মন্ত্রালয় অমা লিংখত্তুনা মায়কৈ অসিদা খোঙথাঙ কয়া লৌখৎলি অমদি স্তেতশিংগী মখাদা লৈরিবা কো-ওপরেতিবকী হীরমশিংদা হেক য়ারিবমখৈ মপাঙ্গল হাপ্নবা থবকসু ঐখোয়না লৌখৎলি।
ঐগী নুংশিরবা ইরৈচাশিং,
চৎলিবা চহি তরাসিদা ঐখোয় খুঙ্গঙশিংদা অনৌবা শেন্মিৎলোনগী ফীভম পুরক্নবা অঙম্বা থাক্তা হোৎনবা তাই। ঙসিদি ঐখোয়গী খুঙ্গঙশিংদা থুনা য়াঙনা অওনবা লাকপা উরি। হৌখিবা চহি খরসিদা, খুঙ্গঙশিংদা লম্বী থোং অমসুং মৈগী খুদোংচাবা য়ৌহন্নবা হোৎনখি। অদুগা হৌজিক্না হায়রিবা খুঙ্গঙশিং অসিদা ওপ্তিকেল ফাইবর নেতৱর্ক য়ৌহন্নবা, ইন্তরনেত য়ৌহন্নবা থবক পায়খৎলি। খুঙ্গঙশিংদা দিজিতেল ওন্ত্রপ্রিন্যুর শেমগৎলি। খুঙ্গঙগী সেল্ফ হেল্প গ্রুপশিংগা শম্নরিবা ইচল ইচে করোরী ৮ হেনবনা পোত্থোক কয়া পুথোক্লি। মখোয়গী পোত্থোকশিং লৈবাকসিদা অমদি মীরমদা অচৌবা কৈথেল ফংনবগীদমক লৈঙাক্না ই-কম্মর্স প্লেতফোর্ম শেমগৎলি।
ঙসি লৈবাকসিনা ভোকেল ফোর লোকেল হায়বা লাইৱাসিগা লোয়ননা মাঙদা চঙশিনবা মতমদা দিজিতেল ফম্পাক অসিনা নুপী সেল্ফ হেল্প গ্রুপশিংগী পোত্থোকশিংবু লৈবাক্কী কাচিন কোয়া শিনবা থুংনা অমদি মীরমগী মীয়ামদসু য়ৌহল্লবদি মদুগী কান্নবা য়াম্না লৈগনি। কোরোনাগী মতমদা লৈবাকসিনা তেক্নোলোজীগী থৌনা, ঐখোয়না কাঙলোনলোয়শিংগী হোৎনজমল অমদি মখোয়গী ফিদম ঐখোয়না উখ্রে। হীরম খুদিংদা ঐখোয়গী কাঙলোনলোয়শিংনা তাথোক তাশিন তৌদুনা থবক পায়খৎলি। হৌজক্তি ঐখোয়গী লৌউ শিংউগী লমদা কাঙলোনলোয়শিংগী তৌবা ঙম্বা অমদি মখোয়না পুথোকপা পাম্বৈশিং ঐখোয়গী লৌউ-শিংউগী সেক্তরগা শমজিন্নবা মতম ওইরে। হৌজিক ঐখোয় মখা তানা ঙাইররোই অমদি মসিগী কান্নবসু মপুং ফানা লৌখৎপা তাই। মসিনা লৈবাকসিগী চীঞ্জাক্কী সিক্যুরিতী পীবগা লোয়ননা মনা মশিং অমসুং মহৈ মরোং পুথোকপগী চাং হেনগৎহনবদা চাউনা কান্নবা পীগনি অমদি মালেমগী মাঙজিল থানবগীদমক ঐখোয় ইশাবু মপাঙ্গল কলহনবা মথৌ তাই।
অসুম্না হোৎনবগা লোয়ননা লৌউ-শিংউ সেক্তরগী অচৌবা শিংনবা অমদসু মীৎয়েঙ চঙবা তাই। শিংনবা অদুদি খুঙ্গঙগী মীয়ামদা লম য়াম্না লৈজদে, মীশিং য়ামখৎলকপগা লোয়ননা… ইমুং মনুংদা লম য়েন্থোক্নখিবগা মরম্না লৌমীশিংগী লম অসুম অসুম পীকশিল্লক্লি। লৈবাকসিগী লৌমীগী চাদা ৮০দি মখোয়গী লম হেক্তর অনিদগী হন্থনা লৈবা ঙাক্তা ওইরে। ১০০গী মনুংদা ৮০দি মশাগী লম হেক্তর অনি য়ৌদনা লৈজৈ হায়বদি লৈবাকসিগী লৌমীশিং অসি অপীকপা লৌমী ঙাক্তনি। হান্না চৎনরম্বা চৎন-পথাপশিংদা অসিগুম্বা অপীকপা লৌমীশিংদা মরুওইবা মীৎয়েঙ থম্লমদে। অদুগা হৌজিক্তি লৈবাকসিগী অসিগুম্বা অপীকপা লৌমীশিংদা মীৎয়েঙ থমদুনা লৌউ-শিংউগী চৎন-পথাপ্তা অহোংবা পুরক্লি, ফিরেপশিং লৌরি।
ফসল বীমা য়োজনাদা অওনবা পুরকপা ওইরবসু, এম.এস.পি.বু শরুক অমা মখায় হেনগৎহনবগী ৱারেপ ওইরবসু, অ্রপীকপা লৌমীশিংদা কিসান ক্রেদিত কার্দতগী অপীকপা শেন্দোয়দা বেঙ্কশিংদগী শেল পুবগী থৌরাং ওইরবসু, সোলার পৱারগা মরী লৈনবা থৌরাংশিং লৌবুক্তা য়ৌহনবা ওইরবসু, ফার্মর্স প্রদ্যুসর্স কম্পেনী ওইরবসু… থৌরাং পুম্নমকসিনা অপীকপা লৌমীশিংগী মপাঙ্গল কনখৎহনগদৌরিবনি। তুংদা ব্লোক্কী থাক্তা পোৎথম্ফম শেমগৎনবগী থৌরাংসু পায়খৎলকখিগনি। অপীকপা লৌমীশিংগী চাদিং মচা মচাদা মীৎয়েং থম্লগা পি.এম. কিসান সম্মান নিধি য়োজনা চৎনহল্লি। লৌমীগী ইমুং করোর তরা হেনবগী বেঙ্ক একাউন্তশিংদা হৌজিক ফাওবদা লুপা করোর লাখ অমা মখায় হেনবগী শেন্ফম হাপচিনখ্রে। অপীকপা লৌমীশিং হৌজিক্তি ঐখোয়গী থৱাই, ঐখোয়গী পান্দম ওইরবনি। অপীকপা লৌমীশিংনা লৈবাক্কী মিংচৎ ওইহনবা… অপীকপা লৌমীশিংনা লৈবাক্কী মিংচৎ ওইহনবা হায়বসিনা ঐখোয়গী মঙলান্নি। লাক্কদৌরিবা চহিশিংদা ঐখোয়না লৈবাক্কী অপীকপা লৌমীশিংগী মপাঙ্গল কনখৎহনবা তাই। অনৌবা খুদোংচাবশিং পীবা তাই। ঙসি লৈবাকসিগী রেল লম্বী ৭০ হেনবদা কিসান রেল চেল্লি।
কিসান রেলনা অপীকপা লৌমীশিংদা মখোয়গী পোত্থোকশিং মমল তানা, পুথোক পুশিনগী চাদিং হন্থনা, অরাপ্পা মফমশিংদা মতমগী ওইবা খুদোংচাবশিংগা লোয়ননা মখোয়গী পোত্থোকশিং য়ৌহনবদা মতেং ওইরি। কমলম ওইরবসু, শাহী লীচী ওইরবসু, উ মোরোক ওইরবসু নৎত্রগা চাকহাউ ওইরবসু, নৎত্রগা য়াইঙং ওইরবসু তোঙান তোঙানবা পোত্থোকশিং মালেমগী তোঙান তোঙানবা লৈবাকশিংদা থারি। ভারতকী লৈহাউদা পুথোকপা পোত্থোকশিংগী মনম মালেমগী তোঙান তোঙানবা লৈবাকশিংদা য়ৌবদা ঙসি লৈবাকসিনা নুংঙাইবা ফাওরি। ভারতকী লৌফমশিংদগী পুথোরকপা মনা মশিং অমসুং মহৈ মরোংনা ঙসি মালেমদা মহাও পীরি।
ঐগী নুংশিরবা ইরৈচাশিং,
ঙসি কমদৌনা খুঙ্গঙশিংগী মতিং শেমগৎলি হায়বসিগী খুদম অমা হায়রগদি স্বামিত্ব য়োজনানি। খুঙ্গঙশিংদা লমগী মমলগী করি ফীভম লৈবগে হায়বা ঐখোয় পুম্নমক খঙই। মখোয়না লমগী মপু ওইজরবসু লমদুনা বেঙ্কতগী লোন অমত্তা লৌবা ঙমদে। মরমদি খুঙ্গঙশিংদা লমগী চে-চাং চহি কয়া কয়া থবক পায়খত্তনা লৈরম্মি। মীয়ামগীম মফমদা মসিগী ফীভম লৈতে। ফীভম অসিদা অহোংবা পুরক্নবা স্বামিত্ব য়োজনানা থবক তৌরি। ঙসিদি খুঙ্গঙশিংদা য়ুম খুদিং, লম খুদিং দ্রোন শীজিন্নদুনা মেপিং তৌরি। খুঙ্গঙগী লমগী দেতা অমসুং লন-থুমগী চে-চাং ওনলাইন্দা অপলোদ তৌরি। মসিনা খুঙ্গঙশিংদা লমগা মরী লৈননা য়েৎনবা লোইশিনবতা নত্তনা খুঙ্গঙগী মীওইশিংনা লায়না বেঙ্কতগী লোন লৌবা য়াবগী ফীভমসু পুরক্লি। খুঙ্গঙগী লায়রবশিংগী লম য়েৎননবা নত্তে, চাউখৎপগী য়ুম্ফম ওইহনগদবনি হায়বা মায়কৈসিদা ঙসি লৈবাকসিনা চঙশিল্লি।
ঐগী নুংশিরবা ইরৈচাশিং,
স্বামী বিবেকানন্দ জীনা ভারতকী তুংগী ৱাফম ফোঙদোকপা মতমদা মহাক্কী মীৎমাঙদা ইমা ভারতকী তুংগী ফীভম উরকপা মতমদা মহাক্না হায়রম্মি – হেক ঙম্লিবমখৈ হৌখ্রবগী মায়কৈদা য়েংউ। মদুদা মতম পুম্নমক্তা নৌদুনতা লৈবা ঈশিং চাইথরক্লিবা অদু থক্লবা মতুংদা, য়েংবিয়ু স্বামী বিবেকানন্দ জীগী তোপ-তোপ্পা ৱাখল্লোন, মদুংগী মতুংদা মাঙদা য়েংউ। মাঙদা চঙশিল্লু অমদি ভারতপু হান্নদগী য়াম্না হেন্না তরং তরংবা, অথোইবা, অফবা ওইহল্লু। নীংতম্বগী ৭৫শুবা চহিসিদা ঐখোয়গী থৌদাংদি লৈবাক্কী লোইবা নাইদ্রবা মতিংদা থাজবা থমদুনা মাঙদা চঙশিনবনি। অনৌবা মীরোলগী মচাক মথুমগীদমক ঐখোয় পুনশিন্নদুনা থবক তৌমিন্নবা তাই, মালেমগী থাক্কী পোত্থোক পুথোক্নবগীদমক ঐখোয় পুন্না থবক তৌমিন্নবা তাই, কত্তিং এদ্জ ইনোভেসনগীদমক ঐখোয় পুন্না থবক তৌমিন্নবা তাই, অনৌবা মতমগী তেক্নোলোজীগীদমক ঐখোয় পুন্না থবক তৌমিন্নবা তাই।
ঐগী নুংশিরবা ইরৈচাশিং,
অনৌবা হীরমশিংদা চাউখৎপগী য়ুম্ফম অনৌবা মচাক মথুমনা ওই। ঐখোয়না ময়ায় ওইবা থাক্কী মথৌ তাবশিং, মঙলানশিং ফংহন্নবসু হোৎনরি। মচাক মথুম নোপ্পনা চাউখৎ লমজেলদা চাউনা মাঙহল্লি। ময়োল্লমগী ময়ায় ওইবা থাক্কী মীওইশিংদসু মাঙহল্লি।
ঐগী নুংশিরবা ইরৈচাশিং,
ৱাফমসিদা মীৎয়েং থমদুনা লৈবাকসিনা ঈশিং, কংফাল অমসুং অতিয়াগী লমশিংদা হান্নগা মান্নদবা খোঙজেল অমসুং পাক চাউবগী চাংদা থবক তৌদুনা উৎলি। অনৌবা ঈশিং লম্বী ওইরবসু, অনৌ-অনৌবা মফমশিংবু সী প্লেন্না শমজিন্নবা ওইরবসু লৈবাকসিদা খোঙজেল য়াঙনা থবক চঙশিল্লি। ভারতিয় রেলৱেসু অনৌবা শক্লোন্দা চঙশিল্লি। লৈবাকসিনা ফিরেপ লৌরি মদুদি নীংতম্বগী অমৃত মহোতসববু, অদোমসু খঙবিরমগনি ঐখোয়না নীংতম্বগী অমৃত মহোতসব চয়োল ৭৫ চুপ্না পাঙথোক্নবা ফিরেপ লৌরি। মার্চ ১২দগী হৌখিবনি অদুগা ২০২৩গী ওগস্ত ১৫ ফাওবা চত্থগদবনি, থৌনাগা লোয়ননা মাঙদা চঙশিনগদৌরিবনি। মরম অসিনা লৈবাকসিনা য়াম্না মরুওইবা ৱারেপ অমা লৌরে। নীংতম্বগী অমৃত মহোতসবকী চয়োল ৭৫সিদা বন্দে ভারত ত্রেন ৭৫না লৈবাক্কী কোচিন কোয়া শিনবা থুংনা শমজিন্ননবা ৱারেপ লৌরে। ঙসি খোঙজেল য়াঙনা লৈবাকসিদা অনৌবা এয়রপোর্ত শেমৎলিবসিগুম, উরান য়োজনানা অরাপ-অরাপ্পা মফমশিং শমজিন্নবগুম, মসিসু য়াম্না মরুওই। হেন্না ফবা নোংথক্কী লম্বী থম্বনা মীয়ামগী মঙলানশিংবু কমদৌনা নৌনা মঙফাওনহনবগে হায়বা ঙসি ঐখোয়না উরি।
ঐগী নুংশিরবা ইরৈচাশিং,
ভারতনা অনৌবা মচাক মথুমগা লোয়ননা মচাক মথুম শেমগৎপগী পুম্নমক কোনশিল্লবা, পুম্নমক শুপচিল্লবা থৌওং অমা লৌবা মথৌ য়াম্না তাই। মতম খরগী মতুংদা ঐখোয়না ইরৈচা করোর কয়াগী মঙলানশিংবু মঙফাওনহনগদবা অচৌবা থৌশিল অমা, প্রধানমন্ত্রী গতিশক্তিগী নেসনেল মাস্তর প্লান লৈবাক মীয়ামগী মাঙদা পুথোক্কদৌরি। লুপা করো লাখ ১০০ হেনবগী থৌরাং অসিনা নহা লাখ কয়গীদমক থবক পীননবগী অনৌবা খুদোংচাবা পুদুনা লাক্কদৌরিবনি। গতিশক্তি পুম্নমক কোনশিল্লবা মচাক মথুমগী লমদা মীৎয়েঙ থম্বা লৈবাকসিগী নেসনেল ইনফ্রাস্ত্রকচর মাস্তর প্লান ওইগদৌরিবনি। ঐখোয়গী শেন্মিৎলোনগী পুনশিল্লবা অমদি পুম্নমক কোনশিল্লবা লম্বী অমা পীগনি। হৌজিক ঐখোয়গী ত্রান্সপোর্তকী সিস্তেমদা অমগা অমগা চুশিন্নদবা মওং মতৌ ঐখোয়না উরি। গতিশক্তিনা পল কয়া নমখাইগনি। তুংগী লম্বীদা অপনবা লৈরক্কদবশিং লৌথোক্কনি। মসিনা মীচম মীয়ামগী চত্থোক চৎশিনগী মতম হন্থহন্দুনা ঐখোয়গী ইন্দস্ত্রীগী পোত্থোক পুথোকপগী চাং হেনগৎহনগনি। গতিশক্তিনা ঐখোয়গী লমদমসিগী পোত্থোক পুথোক্লিবশিংবু মালেমগী ওইনা চাংদম্নবদা মতেং য়াম্না ওইগনি অমদি মসিনা তুংগী ইকনমিক জোনশিং শেমগৎনবগী অনৌবা ৱাখল্লোনশিংসু পোকহনগনি। অমৃত মতমগী চহি তরাসিদা গতিগী শক্তিনা ভারতকী চাউখৎ লমজেলগী য়ুম্ফম ওইগনি।
ঐগী নুংশিরবা ইরৈচাশিং,
চাউখৎপগী লম্বীদা মাঙদা চঙশিন্দুনা ভারতনা মাগী পোত্থোক পুথোকপগী অমদি মপান্দা থাদোকপগী থৌওং অনিমক হেনগৎহনবা তাই। নুমিৎ খরগী মমাঙদা ভারতনা মশাগী অহানবা লমদমসিদা শাজবা এয়রক্রাফ্ত কেরিয়র আই.এন.এস. বিক্রান্ত সমুদ্রগী চাংয়েংগীদমক পুথোকখিবা অদোম্না উবিরমগনি। ভারতনা ঙসি মশাগী ফাইতর প্লেন শাজরি, মশাগী সবমেরিন শাজরি। স্পেসসিপসু তরংদা ভারতকী ফিরাল পাইহন্নবা শেম শারি। মসি লমদমসিদা পোত্থোক পুথোকপগী লমদা ঐখোয়গী মতিং উৎলিবশিংনি।
কোরোনাগী মতুংদা লাক্লিবা অনৌবা শেন্মিৎলোনগী ফীভমসিদা মেক ইন ইন্দিয়াগী মফম শেমগৎনবগীদমক লৈবাকসিনা প্রদক্সন লিঙ্ক ইন্সেন্তিবকী থৌরাংসু লাউথোকখ্রে। স্কিম অসিনা পুরক্লিবা অহোংবগী খুদমদি ইলেক্ত্রোনিক মেনুফেকচরিং সেক্তরদা উরি। চহি তরেৎকী মমাঙদা ঐখোয়না দোলর বিলিয়ন নিপানগী মোবাইল ফোন মপান্দগী পুশিল্লক্লম্মি। হৌজিক্তি মপামন্দগী পুশিল্লকপা য়াম্না হন্থরে অদুগা হৌজিক্তি ঐখোয়না দ,লর বিলিয়ন অহুমগী মোবাইল ফোন মপান্দা থাদোক্লি।
ঙসি ঐখোয়গী পোত্থোক পুথোকপগী সেক্তরদা ফংলিবা খোঙজেল অসিদা ঐখোয়না পুক্নিং চঙগদবা ৱাফমদি ভারত্তা পুথোক্লিবা পোত্থোকশিং অসি খ্বাইদগী ফবা মতিক্কা লোয়ননা মালেমগী হিদান্নবা অসিদা য়াওশিন্দুনা ঙম্লবদি মাঙদা খোঙফম অমা চৎখৎপা ঙম্নবা শেম শাগদবনি অমদি মালেমগী কৈথেলবু ঐখোয়না পান্দম থমগদবনি। লৈবাক্কী পোত্থোক পুথোক্লিবা পুম্নমক্তা ঐনা হায়জনিংবদি ঐখোয়গী পোত্থোক পুথোক্লিবশিংনা মপান্দা য়োল্লিবা পোৎলমশিং অদু অদোমগী কম্পেনীখক্তগী নত্তে, মদুদা ভারতকী মমিংসু পক্লিবনি, ভারতকী মিংচৎ য়াওরিবনি, ভারতকী শক্তম য়াওরিবনি, ভারতকী মীওই করোর কয়াগী থাজবসু য়াওরিবনি হায়বা ৱাফমসি কৈদৌঙৈদা কাউবিগনু।
ঐগী নুংশিরবা ইরৈচাশিং,
মরম অসিনা ঐনা পোত্থোক পুথোক্লিবশিংদা হায়জরি, অদোমগী পোত্থোক খুদিংমক ভারতকী ব্রান্দ এম্বেসেদরনি। পোৎলমশিং অদু শীজিন্নরিবমখৈ মদুবু লৈরিবা মীওইশিংনা মদুবু ভারত্তা শাবনি হায়না মখৌ পোঙনা হায়হনগদবা ফীভমদু ওইহনবা পাম্মি। অদোমগী পুক্নিংদা মালেমগী কৈথেলদা শন্দোকখিনবা মঙলান লৈহনবা মথৌ তাই। মঙলান অসিবু মঙফাওনহন্নবগীদমক লৈঙাক্না হীরম খুদিংদা অদোমগীদমক লেপ্লি।
ঐগী নুংশিরবা ইরৈচাশিং,
ঙসি লৈবাকসিগী তোঙান তোঙানবা সেক্তরশিংদা, অপীকপা ময়োল্লমশিংদসু, তিয়র ২, তিয়র ৩ ময়োল্লমশিংদসু অনৌ অনৌবা স্তার্ত-অপশিং থোরক্লি। মখোয়দা, ভারতকী পোত্থোকশিংবু মালেমগী কৈথেলদা য়ৌহন্নবগী মরুওইবা থৌদাং লৈ। লৈঙাক্না হায়রিবা স্তার্ত-অপশিং অসিগা লোয়ননা থৌনা ফনা লেপ্লি। মখোয়গী শেলগী তেংবাঙ পীবা ওইরবসু, খাজনা কোকহনবগী ওইরবসু মখোয়গী চৎন-কাঙলোনশিং লায়থোকহনবদা ওইরবসু তৌবা য়াবা পুম্নমক তৌরি। কোরোনাগী অসিগুম্লবা লাংফম অসিদা অনৌবা স্তার্ত-অপ লিশিং কয়া থোরক্লি। মায় পাক্না মখোয়না মাঙদা চেনখৎলক্লি। ঙরাংগী স্তার্তঅপনা ঙসিগী য়ুনিকোর্ন ওইরি। মখোয়গী মার্কেত ভেল্যু লুপা করোর লিশিং কয়া য়ৌখ্রে।
মখোয়গী লৈবাকসিগী অনৌবা মখলগী লন শেমগৎপশিংনি। মখোয়না মখোয়গী তোপ তোপ্পা ৱাখল্লোনশিংগী পাঙ্গলনা মরোমদোম লেপচদুনা মাঙদা চেনখৎলক্লি অমদি মালেম শিনবা থুংনা শন্দোকখিনবা মঙলান পুদুনা চৎলি। চৎলিবা চহি তরাসিদা ভারতকী স্তার্তঅপশিং, ভারতকী স্তার্তঅপ ইকোসিস্তেম, মালেম পুম্বদা খ্বাইদগী অথোইবা ওইহন্নবা মায়কৈদা ঐখোয়না লেপ্পা নাইদনা চঙশিনবা তাই।
ঐগী নুংশিরবা ইরৈচাশিং,
চাউনা অহোংবা পুরক্নবগীদমক, চাউনা অওনবা পুরক্নবগীদমক রাজনিতিগী ওইবা ফিরেপ, মথৌ তাই। ভারত্তা রাজনিতিগী ফিরেপকী অৱাৎপা অমত্তা লৈতে হায়না ঙসি মালেম্না খঙলি। অওনবা পুরক্নবগীদমক অফবা অমদি মওং চুম্বা লৈঙাক্লোন মথৌ তাই। কমদৌনা ভারতনা লৈঙাক্লোনগী অনৌবা পন্দুপ অমা শেম্লিবগে হায়বসু মালেম্না উরি। অমৃত মতমগী চৎলিবা চহি তরাসিদা ঐখোয়না মথংগী মীরোলগী অওনবা পুরকপা হায়বসিদা ঐখোয়না অহেনবা মীৎয়েঙ চঙলি, মীয়াম্না ফংফম থোকপা, সর্ভিস দেলিভরীশিং অরোইবা পনখৈ ফাওবা, খ্বাইগী মমৈদা লৈরিবা মীওইদু ফাওবা অয়েৎপা অপনবা লৈতনা য়ৌহনগদবনি। লৈবাক্কী অপুনবা চাউখৎনবগীদমক মীয়ামগী পুন্সিদা লৈঙাক্না অমদি লৈঙাক্কী এজেন্সীশিংনা মরম চাদনা খুৎ থিংজিনবগী থৌওং লেপহনবা তাই।
হান্নদি লৈঙাকনা দ্রাইভিং সিত্তা ফম্লম্মি। মসি মতমদুগী মথৌ তাবা ওইরম্বদি য়াই। অদুবু হৌজিক্তি মতমসু হোংলে। হৌখিবা চহি তরেৎসিদা লৈবাকসিদা মথৌ তাদবা আইনগী লাংদগী, মথৌ তাদবা থৌওংশিংদগী ঈনীং তমহন্নবগীদমক হোৎনদুনা লাক্লি। হৌজিক ফাওবদা লৈবাকসিগী অরিবা আইন চা কয়া মুত্থৎখ্রে। কোরোনাগী লাংফম মরকসিদসু লৈঙাক্না কম্প্লাইএন্স লিশিং ১৫ হেন্না মুত্থৎখ্রে। অপীকপা লৈঙাক্কী থবক অমা ওইরবসু, চে-চাং কয়া অমা, হঞ্জিন-হঞ্জিন চৎনবগী মওং অমা লৈরম্বা অদোমসু খঙবিরমগনি। কম্প্লাইএন্স লিশিং ১৫ ঐখোয়না মুত্থৎখিবনি।
খুদম অমা পীজগে, চহি ২০০গী মমাঙদা মফমসিদা আইন অমা চৎরম্মি… চহি ২০০ হায়বদি ১৮৫৭গী মমাঙদগী লৈরম্বা আইন অসিনা মরম ওইরগা লৈবাক্কী মীচম অমনা মেপ শেমবগী নীংতমবা লৈরমদে। হৌজিক ৱাখল খন্থবিয়ু, ১৮৫৭দগী চৎনদুনা লাক্লিবা মেপ শেমগে হায়রবদি লৈঙাক্তা হংবিয়ু, লাইরিক্তা নমগে হায়রবদি লৈঙাক্তা হংবিয়ু হায়রম্মি, মেপ মাঙখিবদসু ফাবগী চিংনবা লৈরম্মি। হৌজিক্তি ফোন খুদিংদা মেপকী এপ য়াওরে। সেত্তলাইতকী মপাঙ্গল অসুক য়াম্না কল্লবা মতমসিদা অসিগুম্বা আইনগী পোৎলুম পুদুনা অসুম চৎখিগদরা? কম্প্লাইএন্সকী পোৎলুম অসি থাংথবা মথৌ তাই। মেপ্পিংগী ৱা ওইরবসু স্পেসকী ৱাফম ওইরবসু, ইনফোর্মেসন তেক্নোলোজীগী ৱাফম ওইরবসু, সেক্তর কয়াদা লৈরম্বা অসিগুম্বা রিগুলেসন কয়া ঐখোয়না মুত্থৎখ্রে।
ঐগী নুংশিরবা ইরৈচাশিং,
মরম চাদবা চৎন-পথাপকী অফা-অপুনদগী নীংতমদুনা ইজ ওফ দুইংগা লোয়ননা ইজ ওফ বিজিনেস অনিমক য়াম্না মরু ওই। লৈবাক অসিগী ইন্দস্ত্রী অমসুং লল্লোন ইতিকশিংদা ঙসি অহোংবা অসিগী মমি তারি।
ঙসিদি লেবর লো দজন কয়া শুপ্নতগী কোদ ৪ খক্তদা পুনশিনখ্রে। তেক্সকা মরী লৈনবা ফীভমশিংসু হৌজিক্তি লায়হল্লে অমদি ফেসলেস ওইহল্লে। অসিগুম্বা অওনবা অসি লৈঙাকখক্তদা নত্তনা গ্রাম পঞ্চায়ত, নগর পঞ্চায়ত অমসুং ম্যুনিসিপাল কাউন্সিল ফাওবা য়ৌননবা পুম্নমক পুনশিন্দুনা থবক তৌমিন্নবা চঙই। ঙসি ঐনা হায়রিবসিনি, কেন্দ্র নৎত্রগা স্তেত লৈঙাক্কী লোয়শঙ পুম্নমক্তা হায়জরিবসিনি। অদোমসু চৎন-পথাপ অমসুং থৌওংশিং লায়থোকহনবিয়ু। লৈবাক মীয়ামদা পোৎলুম ওইহনগদবা, অপনবা পীগদবা চৎন-পথাপ অমদি থৌওং খুদিংমক লৌথোক্নবা হোৎনবিয়ু। চহি ৭০-৭৫ চঙনা মরা তাশিনখ্রবশিংদু নোংমদা নৎত্রগা চহি অমদা হেক্তা লৌথোকপা লুগনি হায়বা ঐ খঙই। অদুবু পুক্নিংদা চপ য়ুংনা লেপ্তুনা থবক পায়খৎলবদি ঐখোয় শোয়দনা তৌবা ঙমগনি।
ঙসিদি লেবর লো দজন কয়া শুপ্নতগী কোদ ৪ খক্তদা পুনশিনখ্রে। তেক্সকা মরী লৈনবা ফীভমশিংসু হৌজিক্তি লায়হল্লে অমদি ফেসলেস ওইহল্লে। অসিগুম্বা অওনবা অসি লৈঙাকখক্তদা নত্তনা গ্রাম পঞ্চায়ত, নগর পঞ্চায়ত অমসুং ম্যুনিসিপাল কাউন্সিল ফাওবা য়ৌননবা পুম্নমক পুনশিন্দুনা থবক তৌমিন্নবা চঙই। ঙসি ঐনা হায়রিবসিনি, কেন্দ্র নৎত্রগা স্তেত লৈঙাক্কী লোয়শঙ পুম্নমক্তা হায়জরিবসিনি। অদোমসু চৎন-পথাপ অমসুং থৌওংশিং লায়থোকহনবিয়ু। লৈবাক মীয়ামদা পোৎলুম ওইহনগদবা, অপনবা পীগদবা চৎন-পথাপ অমদি থৌওং খুদিংমক লৌথোক্নবা হোৎনবিয়ু। চহি ৭০-৭৫ চঙনা মরা তাশিনখ্রবশিংদু নোংমদা নৎত্রগা চহি অমদা হেক্তা লৌথোকপা লুগনি হায়বা ঐ খঙই। অদুবু পুক্নিংদা চপ য়ুংনা লেপ্তুনা থবক পায়খৎলবদি ঐখোয় শোয়দনা তৌবা ঙমগনি।
ঐগী নুংশিরবা ইরৈচাশিং,
ৱাখল্লোন অসিগা লোয়ননা লৈঙাক্না ব্যুরেক্রোসীদা মীয়ামদা য়ুম্ফম ওইবা থৌওং হেনগৎহন্নবা, ইফিসিএন্সী হেনগৎহন্নবা লৈঙাক্না মিসন কর্ময়োগী অমসুং কেপাসিতী বিল্দিং কম্মিসনসু হৌদোকখিবনি।
ঐগী নুংশিরবা ইরৈচাশিং,
হৈ শিংবা অমদি তৌবা ঙম্বনা থল্লবা লমদমসিগীদমক করিগুম্বা খরা তৌরম্নবগী ৱাখল্লোন্না থল্লবা নহাশিংবু শেমগৎনবগী থৌদাং… কনাদা লৈ… মসিগী থৌদাং মহৈ মশিংদা লৈ, ঐখোয়গী মহৈ মশিংগী ফীভম, ঐখোয়গী মহৈ মশিংগী চৎনবীদা লৈ। ঙসিদি ২১শুবা চহিচাগী মথৌ তাবশিং ফংহনবা ঙমগদবা লৈবাক্কী ওইবা মহৈ মশিংগী চৎন-পথাপ ঐখোয়গী লৈরে। হৌজিক্তি ঐখোয়গী অঙাঙশিং হৈ-শিংবা ৱাৎপনা মরম ওইরগা পন্থবা লৈররোই অমদি লোলনা পলসু ওইররোই। লাইবক থিবদগী লৈবাকসিদা লোলনা মরম ওইরগা খাইবুং খাইবুং তানবা ফীভম অমা লৈরি। লোলনা মরম ওইরগা ঐখোয়না লৈবাক্কী খ্বাইদগী চাউরবা তেলেন্তপু পোন মনুংদা পুন্দুনা থম্লি। ইমালোলদা পুকচেল শেংবা মীওইশিং ফংগনি। মমালোলদা মহৈ মশিং তম্লকপা মীওইশিংনা মাঙদা চৎখৎলক্লবদি মখোয়না মশাদা থাজবা হেনগৎলক্কনি। লায়রবা ইমুংগী অঙাঙশিংনা মমালোলদা তম্লগা প্রোফেসনেল ওইরক্লবদি মখোয়গী তৌবা ঙম্বশিংদা অচুম্বা ৱায়েল পীবগা মান্নগনি।
অনৌবা মহৈ মশিংগী চৎন-পথাপ অসিদা লায়রবগী মায়োক্তা লান্থেংনবগী পাম্বৈদি লোলনা ওইরি হায়না ঐনা খল্লি। অনৌবা মহৈ মশিংগী চৎন-পথাপ অসিনা মওং অমদা লায়রবা মুত্থৎনবগী লান্থেংদা অচৌবা খুৎলায় অমা ওইরক্কদৌরিবনি। লায়রবা মুত্থৎপগী লান্থেংদা মায় পাক্নবগী পাম্বৈ মমালোলদা মহৈ মশিং তম্বা, মমালোলবু য়োকখৎপা, মমালোলদা মরুওইবা মীৎয়েং থম্বনা ওইগদৌরিবনি। শান্নবুংদা লৈবাকসিনা উখ্রে… ঐখোয়না খঙখ্রে মদুদি লোলনা পল অমা ওইখিদে অমদি মদুগী মহৈনা ঐখোয়না নহরোলশিং মশক থোক্না লিখৎলকখি, শান্নখি। হৌজিক্তি ফীভমসি পুন্সিগী শান্নবুং অতৈদসু ফংলগনি।
অনৌবা মহৈ মশিংগী চৎন-পথাপসিদা তোপ তোপ্পা ৱাফম অমসু য়াওরি, মসিদা শান্ন-খোৎনববু এক্সত্রা-করিকুলরগী মহুত্তা মেনস্ত্রীম মহৈ মশিংগী শরুক অমা ওইহল্লে। পুন্সিবু মাঙদা পুখৎপদা কান্নবা পাম্বৈশিংগী মরক্তা শান্ন-খোৎনবসু অমনি। পুন্সি মপুং ফানবগীদমক শান্ন-খোৎনবা হায়বসি য়াম্না মরুওই। শান্ন-খোৎনববু মরুওইনা লৌনরমদবা মতম অমা লৈরম্মি। মমা মপাশিংনসু মচাশিংদা শান্নদুনতা লৈরবদি পুন্সি মাঙলনি হায়না চৈনরম্মি। হৌজিক্তি লৈবাকসিদা মশা মউ ফবা অমদি শান্ন-খোৎনবগী লমদা অনৌবা য়াওল অমা লাক্লে। হন্দক্কী ওলিম্পিক্তসু ঐখোয়না উখ্রে, ঐখোয়না খঙখ্রে। অওনবা অসি লৈবাকসিগী য়াম্না চাউবা য়াওল অমনি। মরম অসিনা ঙসি লৈবাকসিদা শান্ন-খোৎনবগী হৈশিংবা, তেক্নোলোজী অমসুং প্রোফেসনেলিজম পুরক্নবগীদমক পায়খৎলিবা থৌশিল অসিবু চৎলিবা চহি তরাসিদা হেন্না খোঙজেল য়াঙ্খহন্দুনা হেন্না মপাঙ্গল কনখৎহনবা তাই।
মহৈ মশিং নৎত্রগা শান্ন-খোৎনবা ওইরবসু, ঙমখৈ নৎত্রগা ওলিম্পিক্কী শান্নবুংদা ওইরবসু ঐখোয়গী ইচানুপীশিংনা ঙসিদি মশক থোক্না মখোয়গী মতিং উৎলিবসিদা লৈবাকসিনা চাউথোকচবা ফাওরি। ঙসিদি ভারতকী মচানুপীশিংনা মখোয়গী মফম কন্নবগীদমক কন্না হোৎনরি। করিয়র খুদিংদা অমদি থবক মফম খুদিংদা নুপীশিংগী মফম মপুং ফানা ফংহন্নবা ঐখোয়না ফিরেপ লৌমিন্নগদবনি। লম্বীদগী হৌরগা থবক মফম ফাওবা মফম খুদিং নুপীশিংগী শাফবা মফম ওইহন্নবা ঐখোয়না হোৎনমিন্নবা চঙই। মখোয়বু ইকায়খুম্নবা ফংহন্নবা লৈবাকসিগী লৈঙাকলোন্দা, পুলিস অমসুং আইন ঙাকপগী ফীভমসু, মীয়াম্নসু মখোয়গী থৌদাং চাদা চাম্মা য়াগদবনি। পান্দম অসি ঐখোয়না নীংতম্বগী ৭৫শুবা চহিগী পান্দম ওইহনগদবনি।
ঙসি ঐনা নুংঙাইরবা ৱাফম অমা ইরৈচা পুম্নমক্কী মফমদা পাউদমজরি। ঐঙোন্দা ইচানুপী লাখ কয়ানা মখোয়সু সৈনিক স্কুলদা তমনিংই হায়না পাউজেল চেল্লকই। মখোয়গীদমক্তা সৈনিক স্কুলগী থোঙ হাংদোকপা তাই। চহি অনি-অনি মখায়গী মমাঙদা মিজোরমগী সৈনিক স্কুলদা অহানবা ওইনা নুপীশিং মহৈ তমহনবা ফংহন্নবা চাংয়েং অমা ঐখোয়না হৌদোকখি। হৌজিক্তি লৈবাকসিগী সৈনিক স্কুল পুম্নমক্তা নুপীমচাশিংসু তমহন্নবা ফিরেপ লৈঙাক্না লৌরে। লৈবাকসিগী সৈনিক স্কুম পুম্নমক্তা হৌজিক্তি নুপীমচাশিংসু মহৈ তমহল্লগনি।
মালেমগী ওইনা নেসনেল সিক্যুরিতী য়াম্না মরু ওইরিবসিগুম এনভাইরন্মেন্তেল সিক্যুরিতীদসু অহেনবা মীৎয়েঙ চঙবা হৌনরক্লে। ভারত ঙসিদি এনভাইরন্মেন্তেল সিক্যুরিতীগী মরুওইবা খোঞ্জেল অমা ওইরে। ঙসিদি বাইওদাইভর্সিতী নৎত্রগা লেন্ত ন্যুত্রেলিতী, ক্লাইমেত চেঞ্জ নৎত্রগা ৱেস্ত রিসাইক্লিং, ওর্গানিক ফার্মিং, বাইওগ্যাস, ইনর্জী কঞ্জার্বেসন নৎত্রগা ক্লীন ইনর্জী ত্রাঞ্জিসন ওইরবসু মহৌশাগী ঈশিং নুংশিৎ অকোইবগী ফীভমগী লমদম ভারতনা হোৎনরিবশিংগী মহৈ ফংবা হৌরক্লি। ভারতনা উমংগী মফমবু ওইরবসু নৎত্রগা নেসনেল পার্ক মশিং, কৈ মশিং অমদি এসিয়াতিক লাইয়ন মশিং হেনগৎহনবনচিংবা কয়াসিনা ইরৈচাশিংগী নুংঙাইরবা ৱাফম অমা ওইরি।
ঐগী নুংশিরবা ইরৈচাশিং,
ভারতকী অসিগুম্বা মায় পাকপশিংগী মরক্তা অচুম্বা ৱাফম অমসু ঐখোয়না খঙজিনবা তাই। ভারত ঙসি ইনর্জীগী লমদা নীংতম্বা ওইদ্রি। ভারতনা ঙসি ইনর্জী পুশিল্লক্নবগীদমক চহি খুদিংগী লুপা করোর লাখ ১২ হেন্না চাদিং তৌরি। ভারতনা চাউখৎনবগীদমক মরোমদোম লেপচবা ভারত শেমগৎনবগীদমক ভারতনা ইনর্জীগী লমদা নীংতম্বা পুরকপা হায়বসি মতমসিগী তঙাই ফদবা ওইরে, মথৌ তারে। মরম অসিনা ঙসি ভারতনা নীংতম্বগী ১০০শুবা চহি য়ৌদ্রিঙৈদা ইনর্জীগী লমদা নীংতম্বা ফংনবা খোঙফম অমা লেপ্পা চঙই অমদি মসিগীদমক্তা ঐখোয়গী লম্পী পরিং য়াম্না ময়েক শেংলি। গ্যাস বেজ ইকনমি নৎত্রগা লৈবাক পুম্বদা সি.এন.জি., পি.এন.জি.গী নেতৱর্ক নৎত্রগা চাদা ২০ ইথানোল ব্লেন্দিংগী পান্দম ওইরবসু ভারতনা লেপ্লিবা পান্দমগা লোয়ননা মাঙদা চঙশিনবা তাই। ভারতনা ইলেক্ত্রিক মোবিলিতীগী লমদসু মাঙদা চঙশিল্লি অমদি রেলৱেবু চাদা চাম্মা ইলেক্ত্রিফিকেসন তৌননবা থবকসু খোঙজেল য়াঙনা চঙশিল্লি। ভারতকী রেলৱেনা ২০৩০ ফাওবদা নেত জিরো কার্বোন ইমিত্তর ওইননবা পান্দম থম্লি। হায়রিবা থৌরাং কয়াসিগা লোয়ননা লৈবাকসিনা মিসন সর্কুলর ইকনমীদসু অহেনবা মীৎয়েঙ চঙলি। ঐখোয়গী ভেহিকল স্ক্রেপ পোলিসী মসিগী অচৌবা খুদম অমনি। ঙসি জি-২০ লৈবাকশিংগী লূপ্তা মশাগী ক্লাইমেত গোলশিং ফংনবা মায়কৈদা খোঙজেল য়াঙনা চঙশিল্লিবা লৈবাক হায়রগদি ভারতখক্তনি।
ভারতনা চৎলিবা চহি তরাসি লোইশিল্লকপদা রিনিউএবল ইনর্জী গিগাৱাৎ ৪৫০ পুথোক্নবা পান্দম থম্লি। ২০৩০ ফাওবদা গিগাৱাত ৪৫০ পুথোক্নবা। মসিদা গিগাৱাত ১০০গী পান্দমদি থমখিবা মতমদগী ঙনখৎনা ফংবা ঙমখ্রে। ঐখোয়না হোৎনরিবসিনা মালেমদসু থাজবা অমা পীরি। মালেমগী থাক্তা ইন্তরনেসনেল সোলার এলাইএন্স মসিগী অচৌবা খুদম অমনি। ভারতনা ঙসিসু থবক পায়খৎলি। মসিদা ভারতগী ক্লাইমেতগী লমদা খ্বাইদগী চাউনা ক্বান্তম জম্প পীগদবা থৌশিল অমা হায়রগদি গ্রীন হাইদ্রোজেনগী লম অসিনি। গ্রীন হাইদ্রোজেনগী লমদা থম্লিবা পান্দম ফংনবগীদমক ঙসি মচু অহুমগী ফিরালনা শাখি ওইদুনা নেসনেল হাইদ্রোজেন মিসন লাউথোক্লি। অমৃতকী মতমসিদা ঐখোয়না ভারতপু গ্রীন হাইদ্রোজেন পুথোকপগী অমদি মপান্দ থাদোকপগী মালেমগী মকোন ওইহন্নবা হোৎনগদবনি। হায়রিবা ইনর্জীগী লম অসিনা ভারতপু চাউখৎপগী লমদা মরোমদোম লেপচবা ঙমহনগনি অমদি মালেম পুম্বদা ক্লীন ইনর্জী ত্রাঞ্জিসনগী অনৌবা থাজবা অমা পীগনি। গ্রীন গ্রোথনা গ্রীন জোবকী অনৌবা খুদোংচাবা কয়া ঐখোয়গী নহাশিংগী ঐখোয়গী স্তার্তঅপশিংগী থোঙদা থিল্লরি।
ঐগী নুংশিরবা ইরৈচাশিং,
২১শুবা চহিচাগী ঙসিগী ভারত অচৌবা পান্দম থম্নবা অমদি মদুবু ফংনবগী মতিং লৈরে। ঙসিদি ভারতনা চহিচা কয়া পাম্বৈ থিনরকপা ৱাফমশিংগী পাম্বৈ পুথোক্নবগী মতিংসু লৈরে। আর্তিকল ৩৭০ শেমদোক্নবগী অচৌবা ফিরেপ ওইরবসু, লৈবাকসিগী খাজনাগী লাংদগী নীংতমহনগদবা থৌরাং জি.এস.তি. ওইরবসু, ঐখোয়গী লান্মী মরুপশিংগী ‘ৱন রেঙ্ক-ৱন পেন্সন’গী ফিরেপ ওইরবসু, রাম জন্মভুমি অমদি লৈবাকসিদা ইং চিকপা পুরকপগী ৱাফম ওইরবসু ঐখোয়না হৌখিবা চহি খরসিদা থবক ওইনা ওন্থোক্তুনা উৎলি।
ত্রিপুরাদা চহি কয়াগী মতুংদা ব্রু-রিয়াংগী য়াশিন্নবা পুরকখিবা, ও.বি.সি. কম্মিসনবু কন্সতিত্যুসন্না শকখঙখিবা নৎত্রগা জম্মু-কাস্মিরদা নীংতম্বা মতুংদা অহানবা ওইনা বি.দি.সি. অমসুং দি.দি.সি. মীখল পাঙথোকখিবা ওইরবসু ভারতনা পান্দম ফংনবগী মতিং লেপ্পা লৈতনা উৎলি।
ঙসি কোরোনাগী মতমসিদা ভারত্তা রেকোর্দ ওইনা মপান লম্বী কম্পেনীশিং চঙশিল্লক্লি। ভারতকী ওইনা মপান্গী কম্পেনীশিং চঙশিল্লকপগী চাং হৌজিক ফাওবগী ওইনা খ্বাইদগী ৱাংবা ওইরি। সর্জিকেল স্ত্রাইক অমসুং এয়র স্ত্রাইক তৌদুনা ভারতনা লৈবাক্কী য়েক্নবশিংবু ভারতকী মতিং উত্থোক্লি। ভারত হোংলক্লি, ভারতনা অহোংবা পুরকপা ঙম্মি, ভারতনা লুবদগী লুরবা ফিরেপ লৌবা ঙম্মি অমদি কনবদগী কল্লবা ফিরেপ লৌবদা ভারতনা করিসু নাচুংদে, নীংহন্নবা লৈতে হায়বা ঐখোয়না ঊৎলি
ঐগী নুংশিরবা ইরৈচাশিং,
অনিসুবা মালেমগী লাঞ্জাও মতুংদা, মালেমগী ওইবা মরীগী মওংসু হোংখ্রে। কোরোনাগী মতুংদসু কোরোনা মতুংগী ৱর্ল্দ ওর্দরগী ওইথোকপা লৈ। কোরোনাগী মতমদা মালেম্না ভারতকী হোৎনখিবা উখ্রে অমদি খঙখ্রে। ঙসিদি মালেমসিনা ভারতপু অনৌবা মীৎয়েঙ অমদা য়েংলি। মীৎয়েং অসিগী মরুওইবা মচিন অনি লৈ – অমনা তেরোরিজম অমনা লম শন্দোকপগী মচৎনি। ভারতনা হায়রিবা শিংনবা অনিমক্কা থেংনরি অমদি ইচঙ থৌনা পাউখুমসু পীরি। ভারতনা ঐখোয়গী থৌদাং মওং চুম্না য়ানবগীদমক ঐখোয়গী ঙাকশেলগী থৌরাংশিংসু মপাঙ্গল ফনা থম্বা তাই। ঙাকশেলগী লমদা লৈবাকসিবু মরোমদোম লেপচবা ঙমহন্নবা, ভারত মচাশিংবু, ভারতকী কম্পেনীশিংবু য়োকখৎনবগীদমক ঐখোয়গী হোৎনবা কনবা ইন্দস্ত্রীশিংবু অনৌবা খুদোংচাবা পীনবগদীমক ঐখোয়না লেপ্পা লৈতনা হোৎনরি। লৈবাক্কী ঙাকশেলগীদমক লৈরিবা ঐখোয়গী লান্মীশিংগী মপাঙ্গল কনখৎহন্নবগীদমক ঐখোয়না অমত্তা চিত্থদনা থবক পায়খৎকনি হায়না ঐনা ময়ামদা থাজবা পীজরি।
ঐগী নুংশিরবা ইরৈচাশিং,
ঙসি অসি লৈবাকসিগী অথোইবা থিঙ্কর শ্রী অরবিন্দোগী মপোক কুমওনসু তাই। ইং ২০২২দা মহাক্কী ১৫০শুবা মপোক কুমওন তারি। শ্রী অরবিন্দ্রো ভারতকী মশক থোকপা তুংগী মঙলান মঙলম্বা মীওইনি। হান্না ওইরমদবা মওংদা ঐখোয়গী ইতিং ফুদোকপা মথৌ তাই হায়না মহাক্না হায়রম্মি। ঐখোয়গী হৈনবী হোংদোকপা তাই। অনৌবা পুক্নিং ৱাখলগা লোয়ননা ইশাবু মীকপ থোকহনবা তাই। শ্রী অরবিন্দ্রোগী ৱাহৈশিং অসিনা ঐখোয়বু ঐখোয়গী থৌদাংশিং নীংশিংহল্লি। লৈবাকসিগী মীওই অমা ওইনা, খুন্নাই অমা ওইনা ঐখোয়না লৈবাকসিদা করি পীরিবগে হায়বসিসু ঐখোয়না খন্থবা চঙই। ঐখোয়না হকপু লুম্না লৌদুনতা লাক্লি, মতমদুদা মসিগী মরুওইবসু য়াম্না লৈখৎ, অদুবু হৌজিক্তি থৌদাংদা হেন্না পুক্নিং চঙবা মতম ওইরে, লৈবাকসিনা থম্লিবা পান্দমশিংসিগীদমক থৌদাং য়াবা তাই, মীপুম খুদিংমক পুনশিনবা তাই। লৈবাক মচা পুম্নমক্না মসিবু মশাগী থৌদাং ওইহনবা তাই।
লৈবাকসিনা ঈশিং য়োকশিন্নবগী থৌশিল হৌদোকখি, অমদি ঈশিং মাঙহন্দবা হায়বসি ঐখোয়গী হৈনবী ওইহনবা হায়বসি ঐখোয়গী থৌদাংনি। লৈবাকসিনা দিজিতেল মওংদা শেল পুথোক পুশিন্দা মীৎয়েং থম্লিবসিদা হেক য়ারিবমখৈ শেল ওইনা ত্রাঞ্জেক্সন তৌদনবা হোৎনবা হায়বসি ঐখোয়গী থৌদাংনি। লৈবাকসিনা ভোকেল ফোর লোকেলগী থৌশিল পায়খৎলিবসিদা লমদমসিদা পুথোকপা পোৎলমশিং হেক য়ারিবমখৈ লৈদুনা শীজিন্নবা হায়বসি ঐখোয়গী থৌদাংনি। লৈবাকসিদা প্লাস্তিক লৈতবা ভারত ওইহন্নবা মঙলিবা মঙলানসিদা সিঙ্গল য়ুজ প্লাস্তিক শীজিন্নবা মপুং ফানা লেপ্পা হায়বসি ঐখোয়গী থৌদাংনি। ঐখোয়গী তুরেলশিংদা অমোৎ-অকায় লংথদবা, ঐখোয়গী সমুদ্র মপানশিং লুনা নান্না থম্বা হায়বসি ঐখোয়গী থৌদাংনি। ঐখোয়না স্বচ্ছ ভারত অভিয়ানবু অনৌবা পন্দোল অমা লোমহনগদবনি।
ঙসি লৈবাকসিনা নীংতম্বগী ৭৫শুবা চহিগী থৌরমসিদা নীংতম্বগী অমৃত মহোতসব পাঙথোক্লিবসিদা, ঐখোয়না থৌরাংসিদা শরুক য়াশিন্দুনা, মসিদা চোংশিন্দুনা য়াওশিনন্দুনা পান্দমশিংবু হন্না হন্না নীংশিংবা হায়বসি ঐখোয় পুম্নমক্কী থৌদাংনি। ঐখোয়গী নীংতম ইহৌবু পুক্নিংদা চেৎনা থাগোন্নদুনা অদোম্না তৌবা খুদিংমক শিদয়াই নাদয়াইগী ঈরিক্কুম শেংগনি অমদি ভারত মচা করোর কয়াগী হোৎনজমলনা ওইহল্লকপা অমৃতগী থৌরম অসি লাক্কদৌরিবা চহিশিংদা ইথিল পীদুনা থৌনা হাপকদৌরিবনি।
ঐগী নুংশিরবা ইরৈচাশিং,
ঐ তুংগী লম্বী উবা ঙম্বা মীদি নত্তে, ঐনা হোৎনজমলগী মহৈদা থাজবা থম্মি। ঐনা ঐগী লৈবাক্কী নহাশিংদা, ইচল-ইচেশিংদা, ইচানুপীশিংদা, লৌমীশিংদা, প্রোফেসনেলশিংদা থাজবা থম্মি। হৌজিক্কী মীরোলগী ‘কেন দু’গী মীরোলনি, মসিনা পান্দম খুদিংমক ফংবা ঙমগনি।
ইং ২০৪৭দা নীংতম্বগী সনা ফুদোংবা থৌরম, নীংতম্বগী ১০০শুবা চহিগী থৌরম পাঙথোকপদা প্রধান মন্ত্রী ওইগদৌরিবদু, ঙসিদগী চহি ২৫গী মতুংদা প্রধান মন্ত্রী ওইগদৌরিবদুনা ফিরল চিংখৎপা মতমদা… ঐনা মপুং ফানা থাজবগা লোয়ননা হায়রিবসিনি… মহাক্কী ৱারোলদা ফংবা ঙম্লবা পান্দমশিংগী মতাঙদা পল্লকপা মতমদা ঙসি লৈবাকসিনা থম্লিবা পান্দমশিংসি শোয়দনা ওইগনি… মসি ঐগী মায় পাকপগী থাজবনি।
ঙসি ঐনা পান্দমগী মওংদা হায়রিবশিংসি, ঙসিদগী চহি ২৫গী মতুংদা ফিরাল চিংখৎকদৌরিবা মীওইদুনা ফংবা ঙম্লবা পান্দম অমা ওইনা হায়রক্কনি। লৈবাকসিনা ফংবা ঙম্লবা পান্দম ওইনা হায়রিবশিং অসিবু শিংথানরকখিনি। ঙসি লৈবাকসিগী নহাশিংনা মতমদুদা লৈবাকসিকা কমদৌনা হায়রিবশিং অসি ফংবা ঙমখ্রিবনো হায়না ঙক্না য়েংনগনি।
২১শুবা চহিজাদা ভারতকী মঙলান অমসুং পান্দমশিং ফংনবগীদমক করিগুম্বা পল অমত্তনা অপনবা পীবা ঙম্লোই। ঐখোয়গী মরুওইবশিংনা ঐখোয়গী থৌনানি, ঐখোয়গী অপুনবনা ঐখোয়গী পাঙ্গলনি, ঐখোয়গী ৱাখলগী থৌনাদি লৈবাক্না মাঙদা – মতম পুম্নমক্তা মাঙদা হায়বা ৱাখল্লোনসিনি। হৌজিক অপুনবগী মঙলান মঙবা মতমনি, হৌজিক অপুনবগী পান্দম থম্বা মতম্নি, হৌজিক পুন্না হোৎনমিন্নবগী মতম্নি… অমদি হৌজিক মায় পাকপগী মায়কৈদা চঙশিন্নবগী মতম্নি।
অদুগা মরম অসিনা ঐনা অমুক্কা হন্না হায়জরিবসিনি-
হৌজিক মতম্নি,
হৌজিক মতম্নি… চপ চারবা মতম্নি, ভারতকী অথোইবা মতম্নি!
হৌজিক মতম্নি, চপ চারবা মতম্নি! ভারতকী অথোইবা মতম্নি!
মশিং য়াম্লবা খুৎশিংগী পাঙ্গলনি,
মশিং য়াম্লবা খুৎশিংগী পাঙ্গলনি, মায়কৈ খুদিংদা লৈবাক নুংশিবা উরি!
মশিং য়াম্লবা খুৎশিংগী পাঙ্গলনি, মায়কৈ খুদিংদা লৈবাক নুংশিবা উরি…
নহাক হৌগৎলু মচু অহুমগী ফিরাল হাইহল্লু,
নহাক হৌগৎলু মচু অহুমগী ফিরাল হাইহল্লু,
ভারতকী মরাইবক থাঙ্গৎলু, ভারতকী মরাইবক থাঙ্গৎলু,
হৌজিক মতম্নি, চপ চারবা মতম্নি! ভারতকী অথোইবা মতম্নি!
করিমত্তা লৈতে…
করিমত্তা লৈতে, তৌবা ঙম্লোইদবা,
করিমত্তা লৈতে, ফংবা ঙম্লোইদবা,
নখোয় হৌগৎলু…
নখোয় হৌগৎলু, নখোয় পুনশিল্লু,
নখোয়গী তৌবা ঙম্ববু খঙউ…
নখোয়গী তৌবা ঙম্ববু খঙউ,
নখোয়গী নথৌদাং পুম্নমক খঙউ…
নখোয়গী নথৌদাং পুম্নমক খঙউ!
হৌজিক মতম্নি, চপ চারবা মতম্নি! ভারতকী অথোইবা মতম্নি!
লৈবাকসিনা নীংতম্বগী চহি ১০০ মপুং ফারকপদা, লৈবাক মীয়ামগী পান্দমবু অশেংবা ওন্থোকসি হায়না ঐনা হায়জরি। হায়রিবা য়াইফ-পাউজেলশিংসিগা লোয়ননা, ইরৈচা পুম্নমক্কী মফমদা ৭৫শুবা নীংতম নুমিৎসিদা ঐনা অমুক্কা হন্না নুংঙাইবা ফোঙদোকচরি অমদি ঐগা লোয়ননা খুৎ ৱাংনা থাঙ্গত্তুনা লাউমিন্নসি –
জয় হিন্দ,
জয় হন্দ,
জয় হিন্দ!
বন্দে মাতরম,
বন্দে মাতরম,
বন্দে মাতরম!
ভারত ইমানা য়াইফরে,
ভারত ইমানা য়াইফরে,
ভারত ইমানা য়াইফরে!
হন্না-হন্না থাগৎচরি!


c: text/html

text:
গুজরাতকী মমিং লৈরবা মুখ্য মন্ত্রী, শ্রী ভুপেন্দ্র ভাই পতেল, হরিয়ানাগী মুখ্য মন্ত্রী শ্রী মনোহর লাল, উপ মুখ্য মন্ত্রী শ্রী কৃষ্ণ চৌতলাজী, পার্লিয়ামেন্তকী ঐহাক্কী মরুপ, শ্রী সি.আর. পাতেল, সুজুকি মোতোর কোর্পোরেসনগী মোক থোংবা থৌপুরিবশিং, ভারত্তা লৈরিবা জাপানগী এম্বেসেদর, মারুতি -সুজুকিগী মকোক থোংবা ওফিসরশিং, অতোপ্পা দিগনিতরীশিং, নুপী অমদি নুপাশিং!
অহৌবদা ঐহাক্না সুজুকি অমসু মসিগা মরী লৈনবা মীপুম খুদিংমকপু থাগৎপা ফোঙদোকচরি।
ভারত অমসুং ভারতকী মীয়ামগা সুজুকিগা লৈনরিবা মরী অসি হৌজিক চহি ৪০ মপুং ফারে। ঙসি গুজরাত্তা ইলেকক্ত্রিক গারীগী বেত্তরীশিং পুথোক্নবগী অচৌবা প্লান্ত অমগী উরেপু-উয়ুং তম্বগা লোয়ননা হরিয়ানাদা অনৌবা কার মেন্যুফেকচরিং ফেসিলিতীসু শঙ্গাখি।
পাকথোক চাউথোকপা অসিনা সুজুকিগী অচৌবা তুংলমচৎকী মতিক-ময়াইগী য়ুম্ফম থোল্লগনি হায়না ঐহাক্না থাজৈ। ঐহাক্না সুজুকি মোতোর্দ অমসুং অচৌবা ইমুং-মনুং অসিগী মীওই পুম্নমক্তা থমোয় শেংনা তৌবীমল খঙবা উৎচরি। মরু ওইনা ঐহাক্না শ্রী ওসামু সুজুকি অমসুং শ্রী তোশিহিরো সুজুকিবু থাগৎচনীংই। নখোয়না ঐহাক্কা উনবা মতম খুদিংদা ভারত্তা সুজুকিগী অনৌবা বিজন অমা খুদোল তম্বী। ঐহাক্না চহি অসিগী মেদা শ্রী ওসামু সুজুকিগা উনখি অমসুং মহাক্না ঐঙোন্দা ভারত্তা পাঙথোক্কদবা চহি ৪০ শুবগী থৌরমদা য়াওবীনবা হায়রকখি। অসিগুম্বা তুংলচৎকী কান্নরবা থৌশিলশিং উবা ফংজবা অসিদা য়াম্না অপেনবা পোকই।
মরুপশিং,
মারুতি-সুজুকিগী মাইপাকনা ভারত-জাপান চুনশিন্নবগী অচেৎপা মরী অদু তাক্লি। হৌখিবা চহি নিপানসিদা, ভারত অমসুং জাপানগী মরী অনৌবা অৱাংবা থাক অমা য়ৌরে। ঙসিদি গুজরাত-মহারাস্ত্রাগী বুলেৎ ত্রেনদগী য়ু.পি.গী বনারসকী রুদ্রক্ষ ফাওবদা, চাউখৎ খোঙথাংগী প্রোজেক্ত কয়ানা ভারত-জাপান মরীগী খুদম ওইরি। অমসুং মসিনা মরুপ মপাংগী মতাংদা য়ৌরকপদা ভারত মচা খুদিংমক্না ঐখোয়গী মরুপ লৈখিদ্রবা হান্নগী প্রধান মন্ত্রী শিঞ্জো অবেবু নিংশিংগনি। সিঞ্জো অবেনা গুজরাত্তা লাক্তুনা মতম খরা লেনবীরম্বা অদু ভারত মচা খুদিংমক্না নিংশিংনরি। ঙসিদি ঐখোয়গী লৈবাক অসিনা নকশিন্না লৈমিন্ননবা সিঞ্জো অবেনা হোৎনজরম্বা কয়া প্রধান মন্ত্রী (ফুমিও) কিশিদানা মাং থানা পুখৎপীরক্লি। ঐখোয়না হৌজিক্তা প্রধান মন্ত্রী কিশিদাগী ৱারোল ভিদো মেসেস ওইনা উবা ফংখ্রে। ঐহাক্না প্রধান মন্ত্রী কিশিদা অমসুং জাপানগী প্রজা পুম্নমক্তা ভারত পুম্বগী মহুৎ শিন্দুনা খুরুমজরি।
মরুপশিং,
লৈবাক অসিগী ইন্দস্ত্রিএল দিবেলপমেন্ত অমসুং মেক ইন ইন্দিয়াদা লেপ্পা লৈতনা শাহৌ পীরিবা গুজরাত অমসুং হরিয়ানাগী মীয়ামদা ঐহাক্না য়াইফ-মঙ্গোল পীজনবগী খুদোংচাবা লৌজগে। রাজ্য অনিমক্কী সরকারশংগী চাউখৎ-থৌরাং অমসুং ইন্দস্ত্রিএল-ওরিয়েন্তেদ ওইবা থৌশিলশিং অমসুং ‘ইজ ওফ দুইং বিজিনেস’কী মাইকৈদা লৌখৎলিবা খোঙথাংশিং অসিনা রাজ্য অসিগী মীওই করোর কয়াদা অমসুং মরু ওইনা নহারোলশিংদা কান্নবা পীরি।
মরুপশিং,
অখন্নবা থৌরম অসিদা ঐহাক্না য়াম্না অরিবা অমসুং মহৌশাগী ওইবা করিগুম্বা অমা নীংশিংলকই। চহি ১৩রোমগী মমাংদা সুজুকি কম্পনীনা গুজরাত্তা মখোয়গী মেন্যুফেকচরিং য়ুনিৎ শানবা লাকখিবা অদু নিংশিংলি। মতম অদুদা ঐহাক্না হায়খি – ‘ঐখোয়গী মারুতিগী মরুপশিংনা গুজরাতকী ঈশিং থকপগুম্না মখোয়সি চাউখৎপগী পর্ফেক্ত মোদেল অদু কদাইদা লৈবগে খঙলক্কনি’। ঙসি গুজরাতনা সুজুকিগা লোয়ননা থমখিবা ৱাশক ঙাক্লে খনবদা অদুক্কী মতীক হরাওজৈ অমসুং সুজুকিনসু গুজরাতকী অপাম্ববু মান্ননা ইকাইখুম্নবা উৎলি। ঙসি গুজরাতনা লৈবাক অসি খক্তা নত্তনা মালেমগী ওইনা মাংজিল থারিবা ওতোমোতিব মেন্যুফেকচরিং হব অমা ওইনা মচিল তুমখৎলক্লি।
মরুপশিং,
ঙসিগী থৌরম অসিদা গুজরাত অমসুং জাপানগা লৈনরিবা অচেৎপা মরী অসিগী মতাংদা খন্নবদা লোইবা নাইরোই। গুজরাত অমসুং জাপানগী মরী অসি দিপ্লোমেতিক সর্কলশিং হেনখি।
২০০৯দা ভাইব্রেন্ত গুজরাত সম্মিৎ হৌদোকখিবা মতমদগী হৌদুনা জাপান অসি মপাং ওইবা লৈবাক অমা ওইদুনা লাক্লি হায়বা ঐহাক্না নিংশিংলি। অমসুং রাজ্য অমদা নাকল অমদা অমসুং অতোপ্পা নাকল অমদনা চাউখৎলবা লৈবাক অমা লৈদুনা অনিমক্না অমনা অমগী মতেং পাংনবা হায়বা অসি য়াম্না মমল য়াম্মি। ঙসিসু জাপান্না ভাইব্রেন্ত গুজরাত সম্মিৎতা মশিং খ্বাইদগী ৱাংনা শরুক য়াখি।
ঐহাক্না মুখ্য মন্ত্রী ওইনা থৌ পুরিঙৈ মনুংদা ঐহাক্না তৎতনা ৱাফম অমা হায়খি – ‘ঐহাক্না গুজরাত্তা মিনি-জাপান অমা শাবা পাম্মি’। মসিগী নুংগী ওইবা ৱাখল্লোন অসি জাপানদগী লাকপা ঐখোয়গী মীথুংলেনশিংনা গুজরাত অসি জাপানগুম্না ফাওহন্নবনি। ঐখোয়না জাপানদগী লাকপা মীয়াম অমসুং কম্পনীশিংনা মখল অমত্তগী খুদোংচাদবা মফম অসি মায়োক্নদনবা কন্না হোৎনখি।
অপীকপা হীরমশিংদা ফাওবা ঐখোয়না অদুক্কী মতিক মীৎয়েং চংখি। মীওই কয়ানদি খঙবদা অঙকপা পোক্কনি অদুবু জাপানগী মীয়াম্না গোল্ফ শান্নদনা লৈবা ঙমদে। নখোয়না খঙগদবনি জাপানিজ গোল্ফ য়াওদনা লৈবা ঙমদে। হৌজিক গুজরাত্তা গোল্ফকী লমগা মরী লৈনবা করিসু লৈতে। মরম অসিনা করিগুম্বা ঐখোয়না মফম অসিদা জাপান পুরকপা পাম্লবদি ঐহাক্না মফম অসিদা গোল্ফ কোর্সশিং হান্না শেমগৎপা হৌবা তাই। ঙসি গুজরাত্তা গোল্ফ ফিল্দ কয়া লৈরে, মফম অসিদা থবক তৌদুনা লৈরিবা ঐখোয়গী জাপানগী মীয়াম্না মসিদা ৱীকএন্দদা লাক্তুনা শান্নবগী খুদোংচাবা অমা ফংলে। জাপানগী মথেল-লুকোই কয়া য়োনবা রেস্তোরেন্ত কয়া মফম অসিদা লৈরে। ঐখোয়না জাপানগী চিঞ্জাক্কী মতাংদসু মীৎয়েং চংখি।
গুজরাতী কবানা জাপান লোল তমদুনা জাপানদগী লাকপা মখোয়গী মরুপশিংনা সমস্যা অমত্তা মায়োক্নদনবা হোৎনরি অমসুং হৌজিক মতম অসিদা গুজরাত্তা জাপান লোলগী ক্লাস কয়া অমা তৌরি।
মরুপশিং,
ঐখোয়গী হোৎনরকখিবা কয়াদা জাপানগা লৈনরিবা হকচিনবা মরী অমসুং ইকাইখুম্নবা পুদুনা চৎলি, মরম অসিমক্না গুজরাত্তা সুজুকি য়াওনা জাপানগী কম্পেনী ১২৫ মথৌ তৌদুনা লৈরি। জাপানগী কম্পনীশিংনা ওতোমোবাইলদগী বাইও-ফ্যুলদা পাকথোক চাউথোরক্লি। জেত্রোনা চলাইবা অহমদাবাদকী সপ্পোর্ত সেন্তর অসিনা কম্পেনী কয়াদা প্লগ এন্দ প্লেগী খুদোংচাবা পীরি। জাপান ইন্দিয়া ইন্সতিত্যুৎনা মেন্যুফেকচরিংগী ত্রেনিং কয়া মীয়ামদা পীরি। ঙসি গুজরাত্তা জাপান-ইন্দিয়া ইন্সতিত্যুতস ফোর মেন্যুফেকচরিং অনি লৈরে, মসিদা চহি খুদিংগী নহা কয়া-কয়ানা ত্রেনিং তৌরি।
জাপানগী কম্পনী কয়ানা গুজরাতকী তেক্নিকেল য়ুনিভর্সিতীশিং অমসুং আই.তি.আই.শিংগা লোয়ননা খুৎশম্ননা চংশিল্লি। গুজরারনা অহমদাবাদতা জেন গার্দেন অমসুং কাইজেন একাদেমী লিংখৎপদা হ্যোগো ইন্তর্নেস্নেল এসোসিএসন্না মমল য়াম্না লৈনা শরুক তম্বীখিবা অদু কৈদৌনুংদা কাওরোই। হৌজিক স্তেচু ওফ য়ুনিতীগী মনাক্তা অসিগুম্বা অকোইবা শোকহনদবা লৈকোল অমা শেমগৎনবা খোঙথাং অমা পাইখৎলি। গুজরাতনা চহ ১৮-১৯গী মমাংদা কাইজেন লিংখৎনবা কন্না হোৎনখিবশিং অদুগী মতুংদা কান্নবা কয়া ফংবা ঙমখি। গুজরাতকী চাউখৎ-থৌরাংদা মাইপাক্লিবা অসিদা কাইজেনগী অচৌবা থৌদাং অমা য়াওরি।
ঐহাক্না প্রধান মন্ত্রী ওইনা দিল্লীদা চৎখিবা মতমদা ঐহাক্না পি.এম.ও.দা লোয়ননা কেন্দ্র সরকারগী অতোপ্পা বিভাগশিংদা কাইজেনগী এক্সপরিয়েন্সশিং অদু ইমপ্লিমেন্ত তৌখি। হৌজিক লৈবাক অসিনা কাইজেন্না মরম ওইদুনা কান্নবা কয়া ফংলি। ঐখোয়না সরকার অসিদা জাপান-প্লস কৌবা অখন্নবা থৌশিল অমসু শেমখি। গুজরাত অমসুং জাপানগী অপুনবগী খোঙচৎ অসিদা শরুক য়াখিবা অরিবা মরুপ কয়া থৌরম অসিদা শরুক য়ারি। মখোয় পুম্নমকপু ঐহাক্না অমুক্কা হন্না থাগৎপা ফোঙদোকচরি।
মরুপশিং,
কনাগুম্বা অমত্তনা চহি খরগী মমাং ফাওবদা ঙসি ভারত্তা ইলেক্ত্রী ভেহিকলগী মার্কেৎ চাউখৎলক্লিবা অসিগুম্না ওইরক্কনি খল্লুদে। ইলেক্ত্রিক গারীগী খ্বাইদগী ফবা ফীচর অসি মখোল থোক্তবা অসিনি। মদু চকা ২ পানবা নৎত্রগা ৪ পানবা ওইসনু, মখোয়দি মখোল থোক্তে। মসিগী মখোল থোক্তবা অসিনা ইঞ্জিনীয়রিংগী মশক খক্তা নত্তনা, মসিনা লৈবাক অসিগী মখোল থোক্তবা ঈহৌ অমগী অহৌবসু ওইরি। ঙসি মীয়াম্না ই.ভি. অসি অহেনবা গারী অমা ওইনা খনবগী মহুৎ মপুং ওইবা পাম্বৈশিং ওইনা লৌরি।
লৈবাক অসিনা হৌখিবা চহি নিপানদগী অহোংবা অসি পুরক্নবা শেম শাদুনা লাকখি। ঙসি ঐখোয়না ইলেক্ত্রিক ভেহিকল ইকোসিস্তেমগী সপ্লাই অমসুং দিমান্দ অনিমক হেনগৎহন্নবা হোৎদুনা লাকখি। সরকারনা দিমান্দ অসি হেনগৎহন্নবা ইলেক্ত্রিক গারী লৈরিবশিংদা তোঙান-তোঙানবা ইন্সেন্তিবশিং পীরি। ইনকম তেক্স কোকপীবদগী হৌরগা লায়না লোনশিং ফংহনবা অসিগুম্বা খোঙথাং কয়া পাইখৎতুনা ইলেক্ত্রিক গারীগী দিমান্দ হেনগৎহন্নবা হোৎনরি।
মতৌ অসুম্না ওতোমোবাইল অমসুং ওতো কম্পোনেন্তদা পি.এল.আই. স্কিমগী খুত্থাংদা সপ্লাই হেনগৎহন্নবগী থবক খোঙজেল য়াংনা পাইখৎলি। সরকারনা ইলেক্ত্রিক ভেহিকলশিংগী অপুনবা ইকোসিস্তেম খুমাং চাউশিনহন্নবা খোঙথাং কয়া পাইখৎখি। পি.এল.আই. স্কিমগী খুত্থাংদা বেত্তরী মেন্যুফেকচরিং য়ুনিৎশিংসু চাউনা শাহৌ পীরি।
লৈবাক অসিনা ইলেক্ত্রিক গারী চার্জ তৌনবা ইনফ্রাস্ত্রকচর শেমগৎনবা পোলিসীগী ৱারেপ কয়া লৌখি। ২০২২ ফাইনান্সিএল বজেত্তা বেত্তরি স্বাপ্পিং পোলিসীসু হৌদোকখ্রে। তেক্নোলোজী শিয়রিংগুম্বা পোলিসীশিংদা অনৌবা অহৌবা অমা লাক্লি। সপ্লাই, দিমান্দ অমসুং ইকোসিস্তেম মপাঙ্গল কনখৎহনবনা ই.ভি. সেক্তর শোইদনা চাউখৎলক্কনি হায়বসি শোইদ্রবনি। হায়বদি তুংলমচৎতা সাইলেন্ত রিভোল্যুসন অসিনা অচৌবা অহোংবা অমা পুরক্নবা শেম শাদুনা লৈরে হায়বনি।
মরুপশিং,
ঙসি ঐখোয়না ই.ভি.গুম্বা হীরমগী মতাংদা খন্নবা অসিদা ঐখোয়গী লৈবাক্কী ক্লামেৎ কম্মিৎমেন্ত ঙাক্না অমসুং পান্দমশিং ফংনবা চংশিনবা হায়বা অসি য়াম্না মরু ওই। ভারতনা কোপ-২৬তা ২০৩০ ফাওবদা নোন-ফোসিল সোর্সতগী ইন্সতোল্দ ইলেক্ত্রিকেল কেপাসিতীগী ৫০% ফংগনি হায়না লাউথোকখি। ঐখোয়না ২০৭০গী 'নেৎ জিরো' পান্দম অমা থমখি। মসিগীদমক ঐখোয়না ইনফ্রাস্ত্রকচরগী হর্মোনাইজ লিস্তা য়াওরিবা ইনর্জী স্তোরেজ সিস্তেম অসিগুম্বা ই.বি. চার্জিং ইনফ্রাস্ত্রকচর অমসুং গ্রীদ স্কেল বেত্তরী সিস্তেমশিং য়াওশিন্নবা হোৎনরি। মসিগা লোয়ননা ঐখোয়না বাইও-গ্যাস অমসুং ফ্লেক্স ফ্যুলগুম্বা অতোপ্পা পাম্বৈশিংগী মাইকৈদা চংশিনবা তাই।
মারুতি-সুজুকিনা বাইওফ্যুল, ইথানোল ব্লেন্দিং অমসুং হায়ব্রিদ ই.ভি.শিংগুম্বা ওপ্সন কয়াদা থবক পায়খৎলি তাবদা ঐহাক্না নুংঙাইবা পোকই। কম্প্রেস বাইওমিথেন গ্যাস হায়বদি সি.বি.জি.গুম্বগী ওইথোকপা য়াবগা মরী লৈনবা প্রোজেক্ত লৌখৎপা য়াই হায়না সুজুকিদা ঐহাক্না হায়জরি। ভারত্তা লৈরিবা অতোপ্পা কম্পনীশিংনসু মাইকৈ অসিদা থবক কয়া পাইখৎলি। অফবা ৱাখল্লোন্দা অমসুং অমত্তা ওইনা হোৎনমিন্নদুনা অফবা অকোইবা অমা শাগৎপা ঐহাক্না পামজৈ। মসিনা লৈবাক অমসুং লল্লোন ইতীক্তা কান্নবা পীগনি।
মরুপশিং,
ভারতনা মশাগী তঙাইফদবা ইনর্জী পীজনবা অমৃত কালগী চহি ২৫ অসিদা হোৎনবা হায়বসি ঐখোয়গী পান্দম্নি। ঐখোয়না খঙই মদুদি মপালদগী পুশিল্লক্লিবা ইনর্জীগী য়াম্লবা শরুক অসি ত্রান্সপোর্তকা মরী লৈনৈ। মরম অসিনা মাইকৈ অসিদা ঐখোয়না ইনোভেসন তৌবা থবক পাইখৎপা হায়বা অসি ঐখোয়গী পান্দম ওইহনগদবনি।
লৈবাক অসিনা নখোয়গী মতেং অমসুং ওতো সেক্তরদা লৈরিবা মরুপ পুম্নমক অসিগা লোয়ননা মসিগী পান্দম অসি শোইদনা থুংহনবা ঙমগনি হায়না ঐহাক্না থাজৈ। ঐখোয়না ঙসি ঐখোয়গী এক্সপ্রেসৱেশিংদা উবা ফংলিবা চপ মান্নবা খোঙজেল অসিদা চাউখৎপা অমসুং নুংঙাইবগী পান্দম অদু শোইদনা য়ৌবা ঙমগনি।
ৱাখল্লোন অসিগা লোয়ননা ঐহাক্না ময়ামবু থাগৎচরি অমসুং সুজুকিগী ইমুং-মনুংদা থমোয় শেংনা য়াইফ-মঙ্গোল পীজরি। রাজ্য নত্ত্রগা কেন্দ্র সরকারনা নখোয়গী পাকথোক-চাউথোকপগী মঙলানশিং অদুদা শাহৌ পীনবা মতম চুপ্পদা হোৎনগনি হায়না ঐহাক্না থাজবা পীরি।
থাজবা অসিগা লোয়ননা ঐহাক্না হন্ন-হন্না থাগৎচরি!

robotstxt: allowed

filter: keep


text:
প্রধান মন্ত্রী শ্রী নরেন্দ্র মোদীনা ঙসি ভিদিও কন্ফরেন্সিংগী খুত্থাঙদা গুজরাতকী ভারুচত পাঙথোকপা ‘উৎকর্স সমারোহ’দা ৱা ঙাঙখ্রে। থৌরম অদু মথৌ তাবা মীওইশিংদা মতম চানা শেলগী তেঙবাঙ ফংহনবদা মতেং পাংগদবা স্তেত লৈঙাক্কী মরুওইবা স্কিম মরি দিস্ত্রিক্ত অদুদা ১০০% সেচুরেসন ফংবা ঙমখিবগা মরী লৈননা পাঙথোকপনি। গুজরাতকী মুখ্য মন্ত্রী শ্রী ভুপেন্দ্রভাই পতেল অমসুং অতৈ মীওই কয়া থৌরমদুদা শরুক য়াখি।
লৈবাকসিগী নুপীশিংগী ফিদম ঙাক্নবা অমদি হিংবদা নুংঙাইহন্নবগী পায়খৎলিবা থবকশিংগীদমক্তা মহাকপু থাগৎলদুনা অমদি পুন্সি নুংশাংনবগীদমক্তা লমদমদুগী নুপীশিংনা প্রধান মন্ত্রীগী মফমদা অচৌবা রাখি অমা খুদোল তমখি। প্রধান মন্ত্রীনা তোঙান তোঙানবা স্কিমশিংগী বিনিফিসিয়রীশিংগা ৱারী শানখি।
মমীৎ উবা ঙমদ্রবা বিনিফিসিয়রী অমগা ৱারী শানরদুনা, প্রধান মন্ত্রীনা মহাক্কী মচানুপীশিংগী মহৈ মশিংগী মরমদা পাউহংখি। মচানুপীশিংদুনা মপাগী ফীভমদুদা মপুক্নিং নুংশিরকখি। মথম্মোয় শোক্লবা প্রধান মন্ত্রীনা মহাক্কী মিনুংশিনা মাগী মথৌনা ওইরিবনি হায়না থেমখি। প্রধান মন্ত্রীনা মহাক অমসুং মাগী ইমুংনা কমদৌনা ইদ পাঙথোকখিবগে হায়নসু হংখি। মহাক্না বিনিফিসিয়রী অদুবু ভেক্সিন কাপথোকপগী অমদি মহাক্কী মচানুপীশিংগী মঙলান মখোঙ শোমবিবগীদমক্তা থাগৎ ৱাহৈ ফোঙদোকখি। প্রধান মন্ত্রীনা নুপী বিনিফিসিয়রী অমগা ৱারী শানরদুনা মহাক্কী পুন্সিগী মরমদা হংখি অমদি ইকায়খুম্নবা ঙাক্না মাগী পুন্সি হিংনবগী ফিরেপ্পু থাগৎখি। নহা ওইরিবা লুখ্রাবী অমনা প্রধান মন্ত্রীগী মফমদা মাগী অঙাঙশিংদা মহাক্না কমদৌনা অফবা পুন্সি অমমম ফংহন্নবগী মহাক্কী খোঙচৎকী মরমদা পাউদমখি। প্রধান মন্ত্রীনা মহাকপু অপীকপা শেল তুংশিন্নবা অমদি মরী লৈনবা ওথোরিতীশিংদা মহাক্কী ফিরেপ লৈবা খোঙচৎ অদুদা ঙাক্লৌ পীননবা ৱাফম থমখি।
তিল্লিবা মীয়ামদুদা ৱা ঙাঙলদুনা, প্রধান মন্ত্রীনা ঙসিগী উৎকর্স সমারোহ অসি অচেৎপা ফিরেপকা লোয়ননা লৈঙাক্না পুকচেল শেংনা বিনিফিসিয়রীশিংদা খুৎ তিংথোকপদগী ফংলিবা মায় পাকপগী খুদম অমনি হায়বা ৱাফম থমখি। সোসিএল সিক্যুরিতীগা মরী লৈনবা মরুওইবা স্কিম মরি অসিদা চাদা ১০০ সেচুরেসন ফংবা ঙমখিবদগীদমক্তা মহাক্না ভারুচ দিস্ত্রিক্ত এদমিনিস্ত্রেসন অমসুং গুজরাত লৈঙাকপু থাগৎখি। বিনিফিসিয়রীশিংগী মফমদা ফাওরিবা অপেনবা অমদি থাজজববু প্রধান মন্ত্রীনা পাউদমখি। ঈ-পাউ খঙবা ৱাৎপনা মরম ওইরগা ত্রাইবেল, এস.সি. অমসুং মাইনোরিতী ফুরুপকী মীওই কয়া অমা স্কিমশিং অসিগী কান্নবা ফংদনা লৈরি হায়না মহাক্না হায়খি। সবকা সাথ সবকা বিকাস অমসুং পুকচেল শেংবা মতৌনা য়েৎননিংঙাই লৈতনা অফবা মহৈ পুরকই হায়নসু মহাক্না ফোঙদোকখি।
লৈঙাক অসিগী লাক্কদৌরিবা ৮শুবা কুমওন থৌরমগী মতাঙদা পল্লদুনা প্রধান মন্ত্রীনা লৈঙাক অসিগী হৌখিবা চহি ৮ অসিদি মীয়ামগী থৌগল অমসুং লায়রবশিংগী য়াইফনবগীদমক্তা কত্থোকখ্রে হায়না হায়খি। মহাক্কী লৈঙাক্লোনগী মায় পাকপগী মরম মহাক্না লায়রবা, চাউখত্তবা অমদি খুদোংচাবা কয়া ফংদবা পুন্সি মহিং অমদা হিংলকপদা থেংনরকপশিংদগী ফংলকপা ৱাখল লৌশিংশিং অদুননি হায়না মহাক্না হায়খি। লায়রবা অমদি মীচম মীয়ামগী অৱাৎ-অপাগী মরমদা মহাক মশানা থেংনরকপশিংদা য়ুম্ফম ওইদুনা মহাক্না থবক তৌখি হায়রদুনা, মহাক্না ফংফম থোকপা মীপুম খুদিংমক্তা হায়রিবা স্কিমশিং অসিগী কান্নবা ফংহনগদবনি হায়না ফোঙদোকখি। গুজরাতকী লৈহাওনা মহাক্কী মফম অমদা মায় পাকপা খরদা পেন্থোক্তুনা লৈতনবা তমবিখি অমদি মহাক্না মতম পুম্নমক্তা মীয়ামগী য়াইফ থৌরাংশিংগী মঙম অমসুং কোনশিনবগী চাং হেন্না পাকথোক চাউথোকহন্নবা অমদি ফগৎহন্নবা পান্দম থম্লি হায়না মহাক্না হায়খি। “ঐগী মঙলান্দি মপুং ফানা য়ৌশিনবদুনি। ঐখোয়না চাদা ১০০ কোনশিন্নবগী মায়কৈদা চঙশিনগদবনি। লৈঙাক্কী মেচিনরীশিংনা মসিদা হৈনবী থমদুনা মীয়াম মরক্তা থাজবা অমা শেমগৎকদবনি”
প্রধান মন্ত্রীনা ফোঙদোকখিবদা, ২০১৪দা লৈবাক অসিগী মীশিংগী তঙ্খায় অমগী ময়াদি তোইলেৎ, ভেক্সিনেসন, ইলেক্ত্রিসিতী কন্নেক্সন অমসুং বেঙ্ক একাউন্তনচিংবা খুদোংচাবশিং ফংলমদে। হৌখৎবা চহিশিং অসিদা মীয়ামগী হোৎনজমলগা লোয়ননা ঐখোয়না স্কিম কয়া অমা ১০০% সেচুরেসন ফংবা ঙমবগী ফীভমদা পুরকপা ঙম্লি। চহি ৮গী মতুংদা ঐখোয় ইশানা ইশাবু অনৌবা ফিরেপ অমসুং খোঙফমগা লোয়ননা অমুক হন্না কত্থোকমিন্নবা চঙই হায়না প্রধান মন্ত্রীনা হায়খি।
বিনিফৎসিয়রী ১০০% কোনশিনবা হায়বদি সবকা সাথ, সবকা বিকাসকা লোয়ননা ফুরুপ খুদিংমক্কী কাঙলুপ খুদিংমক্কী মীওইশিংদা ফংহনবা হায়বনি হায়না প্রধান মন্ত্রীনা ফোঙদোকখি। লায়রবশিংগী য়াইফনবগীদমক্তা পায়খৎলিবা স্কিম অমত্তদা মীওই অমত্তা চিত্থহল্লোইদবনি। মসিনা মোইথেমগী রাজনিতিসু লোইহল্লগনি। সেচুরেসন হায়বদি কান্নবশিং অদু খুন্নাইগী মমৈদা লেপ্লিবা মীওই অদুগী মনাক্তা য়ৌহনবা হায়বনি।
লমদম অদুগী লুখ্রাবীশিংনা মহাক্কী মফমদা খুদোল তৌরকখিবা রাখিগী শক্লোন্দা মহাক্কী মফমদা থৌনা হাপ্পিখিবগীদমক্তা মহাক্না লমদমদুগী নুপীশিংবু থাগৎখি। মখোয়গী য়াইফরোলশিং মহাক্কীদমক্তা চুঙ্গোয়গুম্বনি অমদি মহাকপু হেন্না কন্না হোৎননবগীদমক্তা পুক্নিং থৌগৎলি হায়না মহাক্না হায়খি।
মীয়ামগী হোৎনজমল অমদি থাজবনা মরম ওইরগা মহাক্না রেদ ফোর্ত মথক্তগী সেচুরেসনগী পান্দম লাউথোকপা ঙমখিবনি হায়না প্রধান মন্ত্রীনা হায়খি। মসি সোসিএল সিক্যুরিতীগী অচৌবা থৌরম অমনি। মহাক্না কেম্পেন অদুবু লায়রবশিংদা ইকায়খুম্নবা ফংহনবনি (গরীব কো গরিমা) হায়বা ৱাফমগা লোয়ননা লোইশিনখি।
গুজরাতিদা ৱা ঙাঙলদুনা মহাক্না ভারুচকী কম্মর্সিএল অমসুং নাৎকী ওইবা হেরিতেজশিং নীংশিংখি। মহাক্কা ভারুচকা মতম কুইনদগী লৈনরকপা মরীবুসু মহাক্না নীংশিংখি। ইন্দস্ত্রী চাওখৎপা অমসুং লমদমদুগী নহাশিংগী মঙলান মঙফাওনরকপনা ভারুচপু চাওখৎপগী মরুওইবা লম্বীদা থম্লকপনি হায়না মহাক্না ফোঙদোকখি। মহাক্না শেন্মিৎলোনো মহৈ-মশিং, হকশেল অমসুং লম্বী থোংনচিংবা অনৌবা হীরমশিংদা লৈরিবা মতিংশিংগী মতাঙদসু ৱাফম কয়া থমখি।
आज का ये उत्कर्ष समारोह इस बात का प्रमाण है कि जब सरकार ईमानदारी से, एक संकल्प लेकर लाभार्थी तक पहुंचती है, तो कितने सार्थक परिणाम मिलते हैं।— PMO India (@PMOIndia) May 12, 2022
मैं भरूच जिला प्रशासन को, गुजरात सरकार को सामाजिक सुरक्षा से जुड़ी 4 योजनाओं के शत-प्रतिशत सैचुरेशन के लिए बधाई देता हूं: PM
2014 में जब आपने हमें सेवा का मौका दिया था तो देश की करीब-करीब आधी आबादी शौचालय की सुविधा से, टीकाकरण की सुविधा से, बिजली कनेक्शन की सुविधा से, बैंक अकाउंट की सुविधा से वंचित थी।— PMO India (@PMOIndia) May 12, 2022
इन वर्षों में हम, सभी के प्रयासों से अनेक योजनाओं को शत प्रतिशत सैचुरेशन के करीब ला पाए हैं: PM
शत-प्रतिशत लाभार्थियों की कवरेज यानि हर मत, हर पंथ हर वर्ग को एक समान रूप से सबका साथ, सबका विकास।— PMO India (@PMOIndia) May 12, 2022
गरीब कल्याण की हर योजना से कोई छूटे ना, कोई पीछे ना रहे: PM @narendramodi


text: লখিপুর, ১৩ ফেব্রুৱারী ২০১১ : নহারোল খোরিরোল সিল্লুপ আসাম অমসুং মনিপুরি সাহিত্য পরিষদ আসামগী লখিপুর জেলা সমিতিনা সিন্দুনা ঙরাং ফেব্রুবারী তাং ১২ থাংজা নুমিত অয়ুক পুং ১০ তাবদা হন্দক্তা লৈখিদ্রবা মনিপুরি সাহিত্য পরিষদ ইম্ফালগী হান্নগী সভাপতি সক্নাইরবা অইবা পণ্ডিত গবেষক অমসুং পদ্মশ্রী নিংথৌখোংজম খেলচন্দ্রগী শ্রাদ্ধ নুমিত্তা মাগী মফমদা ইকাই খুম্নজবা থৌরম অমা খোরিরোল কমিউনিতি হোল লখিপুরদা ইঙুদম বিনোদনা থৌরম মপু ওইদুনা পাঙথোকখ্রে| লোয়ননা কাছারগী বাম মালুগ্রামদা লৈবা মনিপুরী নট সংকীর্ত্তনগী অখন্নবা সৈসকপা সংগীত রত্ন মোইরাংথেম বাবাতোম্বী সিংহনা লৈখিদবগী অৱাবা ফোঙদোকপগী থৌরম অমসু পাঙথোকখি| মিনিত ২ তুমিন্না লেপতুনা লৈখিদ্রবা অহল অনীগী থৱায়না লাইরমলেনদা ঈংনা লৈহনবিনবা তাইবঙ মপুদা নিজখি| অহল অনিসিগী পুন্সিগী মরমদা সিল্লুপকী জেনরেল সেক্রেটরী লোংজম গোপেন্দ্র অমসুং থোকচোম বিশ্বনাথনা ৱা ঙাংখি|


text:
থবক শুবা, মীয়ামগী ৱাকৎ অমসুং পেন্সন মন্ত্রালয়
এন.আর.এ.না চহি অসি লোইশিনদ্রিঙৈদা নন-গেজেত্তেদ পোস্তশিং খন্নবগীদমক কম্প্যুতর-বেজ ওনলাইন কম্মন ইলিজিবিলিতী তেস্ত (সি.ই.তি.) পাংথোক্নবা শেম-শারি: দা. জিতেন্দ্র সিংহ
কেন্দ্র মন্ত্রী দা. জিতেন্দ্র সিংহনা হায়খি, প্রধান মন্ত্রী মোদীনা “হ্বোল ওফ গভর্মেন্ত কন্সেপ্ত” হৌদোকখি
মন্ত্রীনা দি.ও.পি.তি.গী ওতোনোমস বোদীস তরুক পুম্নমক্কী অপুনবা মীফমদা সভাপতি ওইখি; পব্লিক ফন্দশিং নিংথিনা শিজিন্ননবা অমদি প্রজাগা কোইনদবা মওংদা সাসন তৌববু য়োকখৎনবা হায়খি
দা. জিতেন্দ্র সিংহনা মেন্দেৎ অমদি পান্দমশিং অমসুং ওবজেক্তিবশিং ওভরলেপ্পিং তৌবনা মরম ওইরগা গ্রিহ কলয়ান কেন্দ্রশিং(জি.কে.কে.) অমদি সেন্ত্রেল সিবিল সর্ভিসেস কলচরেল এন্দ স্পোর্তস বোর্দ (সি.সি.এস.সি.এস.বি.) পুনশিনবগী ওইথোকপা অদু এক্সপ্লোর তৌনবা সেনিয়র ওফিসিয়েলশিংদা হংখ্রে
Posted On:
22 MAY 2022 5:14PM by PIB Imphal
সাইন্স অমসুং তেক্নোলোজী মন্ত্রালয়গী কেন্দ্রগী রাজ্য মন্ত্রী (ইন্দিপেন্দেন্ত চার্জ); আর্থ সাইন্সেস মন্ত্রালয়গী রাজ্য মন্ত্রী (ইন্দিপেন্দেন্ত চার্জ); পর্সোনেল, পব্লিক গ্রিভান্সেস অমদি পেন্সন্স, এতোমিক ইনর্জী অমদি স্পেস মন্ত্রালয় অমসুং প্রধান মন্ত্রী ওফিসকী এম.ও.এস., দা. জিতেন্দ্র সিংহনা ঙসি হায়খি মদুদি চহি অসিদগী হৌদুনা নন-গেজেত্তেদ পোস্তশিং খনবদা কম্মন ইলিজিবিলিতী তেস্ত (সি.ই.তি.) লৈরগনি, অমদি অসিগুম্বা অহানবা চাংয়েং অসি চহি অসি লোইশিনদ্রিঙৈগী মমাংদা পাংথোক্নবা মতম লেপ্লি৷
মফম অসিদা নোর্থ ব্লোক্তা দিপার্তমেন্ত ওফ পর্সোনেল অমদি ত্রেনিং (দি.ও.পি.তি.)গী মখাদা পাংথোক্লিবা ওতোনোমস বোদীস তরুক পুম্নমক্কী অপুনবা মীফমদা সভাপতি ওইদুনা, মন্ত্রীনা অসুম্না হায়খি, নেসনেল রিক্রুইতমেন্ত এজেন্সী (এন.আর.এ.)না দি.ও.পি.তি.গী মখাদা চহি অসি লোইশিনদ্রিঙৈ মাংওইননা নন-গেজেত্তেদ পোস্তশিং খন্নবগীদমক কম্প্যুতর-বেজ ওনলাইন কম্মন ইলিজিবিলিতী তেস্ত (সি.ই.তি.) পাংথোক্নবা শেম-শারি৷ মসিনা লৈবাক অসিগী জিলা খুদিংমক্তা এগজাম সেন্তর য়ামদ্রবদা অমমম থমদুনা থবক থিরিবা মীওইশিংদা রিক্রুইতমেন্ত লাইনা তৌহন্দুনা গেম-চেঞ্জর অমা ওইরগনি৷
দা. জিতেন্দ্র সিংহনা হায়খি, কম্মন এন্ত্রান্স তেস্ত অসি নহা ওইনা থবক থিরিবশিংদা “রিক্রুইতমেন্ত লাইথোকহন্নবা” দি.ও.পি.তি.না পাংথোকখিবা পাথ-ব্রেক্কিং ওইরবা রিফোর্ম অমনি অমদি মসিনা নহাশিং মরু ওইনা অথাপ্পা অমদি মনুং হঞ্জিনবা মফমশিংদা লৈরিবশিংগী ওইনা অচৌবা কান্নবা অমা ওইরগনি হায়না উৎলগনি৷ ইতিহাসিক ওইরবা রিফোর্ম অসিনা কেন্দিদেৎ খুদিংমক্তা মহাক্কী হৌরকফম নত্রগা সোসিও-ইকোনোমিক স্তেতস য়েংদনা লেবেল প্লেইং ফিল্দ অমা পীরগনি হায়না মহাক্না ফোংদোকখি৷ নুপীশিং অমদি দিব্যাঙ্গ কেন্দিদেৎশিং অমসুং তোঙান তোঙানবা সেন্তরশিংদা চৎতুনা মখল মখলগী চাংয়েংশিংদা শরুক য়ানবা হোৎনবদা শেল পুথোকপা ঙমদবা মীওইশিংগী ওইনদি মসিনা চাওনা কান্নবা পীরগনি৷
অহানবদা চাংয়েং অসি হিন্দি অমদি ইংলিস য়াওনা লোন ১২দা পাংথোক্কনি অমদি মতুং তারকপদা সংবিধানগী সেদ্যুল ৮দা য়াওরিবা লোন পুম্নমক হাপচিনগনি হায়না মন্ত্রীনা মখাতাখি৷
দা. জিতেন্দ্র সিংহনা হায়খি, প্রধান মন্ত্রী মোদীনা “হ্বোল ওফ গভর্মেন্ত" কন্সেপ্ত হৌদোকখি, মসিনা সিলোস লৌথোকপদা নত্তনা মসিনা সরকারগী তোঙান তোঙানবা মন্ত্রালয়শিং, দিপার্তমেন্তশিং অমদি এজেন্সীশিংগা লোইননা ইসু অমবু অমনা অমদা নমশিন্দুনা থম্লমদনা পুন্না খুৎশম্নদুনা থেংনমিন্নদুনা সাসন তৌবদা ইন্তিগ্রেতেদ হোলিস্তিক এপ্রোচ অমবুসু লাইথোকহনখি৷ মহাক্না হায়খি, হৌজিক হৌজিক্কী ওইরিবা অৱাৎপশিং অমদি ২১শুবা চহি-চাদা ভারতকী লৈরিবা অৱাৎপশিং অসি মেনশিনবা ঙম্নবা সাসনগী মপুং ওইবা কন্তেক্স অমদি কন্সেপ্ত অদু অমুক হন্না ওরিয়েন্তেসন চৎথরি৷
দা. জিতেন্দ্র সিংহনা হায়খি, কেন্দ্রগী মন্ত্রালয়শিং/দিপার্তমেন্তশিংগী মখাদা মথৌ তৌরিবা ওতোনোমস বোদীশিংগী রিভ্যু এক্সর্সাইস অসি “মিনিমম গভর্মেন্ত, মেক্সিমম গভর্নেন্স”কী পান্দম মখা চৎথবদদি অদুক্কী মতিক মরু ওই অমদি প্রজাগা কোইনদবা মওংদা সাসন তৌননবা হোৎনরিবা অসিগী মথক্তা মীয়ামগী ফন্দশিং নিংথিনা শিজিন্নবদা অমদি গভর্মেন্ত এক্সচেক্যোরদা লৈরিবা শেল-থুমগী ওইবা পোৎলুম হন্থহনবদা চাওনা মরু ওইরি৷
ওতোনোমস বোদী ৬মক্কী হেদশিংনা মেন্দেৎ, ৱার্ক, বজেৎ অমদি ইন্সতিত্যুতশিংগী পান্দমশিং অমসুং ওবজেক্তিবশিংগী মরমদা কুপথনা প্রজেন্তেসন অমা পীখি৷ মসিগী মনুং চনখিবশিং অদুদি নেসনেল রিক্রুইমেন্ত এজেন্সী (এন.আর.এ.), ইন্দিয়ন ইন্সতিত্যুত ওফ পব্লিক এদমিনিস্ত্রেসন (আই.আই.পি.এ.), সিবিল সর্ভিসেস ওফিসর্স ইন্সতিত্যুত (সি.এস.ও.আই.), গ্রিহ কলয়ান কেন্দ্রস (জি.কে.কে.), সেন্ত্রেল সিবিল সর্ভিসেস কলচরেল এন্দ স্পোর্তস বোর্দ (সি.সি.এস.সি.এস.বি.) অমদি কেন্দ্রিয়া ভন্দ্র (মল্তি স্তেত কোওপরেতিব সোসাইতীস এক্তকী মখাদা রেজিস্তর তৌখিবা)৷
দিপার্তমেন্ত ওফ এক্সপেন্দিচরগী মেন্দেৎকা মরী লৈননা, দা. জিতেন্দ্র সিংহনা মেন্দেৎ অমদি পান্দমশিং অমসুং ওবজেক্তিবশিং ওভরলেপ্পিং তৌবনা মরম ওইরগা গ্রিহ কলয়ান কেন্দ্রস (জি.কে.কে.) অমদি সেন্ত্রেল সিবিল সর্ভিসে কলচরেল এন্দ স্পোর্তস বোর্দ (সি.সি.এস.সি.এস.বি.) পুনশিনবগী ওইথোকপা অদু এক্সপ্লোর তৌনবা সেনিয়র ওফিসিয়েলশিংদা খঙহনখি৷ ওফিসিয়েলশিংনা থা অমগী মনুংদা ফিজিবিলিতী রিপোর্ত অমগা লোইননা থোক্লক্নবা মহাক্না হায়খি৷
কোস্ত-কত্তিং অমদি পোৎ য়োনবগী চাং হেনগৎননবগীদমক গ্রিহ কলয়ান কেন্দ্রশিং অমদি আই.আই.পি.এ.গী সেন্তরশিংদা অহেনবা আউতলেতশিং হাংদোক্নবা মন্ত্রীনা কেন্দ্রিয়া ভন্দ্রবুসু লমজিংখি৷কেন্দ্রিয়া ভন্দরনা মহাক্কী ওর্গানিক ওইবা হৱাই-চেংৱাইশিংগী অখন্নবা পোত্থোক য়োকখৎনবা অমদি হায়রিবা অসিমক্কী ব্রান্দ অমা মপুং-ফানা শেমগৎনবা মহাক্না কেন্দ্রিয়া ভন্দরদা হায়খি৷ ২০১৭-১৮দা লুপা কোতি ৭৫০গী পোৎ য়োল্লম্বদগী ২০২১-২২দা লুপা কোতি ৪,০০০গী পোৎ য়োল্লক্তুনা চাদা ৫০০গী চাংদা পোৎ য়োনবা হেনগৎলক্লিবা অসিগীদমক মহাক্না কে.বি.বুসু থাগৎপা ফোংদোকখি৷
******
(Release ID: 1827766)
Visitor Counter : 43


text:
লখিপুরওনলাইন নিউজ দেস্কঃ
হৌখিবা জুনগী ৩০ দা মনিপুরগী নোনে দিস্ট্রিককী তুপুলয়ার্দ রেলৱে কন্সত্রাক্সন কেম্পতা থোকখিবা মরাং চীং নীংখায়বগী লাইবক থীবা থৌদোক অদুদা ঙরাং নৌনা মীওই ৬ কী অশিবা হকচাং ফংখিবগী লোয়ননা থৌদোক অসিদা পুন্না অশিবা হকচাং ৩০ লৌখৎখ্রে হায়রি। কম্পনিগী মীওই ১৪, খুনজা ৫, অদুগা রেলৱেগী মীওই ৩ পুননা মীওই ৩৪ হৌজিকসু থীবা ফংদ্রি। ঙরাংসু অমুক হন্না মফমসিদা চীং নীংখায়বগী থৌদোক থোকখিবনা লমদম অসিগী মীয়াম অমদি মী থীবগী থবক চৎথরিবশিংদা মীপায়বা পোক্নরে হায়রি। চীং নিংখায়বগী থৌদোক অদুদা ঈজৈ তুরেলগী ঈচেলদা অথিংবা পীবদগী মৌখৎলকপা ঈশিংনা মরম ওইরগা অমদি নোং লেপ্তনা চুবনা খুল অসিগী অনেম্বা মফমশিংদা লৈবা মীয়ামদা নোনে দিসিনা চেকশিল ৱা ফোঙদোকখ্রে হায়রি।


text:
প্রধান মন্ত্রী শ্রী নরেন্দ্র মোদীনা ম্যানমারগী মীখলদা মায় পাকখিবগীদমক ওং সান সু চী অমসুং এন.এল.দি.দা নুংঙাইবা ফোংদোকখ্রে।
ত্বীৎ অমদা প্রধান মন্ত্রীনা হায়খি, “মীখলদা মায় পাক্লকপগীদমক ওং সান সু চী অমসুং এন.এল.দি.দা নুংঙাইবা ফোংদোকচরি। মায় পাক্না পাংথোকখিবা মীখল অসি ম্যানমারদা চৎথরিবা দেমোক্রেতিক ত্রান্সিসনগী থৌওংগী মায় পাকপগী মায়কৈদা চংশিল্লিবা অতোপ্পা খোংথাং অমনি। লৈবাক অনিগী মরক্তা মরূপ-মপাং ওইবগী অমদি লৈবাক অনিগী ওইবা মরী অসিবু হেন্না মপাঙ্গল কলহন্নবগীদমক থবক তৌমিন্নবা খৌরাংনা ঙাইরি।”
Congratulations to Daw Aung San Suu Kyi & NLD for victory in the elections. The successful conduct of polls is another step in the ongoing democratic transition in Myanmar. I look forward to continuing to work with you to strengthen our traditional bonds of friendship. @MyanmarSC— Narendra Modi (@narendramodi) November 12, 2020


text:
কম্যুনিকেসন অমসুং ইনফোর্মেসন তেক্নোলোজী মন্ত্রালয়
মথংগী নুমিৎ ১০০০দা খুঙ্গং খুদিংমক ওপ্তিকেল ফাইবর কেবল (ও.এফ.সি.) কন্নেক্তিবিতীনা শম্নহল্লগনিঃ প্রধান মন্ত্রী শ্রী নরেন্দ্র মোদী
লক্ষদ্বীপসু নুমিৎ ১০০০গী মনুংদা সমুদ্রদা পুবা ওপ্তিকেল ফাইবর কেবলনা শম্নহল্লগনি
Posted On:
15 AUG 2020 4:55PM by PIB Imphal
“মথংগী নুমিৎ ১০০০দা খুঙ্গং খুদিংমক ওপ্তিকেল ফাইবর কেবল (ও.এফ.সি.) কন্নেক্তিবিতীনা শম্নহল্লগনি” হায়না প্রধান মন্ত্রী শ্রী নরেন্দ্র মোদীনা ঙসি অঙনবদা নিংতম্বা ফংবগী ৭৪শুবা কুমওন্দা ৱা ঙাংবদা লাউথোকখ্রে। ইং ২০১৪গী মমাংদা পঞ্চায়ৎ দজন ৫ খক্তা ওপ্তিকেল ফাইবর কেবলনা শম্নহল্লম্মি হায়না শ্রী মোদীনা হায়খি। মমাংগী চহি ৫ খক্তদা গ্রাম-পঞ্চায়ৎ চাউরাক্না লাখ ১.৫ অসি ওপ্তিকেল ফাইবর কেবলনা শম্নহনখ্রে। ভারতকী খুঙ্গংশিংনা দিজিতেল ইন্দিয়াদা শরুক য়ারকপা অসিনা ভারতকী খল ঙাকপদা য়াম্না মরু ওই হায়না মহাক্না হায়খি। থৌওং অসি ওইথোকহন্নবা ঐখোয়না ওপ্তিকেল ফাইবর কেবলগী নেৎৱর্ক অসি চাউথোকহল্লি। মসিনা নুমিৎ ১০০০গী মনুংদা খুঙ্গং লাখ ৬তা য়ৌবা ঙম্লগনি।
মসিগী মরু ওইবা লাউথোকপা অসিগী মতাংদা প্রধান মন্ত্রী শ্রী নরেন্দ্র মোদীবু থাগৎপা ফোঙদোক্লদুনা ইলেক্ত্রোনিক্স অমসুং আই.তি. অমসুং কম্ম্যুনিকেসন মন্ত্রী শ্রী রবি শঙ্কর প্রসাদনা অসুম্না ত্বীৎ তৌখি, “ঙসিদি নহাক্না তেলিকম্ম্যুনিকেসন বিভাগতা নুমিৎ ১০০০গী মনুংদা ভারতকী খুঙ্গংশিংবু ওপ্তিকেল ফাইবর কেবলনা শম্নহনবগী থৌদাং অমা শিন্নরে। মসি দিজিতেল ইন্দিয়াগী অচৌবা অহোংবা পুরকপা অমনি। অদোমগী ইথিল অসিনা ঐখোয়বু থবক অসি তৌহল্লগনি”।
নিংতম্বা ফংবগী চহি ৭৪শুবগী থৌরমদা ৱা ঙাংবদা প্রধান মন্ত্রীনা মথংগী নুমিৎ ১০০০গী মনুংদা লক্ষাদ্বীপসু নুমিৎ ১০০০গী মনুংদা সমুদ্রদা পুবা ওপ্তিকেল ফাইবর কেবলনা শম্নহল্লগনি হায়না লাউথোকখি। “ঐখোয়গী চাউরাক্না ইথৎ ১৩০০ লৈ। মখোয়গী লৈফম অমসুং লৈবাক অসি চাউখৎহনবদা লৈরিবা মরু ওইবশিং অসি য়েংলবা মতুংদা ইথৎশিং অসিদা অনৌবা প্রোজেক্ত পায়খৎপগী থবক তৌবা হৌরে। ঐখোয়না অথুবা মতমদা চাউখৎহন্নবা ইথৎ খরা খনগৎলে। ঐখোয়না নুংঙাইবা ইন্তর্নেৎ পীনবা হায়দুনা হন্দক্তা অন্দমান অমসুং নিকোবর ইথৎপু ঈশিংদা পুবা কেবলগী খুত্থাংদা শম্নহনখ্রে। মথংদা ঐখোয়না লক্ষাদ্বীপ্পু শম্নহনগনি” হায়না মমিং লৈরবা লাল কিলাদা মহাক্কী নিংতম্বগী ৱা ঙাংবদা ফোঙদোকখি। হন্দক্কী চয়োলগী অহৌবদা প্রধান মন্ত্রী শ্রী নরেন্দ্র মোদীনা দিল্লী অমসুং চেন্নইদা ফংলিবা অয়াঙবা ইন্তর্নেৎকা মান্নবা খোঙজেল য়াঙবা ব্রোদবেন্দ কন্নেক্তিবিতী অসি য়ুনিয়ন তেরিতরী (য়ু.তি.) অসিদা পীনবা চেন্নই অমসুং অন্দমান অমসুং নিকোবর ইথৎকী মরক্তা অহানবা ওইনা ঈশিংদা পুবা ওপ্তিকেল ফাইবর লিঙ্ক অমা শঙ্গাখ্রবনি।
লক্ষাদ্বীপ ইথত্তা খোঙজেল য়াঙবা ইন্তর্নেৎ সর্বিস পীবগী লাউথোকখিবা অদুগা মরী লৈননা শ্রী প্রসাদনা মসিগী ইথৎশিং অসি নুমিৎ ১০০০গী মনুংদা সবমেরিন ওপ্তিকেল ফাইবরনা শম্নহন্নবা পান্দম থমখ্রে হায়না ত্বীৎ তৌখি। অন্দমান অমসুং নিকোবর ইথৎপু শম্নহনখিবগুম্না কম্ম্যুনিকেসন মন্ত্রালয়গী তেলিকম্ম্যুনিকেসন বিভাগনা হন্দক্কী অসিসু য়াম্না থুনা শম্নহল্লগনি হায়খ্রে।
খুঙ্গংশিংবু ও.এফ.সি.না অমসুং লক্ষাদ্বীপ ইথৎপু সবমেরিন ও.এফ.সি.না শম্নহনগদৌরিবা অসিনা খুঙ্গংগী মফমশিংদা লৈরিবা মীওইশিং অমসুং লক্ষাদ্বীপকী মীওইশিংবুসু অফবা অমসুং অহোঙবা কন্নেক্তিবিতী ফংহনবা তেংবাংলগনি অমসুং মসিনা ওনলাইন্দা মহৈ তম্বা, তেলিমেদিসিন, বেঙ্কিংগী পথাপ, ওনলাইন ত্রেদিং, তুরিজম ফগৎহনবা অমসুং হৈ-শিংবদা ফগৎহন্দুনা দিজিতেল ইন্দিয়াগী খুদোংচাবা কয়া অমসু পীরগনি।
******
(Release ID: 1646172)
Visitor Counter : 136


text:
শক্নাইরবশিং,
নখোয়গী মতম অমসুং নখোয়গী ৱাখল্লোনশিংগীদমক অদোম অমুক হন্না থাগৎচরি । ঙসি ঐখোয় য়াম্না কান্নবা মওংদা ৱা খন্নরে ।
অসিগুম্বা শিংনবশিং অসি থেংন্নবা য়ানরবা লাল্লোং অমা শেম্বা হায়না ঐখোয়না য়ানরে ।
অপুনবা ওইনা মতেং পীনগদবা পাম্বৈশিং ঐখোয়না য়ানরে– ঐখোয়না লৌশিং, খ্বাইদগী ফবা থবকশিং, ত্রেনিং অমসুং মচাক–মথুমশিং মতেং পীনগনি ।
হিদাক–লাংথক অমসুং খুৎলায়শিং য়াওনা লৈবাক খরনা অখন্নবা মতেং পীনবা হায়জরি । হায়রিবা ৱাফমশিং অসি ঐগী কাংবুনা চেকশিন্না লৌরে । ঐখোয়গী য়ুম্লোনবা লৈবাকশিংগী ঐখোয়না খ্বাইদগী ফজনা থবক পাংথোক্কনি হায়না ঐনা থাজবা পীরি ।
মতেং পীনবা অমসুং পুন্না থবক তৌমিন্নবগী ৱাখল্লোনদা নক্না থবক তৌমিন্নবা অমসুং য়ানরবা লাল্লোং অমা শেমগৎনবা ঐখোয়গী ওফিসিয়েলশিংদা ঐখোয় হায়রসি ।
ঐখোয়গী লৈবাকশিংগী নোদোল এক্সপার্তশিং ঐখোয় মশক খঙদোকলসি অমসুং মখোয়না ঙসি ঐখোয়না খন্নরিবা অসিগী মখা চৎথরকপা ওইনা চপ মান্নবা ভিদিও কনফরেন্স ঙসিগী চয়োল অমগী মনুংদা পাংথোক্কনি ।
শক্নাইরবশিং,
মসিগী লানফম অসি ঐখোয় পুন্না থেংনমিন্নসি অমসুং মসি ঐখোয় পুন্না মাইপাক্কদবনি ।
ঐখোয়গী য়ুম্লোনবশিং মতেং পীনবা অসি মালেমগী নামুনা অমা ওইগদবনি ।
হকচা ফনা লৈনবা ঐখোয়গী মীয়ামদা য়াইফ–পাউজেল পীদুনা অমসুং ঐখোয়গী লমদম অসিদা লাইচৎ অসি থেংন্নবা ঐখোয়গী অপুনবা থবকশিং মাইপাক্নবা পাউজেল পীরদুনা ঐগী ৱারোল লোইশিঞ্জরে ।


text:
কোরোনাভাইরাসকী অরানবা পাউ শন্দোকপগী বাংলাদেসতা ফেসবুক একাউন্ত কয়ামরুম থীংজিনখ্রে, ভার…
কোরোনাভাইরাসকী মতাংদা খঙজিনবা য়াবা ৱাফম খরা চেকশিলহৌবা তায় অদুবু পাখৎনিঙাইদি ওইদে…
নোংমাইজিং নুমিত্তা জনতা কারফিউ পাঙথোকসি। কোরোনাভাইরাসনা মালেমগী ওইনা লাইচৎ শন্দো…
ক্বারেন্টিন (Quarantine) তৌবা হায়বসি করিনো ? লায়না লাইচৎ থোক্লে হায়না চীংনবা মফম…
মহৈলোয়শঙশিং মার্চকী তাং ২৯ ফাওবা থিংজিন্নবা লাউথোকখ্রে। কোরোনাভাইরাসকী লাইচৎনা মরম…
নোভেল কোরোনাভাইরাসকী মতাংদদি সরকারগী ই-পাউ তাবনা খ্বাইদগী ফরবনি। মা লেমগী তোঙান তো…
আসামগী ২০২০-২১ বজেত্ কী শম্লপ্পা পাউদম তে ক্সকী অনৌবা পোৎলুম অমত্তা য়াওদনা মার্চ ৬…
লামারগ্রামদা ৱার্লদ্ মীতৈ কনভেন্সন ২০২০ হৌদোকখ্রে। এ.পি.এস.সি গী পরিক্ষাদা মনিপুরী …
লা ক্লিবা মার্চকী তাং ৫, ২০২০ ইং লমতাগী ১০ নি পানবা শগোলশেন নুমিৎ ইনিংথৌ গম্ভীর সিং…
বরাক তম্পাক্কী শক্নাইরবা নট সংকীর্তনগী শৈশকপা হাওবম থম্বালঅঙৌ লৈখিদ্রে। মহাক …
SHAROI KHAANGBA HOUDOKKHIBAGI WARI Nahaan nong Lairemba Lairenbi mayaamna awang Ko…


text:
লখিপুর, কাছার, সেপ্তেম্বর ১৫, ২০২০ঃ ইমালোন কনবা খোঙজংগী শরুক অমা ওইনা মনিপুরী য়ুথস্ ফ্রোন্ত অফ্ আসাম মায়ফাগী ৭৫ শুবা ইমালোনগী কেম্পেইন ঙরাং লখিপুর সাবদিবিজনগী মনুং চনবদা মোরাগাং খুনদা লৈবা খাদিজাতুল কুবরা মাদ্রাসা তুল বন্নতকী হোলদা পাঙথোকখি। কেম্পেইন অসি আন্জুমানে উলেমা-ই মনিপুরী আসাম, আসাম মনিপুরী মুসলিম য়ুথ ফ্রোন্ত অমসুং ওল আসাম মনিপুরী মুসলিম স্টুদেন্টস্ ইউনিওন না শিল্লাংখি। প্রেসিদেন্ট ওইনা মৌলুবী জিয়াউদ্দিন, মায়ফাগী প্রেসিদেন্ট সেরাম হেরাজিৎ, আমপালগী প্রেসিদেন্ট অহোংসাবম লিলি, ইমা সনাথোই, এমদিসিগী মেম্বর জমির অহম্মদ চৌধুরী, মোরাগাং তম্বাময়ুম মৈরা পায়বীগী প্রেসিদেন্ট নেনাতোম্বী বেগম, আসাম মনিপুরী মুসলিম য়ুথ ফ্রোন্তকী ফাউন্দর প্রেসিদেন্ট রেহন উদ্দিন অহম্মদ চৌধুরী নচিংবা মীওইশিংনা প্রেসিদিয়ামগী মেম্বর ওইখি।
কেম্পেইনগী ৱাহৌদোক পীরদুনা মায়ফাগী প্রেসিদেন্ট সেরাম হেরাজিৎনা ইমালোন মান্নবা ঐখোয়না আসামদা মতম কয়াগী মমাংদগী খুন্দারকখিবনি হায়রদুনা ঙসিগী আসাম সরকারনা ঐখোয়বু মিরায়বীরকপসে তুমিন্না লৈথোকপগী মতম নত্রে ঐখোয়না ধর্মগী খেৎনবা থমদনা ইমা অমত্তগী মচানি খল্লগা ঐখোয়গী লোন আসাম সরকারগী এসোসিয়েত অফিসিয়েল লেঙ্গুয়েজ ওইহনগদবনি হায়বগী খোল্লাউ পুন্না লাউমিন্নবগী মতম য়ৌরে হায়খি। সিরাজ উদ্দিননা কেম্পেইন অসিনা ইমালোন মান্নবা ঐখোয় পুম্নমক অমত্তা ওইনা ইমালোনবু কন্ননবা অকনবা খোল্লাউ অমা লাউমিন্নসি হায়খি। জমির অহম্মদ চৌধুরীনা হন্দক্কী ইমালোন কনবগী মতাং অসিদা ঐখোয়গী অপুনবগী পাঙ্গল থৌনা উৎপগী মতম য়ৌরে হায়রদুনা মৈতৈ পাঙল ঐখোয়সু ইমালোনগী দমক থৱায় ফাওবা কত্থোক্কনি হায়খি।
Barak Tampak ki Khomjinba Pao 15 Sep 2020
নেনাতোম্বী বেগমনা ঐখোয় পাঙল মৈরা পায়বী ইমাশিংসু তুংগী মীরোলগী দমক মায়ফানা চঙশিল্লকলিবা খোংজং খুদিংমক্তা শরুক য়াগনি হায়খি। প্রেসিদেন্ট ওইরিবা মৌলানা জিয়াউদ্দিন না আসামদা খুন্দারিবা লোন মান্নবা ঐখোয়না ঐখোয়গী ইমালোন কলহৌদ্রবদি ঐখোয়সে নোংমদি মুৎখিগনি হায়বগী মীপায়বা ফাওই অদুনা ঐখোয়না ধর্মগী খেৎনবা থমদনা আসামদা মরাচেৎনা তুংগী মীরোলগী দমক ইমালোনবু কনবিরম্বা হায়বসি ঐখোয়গী চাউরবা থৌদাংনি হায়খি। আহমেদ চৌধুরীনা মনিপুরী লোনবু নুংশিবিরিবা ইচিন ইনাউ পুম্নমকনা থৱায় হকচাং য়াওনা শৌগৎপিদুনা ঐখোয়গী লোন অসি আসাম সরকারগী এসোসিয়েত অফিসিয়েল লেঙ্গুয়েজ ওইহন্নবগী খোংজং চংশিনসি হায়খি। মীফমদা পাঙলশিংগী মরক্তগী অখঙ অহৈশিং, মৈরাপায়বীশিংগা লোয়ননা নহারোল কয়ারোমসু শরুক য়াখি। অরোইবদা পোস্তর কেম্পেইন অমসু পাঙথোকখি।


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
সরকারনা জম্মু অমসুং কাশ্মিরগী ইন্দস্ত্রীএলগী চাউখৎ-থৌরাংগীদমক্তা সেন্ত্রেল সেক্তর স্কীম অয়াবা পীখ্রে
অহানবা ওইনা ইন্দস্ত্রীএল ইনসেন্তিব স্কীম অমা হেক্তনা ইন্দস্ত্রীএলগী চাউখৎ-থৌরাং অসি ব্লোক্কী থাক্তা পুখৎলি
স্কীম অসি পুন্না লুপা করোর ২৮,৪০০গী শেনফম ওইদুনা ২০৩৭ ফাওবা চৎনগনি
স্কীম অসিনা অমরোমদা অনৌবা ইনবেস্তমেন্ত থৌগৎপগা লোইননা জে অমসুং কেদা হৌজিক লৈরিবা ইন্দস্ত্রীশিংদা চহি মঙাগী ৫%গী চাংদা ৱার্কিং কেপিতোল সপ্পোর্ত পীদুনা মখোয়বু য়োকখৎলি
স্কীম অসিগী মপুং ওইবা মরমদি থবক পীবনি মসিনা রিজন অসিগী খুন্নাইগী ওইবা শেন্মীৎলোনগী চাউখৎ থৌরাং হকথেংননা পুরকপনি
জে অমসুং কেগী মেন্যুফেকচরিং লোইননা সর্ভিস সেক্তর য়ুনিৎশিংগী চাউখৎ থৌরাংদা পান্দম থম্লি
স্কীম অসিনা জে অমসুং কেগী য়ু.তি.না অচৌবা থৌদাং লৌগনি হায়না আশা থম্লি
Posted On:
07 JAN 2021 12:51PM by PIB Imphal
প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ঙরাং কেবিনেৎ কম্মিতী ওন ইকনোমিক এফিয়র্সকী মীফম অমদা জম্মু অমসুং কাশ্মিরগী ইন্দস্ত্রীএলগী চাউখৎ থৌরাংগীদমক্তা দিপার্তমেন্ত ফোর প্রমোসন ওফ ইন্দস্ত্রী এন্দ ইন্তর্নেল ত্রেদকী সেন্ত্রেল সেক্তর স্কীমগী প্রপোজেল অদু খন্নখি অমদি অয়াবা পীখি। স্কীম অসি লুপা করোর ২৮,৪০০গী অপুনবা লেআউৎকা লোইননা ২০৩৭ ফাওবগী অয়াবা পীখি।
ভারত সরকারনা জম্মু অমসুং কাশ্মিরগী অনৌবা ইন্দস্ত্রীএল দেবেলপমেন্ত স্কীম (জে এন্দ কে আই.দি.এস., ২০২১) অসি জম্মু অমসুং কাশ্মিরগী য়ু.তি.দা লৈবা ইন্দস্ত্রীশিংগী চাউখৎথৌরাংগীদমক্তা সেন্ত্রেল সেক্তর স্কীম ওইনা ফোর্মুলেৎ তৌখ্রে। স্কীম অসিগী মপুং ওইবা মরমদি থবক পীবনি মসিনা লমদম অসিগী খুন্নাইগী ওইবা শেন্মীৎলোনগী চাউখৎ থৌরাং হকথেংননা পুরকপনি। জে এন্দ কে রিওর্গনাইজেসন এক্ত, ২০১৯গী মখাদা জম্মু অমসুং কাশ্মির অসি ৩১.১০.২০১৯দগী চৎনবা হৌদুনা রিওর্গনাইজেসন তৌদুনা য়ু.তি. ওফ জম্মু এন্দ কাশ্মির ওনখিবা ইতিহাসিক ওইবা দেবেলপমেন্ত অসি য়েংলগা হৌজিক্কী স্কীম অসি জে অমসুং কেগী ইন্দস্ত্রী অমদি সর্ভিসনা লমজিংবা চাউখৎ থৌরাং অসিদা অনৌবা ইনোৎ হাপনবা লোইননা থবক পীনবা, স্কিল দেবেলপমেন্ত অমসুং অনৌবা ইনবেস্তমেন্তগী পুক্নিং চিংশিনদুনা অমসুং হৌজিক লৈরিবা অসি য়োকখৎপগী মঙলানগা লোইননা ইমপ্লিমেন্ত তৌরি।
স্কীম অসিগী মখাদা পীরিবা ইনসেন্তিবশিং অসি ফংগনি:
১. কেপিতেল ইনবেস্তমেন্ত ইনসেন্তিব অসিনা প্লান্ত অমসুং মেছিনরী (মেন্যুফেকচরিংদা) নত্ত্রগা বিল্দিং শাবা অমসুং অতোপ্পা দ্যুরেবল ফিজিকেল এসেৎশিংদা (সর্ভিস সেক্তরদা) তৌবা ইনবেস্তমেন্ততা জোন এ.গী রেৎ ৩০% অমসুং জোন বি.গী ৫০%দা ফংগনি। লুপা করোর ৫০ ফাওবগী ইনবেস্তমেন্ত লৈবা য়ুনিৎশিংনা ইনসেন্তিব অসি ফংবা য়াগনি। জোন এ অমসুং জোন বিগী ইনসেন্তিবকী খ্বাইদগী ৱাংবা লিমিৎ অসি মথং শিৎনা লুপা করোর ৫ অমসুং লুপা করোর ৭.৫নি।
২. কেপিতেল ইন্তরেস্ত সবভেন্সন: প্লান্ত অমসুং মেছিনরী (মেন্যুফেকচরিংদা) নত্ত্রগা বিল্দিং শাবা অমসুং অতোপ্পা দ্যুরেবল ফিজিকেল এসেৎশিংদা (সর্ভিস সেক্তরদা) ইনবেস্তমেন্তগীদমক্তা লুপা করোর ৫০০ ফাওবগী লোনগী শেনফমদা য়াম্লবদা চহি ৭ ফাওবগী চহিগী রেৎ ৬%দা।
৩. জি.এস.তি. লিঙ্ক ইনসেন্তিব: প্লান্ত অমসুং মেছিনরী (মেন্যুফেকচরিংদা) নত্ত্রগা বিল্দিং শাবা অমসুং অতোপ্পা দ্যুরেবল ফিজিকেল এসেৎশিংদা (সর্ভিস সেক্তরদা) চহি ১০গী ওইনা তশেংনা ইনবেস্তমেন্ত তৌবগী ইলিজিবল ভেল্যুগী ৩০০%। শেনবা চহি অমদা ইনসেন্তিবকী শেনফম অসি ইনসেন্তিবকী অপুনবা ইলিজিবল ওইবা শেনফমগী শরুক তরা থোকপগী অমদগী হেল্লোই।
৪. ৱার্কিং কেপিতেল ইন্তরেস্ত ইনসেন্তিব: হৌজিক লৈরিবা য়ুনিৎ পুম্নমক য়াম্লবদা চহি মঙাগী চহিগী রেৎ ৫%দা। ইনসেন্তিবকী খ্বাইদগী য়াম্বা লিমিৎ অসি লুপা করোর ১নি।
স্কীমগী মরু ওইবা ফীচরশিং:
১. স্কীম অসি অপিকপা অমসুং অচৌবা য়ুনিৎ অনিমক্না পাম্নগদবা ওই। প্লান্ত অমসুং মেছিনরীদা লুপা করোর ৫০ ফাওবা ইনবেস্তমেন্ত তৌবা অপীকপা য়ুনিৎশিংনা লুপা করোর ৭.৫গী কেপিতেল ইনসেন্তিব ফংগনি অমসুং য়াম্লবদা চহি ৭কী ওইনা কেপিতেল ইন্তরেস্ত সবভেন্সনগী রেৎ ৬% ওইগনি।
২. স্কীম অসিনা জে অমসুং কেগী য়ু.তি.দা ইন্দস্ত্রীএলগী চাউখৎ থৌরাং অসি ব্লোক্কী থাক্তা পুখৎনবা পান্দম থম্লি মসি ভারত সরকারগী ইন্দস্ত্রীএল ইনসেন্তিব স্কীম অমা হেক্তদা অহানবা ওই অমসুং য়ু.তি. অপুনবদা হেন্না মতম শাংনা চৎকদবা অমদি বেলেন্স ওইবা ইন্দস্ত্রীএলগী গ্রোথ লৈহন্নবা হোৎনরি।
৩. স্কীম অসিনা কমপ্রোমাইস তৌবা নত্ত্রগা ত্রান্সপরেন্সীগী য়াওদনা কমপ্লাইয়েন্সকী পোৎলুম হন্থহনবা খ্বাইদগী অচৌবা ইনসেন্তিব –জি.এস.তি. লিঙ্ক ইনসেন্তিব – পুরক্তুনা ইজ ওফ দুইং বিজিনেস অসি কোমথোকহল্লি।
৪. স্কীম অসিনা জে অমসুং কেগী য়ু.তি. অসিনা স্কীম অসিগী রেজিস্ত্রেসন তৌবদা অমদি ইমপ্লিমেন্তেসন তৌবদা অচৌবা থৌদাং লৌরক্কনি হায়না আশা থম্লি অমরোমদা ক্লেমশিং অসি অয়াবা পীদ্রিঙৈ মমাংদা ইন্দিপেন্দেন্ত ওদিৎ এজেন্সী অমা থমদুনা মপুং ফানা য়েংশিনগনি অমসুং বেলেন্স তৌগনি।
৫. মসি জি.এস.তি.গী রিইমবর্সমেন্ত নত্ত্রগা রিফন্দ নত্তে মসিদা গ্রোস জি.এস.তি. শীজিন্নদুনা জে অমসুং কেনা মায়োক্নরিবা খুদোংচাদবশিং হন্থহনদুনা ইন্দস্ত্রীএল ইনসেন্তিবকী ইলিজিবিলিতী ওন্নবনি।
৬. মমাংগী স্কীমশিংনা ইনসেন্তিব মখল কয়া ফংহল্লি অদুম ওইনমক অপুনবা ফাইনান্সিএল ওভরফ্লো অসি অনৌবা স্কীম অসিদগী তাই।
মরু ওইবা শাফু অমসুং থবক পীবা ঙম্বগী মতিক-ময়াই:
১. স্কীম অসিনা হৌজিক লৈরিবা জে অমসুং কেগী ইন্দস্ত্রীএল ইকোসিস্তেমা রেদিকেল ত্রান্সফোর্মেসন পুরক্নবনি লোইননা থবক পীবদা, স্কিল দেবেলপমেন্ত অমসুং সস্তেনেবল দেবেলপমেন্তদা অনৌবা ইনবেস্তমেন্ত তৌনবা অমদি হৌজিক লৈরিবশিংদা মীৎয়েং চংগনি অসুম তৌদুনা জে অমসুং কেনা লৈবাক অসিগী ইন্দস্ত্রীগী লমদা চাউখৎলবা রাজ্যশিং/য়ু.তি.শিংগা লম্বা তৌবা ঙমহল্লগনি।
২. প্রপোজ তৌখিবা স্কীম অসিনা অমুক্তা তৌখিদ্রিবা ইনবেস্তমেন্ত তৌরবা য়াই অমসি মীওই লাখ ৪.৫তা হকথেংননা নত্ত্রগা নাকোইননা থবক পীরবা য়াই হায়না পান্নরি। মসিগী মথক্তা ৱার্কিং কেপিতেল ইন্তরেস্ত সবভেন্সননা মরম ওইরগা স্কীম অসিনা মীওই ৩৫,০০০দা হকথেংননা মতেং পীরগনি।
তৌগদবা চাদিং:
প্রপোজ তৌখিবা স্কীম অসিগী ২০২০-২১দগী ২০৩৬-৩৭গী মতমগী ওইনা ফাইনান্সিএল আউৎলে লুপা করোর ২৮,৪০০ ওইগনি। হৌজিক ফাওবদা তোঙান তোঙানবা অখন্নবা পেকেজ স্কীমগী মখাদা কাইথখিবা শেনফম অসি লুপা করোর ১, ১২৩.৮৪নি।
******
(Release ID: 1686844)
Visitor Counter : 129
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
কন্টেক অজ
মসিগী ৱেবসাইট অসি নেসনেল ইনফোর্মেটিক সেন্টরনা ডিজাইন্ড অমসুং ডিভলপ তৌদুনা শেমগৎপনি অমসুং উখ্রূল ডিষ্ট্রিক এডমিনেসন অসিনা মনুংগী ৱারোলশিং ঙাক-শেনদুনা থমবনি। ৱেবসাইট অসিগী মরমদা নংনা খংনিংবা লৈরবদি ৱেব ইনফোর্মেসন মেনেজর, mnukr[at]nic[dot]in দা মেল ইবিরকউ। ফীডবেক্কী সেকসন অসিদা ফীডবেক য়াওরিবাসিগী মরি লৈনবা ডিজাইন্ নত্রগা টেক্নোলোজিগী মতাংদা ইবিরকউ। মখাগী এদ্রেস অসিদা নংনা ঐখোয়গা কন্টেক তৌবা য়াগনি।
ৱেব ইনফোর্মেসন মেনেজর, Ukhrul.nic.in
ইস্ট-ব্লোক, ২শুবা ফ্লোর
মিনি-সেক্রিটরিএট, ঊখ্রূল – ৭৯৫১৪২


text:
ঙাকশেল মন্ত্রালয়
অগ্নিপথ – ঙাকশেল মন্ত্রী শ্রী রাজনাথ সিংহনা ইন্দিয়ন কোস্ত গার্দ, দিফেন্স সিভিলিয়ন পোস্ত অমসুং দি.পি.এস.য়ু.শিংদা অগ্নিভীরশিংগী ওইনা থবক্তা ১০% রিজর্ভেসন পীবদা য়াখ্রে
Posted On:
18 JUN 2022 3:34PM by PIB Imphal
ঙাকশেল মন্ত্রী শ্রী রাজনাথ সিংহনা ঙাকশেল মন্ত্রালয়দা লৈরিবা থবক্কী ফম অহাংবশিংদা অচঙবা অয়াবশিং য়াওরবা অগ্নিভীরশিংগী ওইনা ১০% রিজার্ব তৌবদা অয়াবা পীখ্রে। হায়রিবা ১০% রিজার্বেসনশিং অসি ইন্দিয়ন কোস্ত গার্দ, দিফেন্স সিভিলিয়ন পোস্ত, অমসুং অতোপ্পা পব্লিক সেক্তর অন্দর্তেকিংশিং – হিন্দুস্তান এরোনোতিক্স লিমিতেদ (হাল), ভারত ইলেক্ত্রোনিক্স লিমিতেদ (বেল), ভারত আর্থ মুভর্স লিমিতেদ (বেমএল), ভারত দাইনামিক্স লিমিতেদ (বি.দি.এল.), গার্দন রিচ শিপবিল্দরস অমসুং ইঞ্জিনীয়র্স (জি.আর.এস.ই.) লিমিতেদ, গোৱা শিপয়ার্দ লিমিতেদ (জি.এস.এল.), হিন্দুস্তান শিপয়ার্দ লিমিতেদ (ঐচ.এস.এল.), মাজাগোন দোক শিপবিল্দর (এম.দি.এল.), মিশ্রা ধাতু নিগম (মিধানি) লিমিতেদ, আর্মর্দ ভেহিকল্স নিগম লিমিতেদ (এ.ভি.এন.এল.), এদভান্সদ ৱিপন এন্দ ইক্বিপমেন্ত ইন্দিয়া লিমিতেদ (এ.দব্ল্যু.এন্দ ই.আই.এল.), ম্যুনিসন ইন্দিয়া লিমিতেদ (এম.আই.এল.), য়ন্ত্র ইন্দিয়া লিমিতেদ (ৱাই.আই.এল.), গ্লাইদর্স ইন্দিয়া লিমিতেদ (জি.আই.এল.), ইন্দিয়া ওপতেল লিমিতেদ (আই.ও.এল.) অমসুং ত্রুপ কম্ফোর্তস লিমিতেদ (তি.সি.এল.)দা পীগনি। হায়রিবা রিজার্বেসন অসি হৌজিক লৈরিবা এক্স সর্ভিসমেনগী রিজার্বেসন অসিগী মথক্তা হাপ্পনি।
হায়রিবা প্রোভিজনশিং অসি থবক্তা পায়খৎপা য়ানবগীদমক রিক্রুৎমেন্ত রুলশিংদা তঙাইফদবা শেমদোক-শেমজিনশিং লৌখৎলক্কনি। দি.পি.এস.য়ু.শিংদা মখোয়গী ওইবা রিক্রুৎমেন্ত রুলশিংদা মান্ননা শেমদোক শেমজিন থম্নবা হায়গনি।
হায়রিবা মথক্কী ফমশিং অসিদা থবক চঙবা য়ানবগীদমক তঙাইফদবা চহি কোমথোকপগী ৱাফমসু হাপকনি।
****
(Release ID: 1835133)
Visitor Counter : 58


text:
প্রধান মন্ত্রী শ্ররী নরেন্দ্র মোদীনা ওক্তোবর ৫, ২০২২দা হিমাচল প্রদেশতা চত্তুনা লুপা করোর ৩৬৫০গী ওইগদবা প্রোজেক্তশিং শঙ্গাগদৌরি অমদি উরেপ উয়ুং তমগদৌরি। অয়ুক পুং ১১:৩০রোম তারকপা মতমদা প্রধান মন্ত্রীনা এইমস বিলাসপুর শঙ্গাগনি। মদুগী মতুংদা, মহাক্না নুংথিল পুং ১২:৪৫রোম তারকপদা বিলাসপুরগী লুহনু গ্রাউন্দদা য়ৌদুনা তোঙান তোঙানবা চাউখৎ থৌরাংগী প্রোজেক্তশিং শঙ্গাগনি অমদি উরেপ উয়ুং তমগনি, লোয়ননা মীয়ামগী মীফম অমদসু ৱা ঙাঙগনি। প্রধান মন্ত্রীনা নুংথিল পুং ৩:১৫রোম তারকপা মতমদা কুল্লুদা লৈবা ধলপুর গ্রাউন্দদা থুংদুনা কুল্লু দসেরা কুম্হৈ পাঙথোকপদসু শরুক য়াগনি।
এইমস বিলাসপুর
লৈবাক শিনবা থুংনা হকশেলগী সর্ভিসশিংগী মপাঙ্গল কনখৎহন্নবা প্রধান মন্ত্রীগী ফিরেপ এইমস বিলাসপুর শঙ্গাবসিদা অমুক হন্না উবা ফংলি। প্রধান মন্ত্রীনা এক্তোবর ২০১৭দা উরেপ উয়ুং তমখিবা লায়েংশঙ অসি সেন্ত্রেল সেক্তর স্কীম প্রধান মন্ত্রী স্বাস্থ্য সুরক্সা য়,জনাগী মখাদা শাবনি।
লুপা করোর ১৪৭০ হেন্না চঙনা শাগৎখিবা এইমস বিলাসপুর অসি স্পিসিএল্তী দিপার্তমেন্ত ১৮ অমসুং সুপর স্পিসিএল্তী দিপার্তমেন্ত ১৭, মোদুলর ওপরেসন থিএতর ১৮, আই.সি.য়ু ফমুং ৬৪গা লোয়ননা ফমুং ৭৫০ লৈবা স্তেত-ওফ-দি-আর্ত হোস্পিতাল অমনি। লম একর ২৪৭ পাক চাউনা কোল্লিবা লায়েংশঙ অসিদা পুং ২৪ চুপ্না মথৌ তৌগদবা ইমর্জেন্সী অমসুং দাইলাইসিস ফেসিলিতীশিং, অল্ত্রাসোনোগ্রাফী, সি.তি. স্কেন, এম.আর.আই.নচিংবা মতমগা চুনরবা দাইগ্নোস্তিক মেচিনশিং, অমৃৎ ফার্মাসী অমসুং জন ঔসধী কেন্দ্র অমদি ফুং ৩০ লৈবা অয়ুস ব্লোকশিং লৈ। লায়েংশঙ অসিদা হিমাচল প্রদেশকী ত্রাইবেলশিং অমসুং মনুং হঞ্জিনবা ত্রাইবেলগী মফমশিংদা হকশেলগী সর্ভিস পীননবা সেন্তর ফোর দিজিতেল হেল্থ অমসু লিংখৎলে। মসিগী মথক্তা কাজা, সলুন অমসুং কীলোংনচিংবা মনুং হঞ্জিনবা ত্রাইবলেগী মফমশিং অমসুং অৱাংবা হিমালয়গী মফমশিংদা হেল্থ কেম্পকী খুত্থাঙদা স্পিসিএলিস্ত হেল্থ সর্ভিসশিং লায়েংশঙ অসিনা পীগদৌরি। লায়েংশঙ অসিনা চহি খুদিংগী এম.বি.বি.এস. কোর্সকী মহৈরোয় ১০০ অমদি নর্সিং কোর্সকী মহৈরোয় ৬০ লৌগনি।
চাউখৎ থৌরাংগী প্রোজেক্তশিং
প্রধান মন্ত্রীনা লুপা করোর ১৬৯০ হেনগদবা এন.ঐচ. ১০৫কী পিঞ্জোরদগী নলাগর ফাওবগী শরুক্কী নেস্নেল হায়ৱে লেন মরিদা ওনখৎপগী কিলোমিতর ৩১ শাংবা প্রোজেক্ত অমগী উরেপ উয়ুং তমগনি। প্রোজেক্ত অসি পায়খৎকদৌরিবা লম্বী অসি অম্বালা, চান্দিগর, পঞ্জকুলা অমসুং সোলন/সিম্লাগী ত্রাফিকশিংনা বিলাসপুর, মন্দী অমসুং মনালিদা চৎপগী মরুওইবা ফাওনফম পরিং অমনি। লেন মরিগী নেস্নেল হায়ৱে অসিগী কিলোমিতর ১৮লোমগী শরুক্না হিমাচল প্রদেশতা লৈ অদুগা লেমহৌরিবা শরুক অসিনা হরিয়ানাগী মনুং চল্লি। হায়ৱে অসিনা হিমাচল প্রদেশকী ইন্দস্ত্রিএল হব ওইরিবা নলাগর-বদ্দিদা হেন্না ফবা ত্রান্সপোর্ত ফেসিলিতী ফংহনগনি, অমদি লমদম অসিদা ইন্দস্ত্রি হেন্না চাওখৎহনবদা ইনোৎসু হাপকনি। মসিনা স্তেত অসিগী তুরিজমগী লমদসু ইনোৎ হাপ্লগনি।
প্রধান মন্ত্রীনা লুপা করোর ৩৫০রোম চঙনা নলাগরদা শাগদবা মেদিকেল দিভাইস পার্ক্কী উরেপ উয়ুং তমগনি। মেদিকেল দিভাইস পার্ক অসিদা ইন্দস্ত্রীশিং লিংখৎনবগী লুপা করোর ৮০০ হেনবগী এম.ও.য়ু.শিং হান্ননা খুৎয়েক পীনখ্রে। প্রোজেক্ত অসিনা লমদম অসিদা থবক পীবগী চাং মশক থোক্না হেনগৎহল্লগনি।
প্রধান মন্ত্রীনা বন্দ্লাদা গভর্নমেন্ত হাইদ্রো ইঞ্জিনিয়রিং কলেজসু শঙ্গাগনি। লুপাক রোর ১৪০রোম চঙনা লিংখৎখিবা কলেজ অসিনা হিমাচল প্রদেশনা মাঙজিল থাবা স্তেতশিংগী মরক্তা অমসু ওইরিবা হাইদ্রো পৱার প্রোজেক্তকী মরমদা নীংথিনা ত্রেন তৌরবা মেনপৱারশিং পুথোক্কনি। মসিনা নহাশিংগী স্কিল হেনগৎহনবদা মতেং পাংদুনা হাইদ্রো পৱার সেক্তরদা থবক হেন্না পীবগী খুদোংচাবা পীগনি।
কুল্লু দসেরা
ইন্তরমেস্নেল কুল্লু দসেরা কুমহৈ কুল্লুগী ধলপুর গ্রাউন্দদা ওক্তোবর ৫দগী ১১, ২০২২ ফাওবা পাঙথোক্কনি। কুমহৈ অসি তম্পাক্কী লম অদুগী লাই ৩০০ হেনবা পুনশিন্দুনা পাঙথোক্কদবা তোপ তোপ্পা মখলগী কুমহৈ অমনি। কুমহৈ অসিগী অহানবা নুমিত্তা, নীংথিনা লৈতেংলবা দোলাইদা লাইশিং অসি পুরক্তুনা লাই মকোক ভগবান রখুনাথ জীগী লাইশঙদা কারক্কনি অমদি মফমদুদগী ধলপুর গ্রাউন্দদা চৎখিগনি। প্রধান মন্ত্রীনা অসিগুম্লবা শেংলবা রথ য়াত্রা অমদি পুৱারী ওইরবা কুল্লু দসেরা কুমহৈ পাঙথোকফমদা লাইশিং তিনবগী নীংথিরবা শক্তমশিং মীৎয়েঙ তাগনি। কুল্লু দসেরা কুমহৈ পাঙথোকপদা লৈবাকসিগী প্রধান মন্ত্রীনা শরুক য়াবা হন্দক্কী অসিনা অহানবা ওইগনি।


text:
ত্রিপুরা শেমগৎলকপদা অমদি চাওখৎপা পুরক্নবা হোৎনবদা থৌদাং লৌখিবা মীয়াম্বু প্রধান মন্ত্রী শ্রী নরেন্দ্র মোদীনা ইকাই খুম্নবা উৎখ্রে৷ মনিক্যা দাইনেস্তীগী মতমদগী হৌদুনা রাজ্য অসিগী ইকাই খুম্নবা অমদি থৌদাং অদুবু মহাক্না মশক খঙখি৷ রাজ্য অসিদা লৈরিবা মীয়ামগী লিংজেল মান্নবা অমদি অপুনবগী শক্তম অদু মহাক্না থাগৎখি৷ ঙসি ত্রিপুরাগী ৫০শুবা স্তেতহুদ দেগী থৌরমদা মহাক্না ৱা ঙাংখিরম্মী৷
চহি অহুম অসিদা আর্থ লৈনা চাওখৎপা পুরক্লি হায়না প্রধান মন্ত্রীনা ফোংদোকখি অমদি ত্রিপুরা লমদম অসি দবল ইঞ্জিন সরকারনা হনবা লৈতনা হোৎনদুনা খুদোংচাবা কয়াগী লমদম অমা ওইরক্লি হায়না মহাক্না ফোংদোকখি৷ দিবেলপমেন্ত পেরামিতর কয়া অমদা পীরিবা রাজ্যগী ফজরবা পর্ফোমেন্স অদু পল্লদুনা, প্রধান মন্ত্রীনা হায়খি মদুদি কন্নেক্তিবিতী ইনফ্রাস্ত্রকচর শেমগৎ-শাগৎতুনা, রাজ্য অসিনা খোংলৈ থুনা ত্রেদ কোরিদোরগী হব ওইরক্লি৷ ঙসিদি, লম্বীশিংগা লোইননা, রেলৱেজশিং, নোংথক অমদি ইশিংগী লম্বীশিং অসিনা ত্রিপুরাবু মালেমগী মফমশিংগা শম্নহল্লি৷ দবল ইঞ্জিন সরকারনা ত্রিপুরাগী মতম কুইনদগী তান্দুনা লাক্লিবা দিমান্দ অদু পীবা ঙমখি অমদি বঙ্গলাদেশতা লৈরিবা চিতাগোঙ্গ সি পোর্ত্তা শম্নহনখি৷ ২০২০দা রাজ্য অসিদা অখৌরা ইন্তিগ্রেতেদ চেক পোস্তকী খুৎথাংদা বঙ্গলাদেশতগী অহানবা কার্গো থুংখি৷ হন্দক্তা ইকুই কুইদ্রিঙাদা চাওথোকখিবা মহারাজা বির বিক্রম এয়রপোর্ত অদুসু প্রধান মন্ত্রীনা পনখি৷
লাইরবশিংদা পক্কা হাউসশিং শাবিবা অমদি য়ুমশিং শেম-শাবদা অনৌবা তেক্নোলোজী শিজিন্নবগা মরী লৈননা রাজ্য অসিদা পাইখৎলিবা অফবা থবক অদুগী মতাংদা প্রধান মন্ত্রীনা ফোংদোকখি৷ হায়রিবা লাইত হাউস প্রোজেক্তশিং)এল.ঐচ.পি.) অসি রাজ্য তরুক্তা চৎথরি অমদি ত্রিপুরা অসি মখোয়গী মনুংদা অমা ওইরি৷ হৌখিবা চহি অহুম অসিদা পাইখৎলিবা থবক অসি হৌরকপদা ঙাইরি অমদি ত্রিপুরাগী অশেংবা পোতেন্সিয়েল অদু মংফাওনবা ঙমদনা লৈরি হায়না মহাক্না ফোংদোকখি৷ লৈঙাক-সাসন তৌবদা ত্রান্সপরেন্সী লৈহনবদগী হৌদুনা ইনফ্রাস্ত্রকচর দিবেলপমেন্তগী ফিল্দশিংদা লৌখৎলিবা খোংথাংশিং অসিনা রাজ্য অসি লাক্কদৌরিবা চহি খুজিং কয়াগীদমক শেম-শাদুনা থম্লগনি হায়না মহাক্না ফোংদোকখি৷ খুঙ্গং পুম্নমক্তা কান্নবশিং মপুং-ফানা য়ৌহনবা অমদি ফেসিলিতীশিং ফংহনবগুম্বা কেম্পেন্দশিং অসিনা ত্রিপুরা মীয়ামগী পুন্সি অসি হেন্না লাইথোকহল্লগনি অমদি নুংঙাই-য়াইফহল্লগনি, হায়না মহাক্না ফোংদোকখি৷
ভারতনা অজাদিগী চহি ১০০ ফংলক্কদৌরিবা অসিগুম্না, ত্রিপুরাসু রাজ্য অসি শেমখিবা চহি ৭৫ মপুং ফারক্লগনি হায়না প্রধান মন্ত্রীনা ফোংদোকখি৷ “মসি অনৌবা রিজোলুসনশিং অমদি অনৌবা খুদোংচাবশিংগী ওইনা মতিক চারবা মতম অমনি”, হায়না প্রধান মন্ত্রীনা মখাতাখি৷
त्रिपुरा का इतिहास हमेशा से गरिमा से भरा रहा है।— PMO India (@PMOIndia) January 21, 2022
माणिक्य वंश के सम्राटों के प्रताप से लेकर आज तक, एक राज्य के रूप में त्रिपुरा ने अपनी भूमिका को सशक्त किया है।
जनजातीय समाज हो या दूसरे समुदाय, सभी ने त्रिपुरा के विकास के लिए पूरी मेहनत के साथ, एकजुटता के साथ प्रयास किए हैं: PM
त्रिपुरा आज विकास के जिस नए दौर में, नई बुलंदी की तरफ बढ़ रहा है, उसमें त्रिपुरा के लोगों की सूझबूझ का बड़ा योगदान है।— PMO India (@PMOIndia) January 21, 2022
सार्थक बदलाव के 3 साल इसी सूझबूझ का प्रमाण हैं: PM @narendramodi
आज त्रिपुरा अवसरों की धरती बन रही है।— PMO India (@PMOIndia) January 21, 2022
आज त्रिपुरा के सामान्य जन की छोटी-छोटी ज़रूरतें पूरा करने के लिए डबल इंजन की सरकार निरंतर काम कर रही है।
तभी तो विकास के अनेक पैमानों पर त्रिपुरा आज बेहतरीन प्रदर्शन कर रहा है: PM @narendramodi
आज एक तरफ त्रिपुरा गरीबों को पक्के घर देने में प्रशंसनीय काम कर रहा है, तो दूसरी तरफ नई टेक्नोलॉजी को भी तेजी से अपना रहा है।— PMO India (@PMOIndia) January 21, 2022
हाउसिंग कंस्ट्रक्शन में नई टेक्नॉलॉजी का उपयोग देश के जिन 6 राज्यों में हो रहा है, उनमें त्रिपुरा भी एक है: PM @narendramodi


text:
কন্টেক অজ
মসিগী ৱেবসাইট অসি নেসনেল ইনফোর্মেটিক সেন্টর, গোভর্মেন্ট ওফ ইনদিয়ানা ডিজাইন্ড অমসুং ডিভলপ তৌদুনা শেমগৎপনি অমসুং ডিস্ট্রিক্ট এডমিনিস্ত্রেসন, ইম্ফাল ইস্ট ডিস্তিক্ট, গোভর্মেন্ট ওফ মণিপুরনা ৱেব ইনফোর্মেসনশিং অসি পিবনি|
ৱেব সাইট অসিগী মরমদা নংনা খংনিংবা লৈরবদি ৱেব ইনফোর্মেসন মেনেজর,[ই-মেল আই: dc-impe[at]nic[dot]in দা মেল ইবিরকউ।
ফীডবেক্কী সেকসন অসিদা ফীডবেক য়াওরিবাসিগী মরি লৈনবা ডিজাইন্ নত্রগা টেক্নোলোজিগী মতাংদা ইবিরকউ। মখাগী এদ্রেস অসিদা নংনা ঐখোয়গা কন্টেক তৌবা য়াগনি।
নহাকনা এখোয়বু মখাদা পীরিবী এদ্দ্রেস অসিদসু কন্টেক্ট তৌবিবা য়াগনি :
ডিপুটি কম্মিসস্নর ওফিস ,
ইম্ফাল ইস্ট ডিস্তিক্ট, পোরোমপাৎ- ৭৯৫০০৫
কন্টেক্ট নম্বর : ০৩৮৫-২৪৫৮৩৮৫


text:
করম্না সেনাপতি ডিষ্ট্রিক্ট ঐস কিঊ য়ৌগনি
-
এয়ার
সেনাপটিগী খ্বাইদগী নকপা এয়ারপোর্টতি ইম্ফাল তুলিহল এয়ারপোর্টনি। মসিগী মথংদা দিমাপুর এয়ারপোর্টনি।
-
রেলগড়ী
মফমসিগী খ্বাইদগী নকপী রেলৱেদি নাগালেণ্ডগী দিমাপুর সহরনি। অতোপ্পা রেল হেড অমনা ইম্ফালদগী কিলোমিটর ২২৫ চৎলগা লৈবা, মণিপুরগী অপিকপা সহর মচা জিরিবামনি।
-
রোড
সেনাপটি অসি নেস্নেল হায়ৱে ২গী লম্বী ফাওরগা গুৱাহাটি (আসাম) অমশুং ডিমাপুর (নাগালেণ্ড)গা শম্নৈ/ফাওনৈ। চপ মান্নবা নেস্নেল হায়ৱে নং ২দা মীয়াম্না ইম্ফালদগী নুংতি-নুমীৎ খুদিংগী বসতা হঙ্গৎ-হন্দা ইম্ফালদগী সেনাপটি চৎপা য়াই। মসি ইম্ফালদগী চাউরাক্না কিলোমিটর ৬২ রোমগী লম্বীনি।


text:
স্তেতিস্তিক্স অমসুং প্রোগ্রাম ইম্প্লিমেন্তেসন মন্ত্রালয়
এন.এস.এস. রিপোর্ত: ভারত্তা শিজিন্নখিবা মতম _২০১৯ (জানুৱারী –দিসেম্বর ২০১৯)
Posted On:
29 SEP 2020 4:13PM by PIB Imphal
A. ৱাহৌদোক
তাইম য়ুজ সর্ভে (তি.য়ু.এস.) তোঙান তোঙানবা থবক থৌরমশিংদা মীয়াম্না শিজিন্নখিবা মতম ওন্নবা ফ্রেমৱার্ক অমা পীরি। মসি মীয়াম্না পাংথোকখিবা থবক থৌরমশিং অমসুং থবক থৌরমশিং অসিগী পাংথোকপদা চংখিবা মতমগী মতাংদা য়াম্না মরুওইবা ই-পাউগী হৌরকফম অমনি। য়ুমগী সর্ভেদগী তাইম য়ুজ সর্ভেগী য়াম্না মরুওইবা ফীচর অমদি অতোপ্পা সর্ভেশিংদা ওইথোক্তবা অকুপ্পা মরোলগা লোয়ননা শেল পীবা, শেল পীদবা নত্রগা অতোপ্পা থবক থৌরমশিংনচিংবা তোঙান তোঙানবা লমশিংদা শিজিন্নখিবা মতম পুথোকপা ঙম্মি।
তাইম য়ুজ সর্ভে (তি.য়ু.এস.)কী মরুওইবা পান্দমদি শেল পীবা অমসুং পীদবা থক থৌরমশিংদা নুপা অমসুং নু্পী শরুক য়াবা পুথোক্নবনি। তি.য়ু.এস. অসি য়ুমগী মীওইশিংগী শেল পীদবা য়েংশিনবগী থবক থৌরমশিং, ভোলুন্তীয়রগী থবক, শেল পীদবা দোমেস্তিক সর্ভিস পীরিবা থবক থৌরমশিংদা শিজিন্নখিবা মতমগী মরুওইবা ই-পাউগী হৌরকফম অমনি। মসিনা মহৈ তম্বদা, সোসিএলাইজিং, মতম লেনবা থবক থৌরমশিং, সেল্ফ-ক্যেরগী থবক থৌরমশিংনচিংবদা ইমুংগী মীওইশিংনা শিজিন্নখিবা মতমগী ই-পাউসু পীরি।
নেস্নেল স্তেতিস্তিকেল ওফিস (এন.এস.ও.)না অহানবা ওইনা ভারত্তা জানুৱারী- দিসেম্বর ২০১৯গী মনুংদা তাইম য়ুজ সর্ভে পাংথোকখি। সর্ভে অসিনা শরুক য়াবগী চাং অমসুং শেল পীবা থবক থৌরমশিং, ক্যেরগী থবক থৌরমশিং, শেল পীদবা থবক থৌরমশিংনচিংবদা শিজিন্নখিবা মতম পুথোক্লি।
B. সর্ভে অসিগী ফীচরশিং
১. কবরেজ: মসিগী সর্ভে অসিনা য়ুমথোং ১,৩৮,৭৯৯ (খুঙ্গং: ৮২,৮৯৭ অমসুং শহর: ৫৫,৯০২) কবর তৌখি। মতম শিজিন্নবগী ই-পাউ অসি খনগৎলবা য়ুমথোংশিংদগী চহি ৬ অমসুং মসিগী মথক্কী মেম্বর অমমমদগী খোমগৎলি। মসিগী সর্ভে অসিনা চহি ৬ অমসুং মসিগী মথক্কী অপুনবা মীওই ৪,৪৭,২৫০ (খুঙ্গং: ২,৭৩,১৯৫ অমসুং শহ: ১,৭৪,০৫৫) কোনশিনখি।
২. দেতা কলেক্সন: মসিগী সর্ভে অসিদা মতম শিজিন্নবগী দেতা অসি পর্স্নেল ইন্তরভ্যু মেথদকী খুত্থাংদা খোমগৎলি। মতম শিজিন্নবগী ই-পাউ অসি ইন্তর্ভ্যুগী নোংমা ৱাৎলিঙৈগী অয়ুক্কী পুং ৪দগী হৌরগা ইন্তর্ভ্যুগী নুমিৎ অদুগী অয়ুক্কী পুং ৪ ফাওগী মতমগী খোমগৎলি।
৩. অপুনবশিংগী প্রজেন্তেসন: ফলশিং অসি মসিদা মরুওইবা থবক থৌরমশিং খক্তা লৌখৎপগী মহুৎতা তাইম স্লোৎশিংগী থবক থৌরমশিং পুম্নমক লৌখৎলগা পীরি। অদুম ওইনমক ভারত্তা ২০১৯দা মরম শিজিন্নবগী রিপোর্ত অসি তাইম স্লোৎশিংদা মরুওইবা থবক থৌরমশিং পুন্না লৌখৎপসু য়াওরি। ফলশিং অসিদা চহি ৬ অমসুং মসিগী মথক্কী মীওইশিংগী উৎলি। তাইম য়ুজ সর্ভেগী মরুওইবা ইন্দিকেতরশিং অসি মখাগীশিং অসিদা হোৎলি:
- থবক থৌরম অমহেক্তগী নোংমগী শরুক য়ানগী চাং অসি নোংমগী মনুংদা থবক থৌরম অদু পাংথোকপা মীওইশিং পর্সেন্তেজদা হোৎলি।
- শরুক য়ারিবা অমনা থবক থৌরম অমা হেক্তা তৌবদা নোংমদা চংলিবা মতমগী চাংচৎ অসি থবক থৌরমশিং অদুদা শরুক য়ারিবশিং অদু য়েংলগা হোৎখি। তোঙান তোঙানবা থবক থৌরমশিং অদুগী নোংমগী মতমগী চাংচৎ অসি থবক থোরমশিং অদুদা শরুক য়ারিবশিং খক্তা য়েংলগা হোৎখিবা অসিবু শরুক য়ারিবা অমনা নোংমদা শীজিন্নবা মতমগী চাংচৎ হায়না খঙনৈ।
- মীওই অমনা থবক থৌরম অমা হেক্তা তৌবদা নোংমদা চংলিবা মতমগী চাংচৎ অসি মীওই পুম্নমক্না থবক থৌরমশিং অদুদা শরুক য়াবা নত্রগা য়াদবগী মখা পোনদনা হোৎখি। এপ্রোচ অসিনা তোঙান তোঙানবা থবক থৌরমশিংদা মীওই অমগী নোংমগী মিনিৎ ১৪৪০গী অপুনবগী মতম অসি য়েন্থোক্তুনা হোৎলি।
৪. সর্ভে অসিদগী ফংলকখিবা মরু ওইবশিং অদু এনেক্স তৌরিবা ৱারোলশিং অসিদা পীরি অমরোমদা রিপোর্ত অমসুং য়ুনিৎ লেবেলগী দেতা অনিমক https://mospi.gov.in দা ফংগনি।
এনেক্সরশিং
সর্ভে অসিগী মরুওইবা ফাইন্দিংশিং
***
(Release ID: 1660163)
Visitor Counter : 127


text:
য়োর এক্সেলেন্সী,
দেনমার্ক্কী প্রধান মন্ত্রী,
দেলিগেশনগী মেম্বরশিং,
মীদিয়াদগী মরুপশিং,
গুদ ইভিনিং অমসুং খুরুমজরি,
এক্সেলেন্সী প্রধান মন্ত্রী, দেনমার্ক্তা ঐহাকপু অমসুং ঐহাক্কী দেলিগেশনবু তরাম্না ওকপগীদমক্তা অদোম অমসুং অদোমগী তীমবু থাগৎচরি। নখোয়গী লৈবাক অসিদা মসিনা ঐগী অহানবা খোংচৎনি। মমাং চহিগী ওক্তোবরদা, ঐহাক্না অদোমদবু তরাম্না ওকপগী খুদোংচাবা ফংজখি। মসিগী খোংচৎ অনি অসিনা ঐখোয়গী মরিদা এন্না নকশিন্নবা অমসুং দাইনামিজম পুরকপা ঙম্লি। ঐখোয়গী লৈবাকশিং অসিনা দেমোক্রেসী, ফ্রীদম ওফ এক্সপ্রেসন অমসুং রুল ওফ লো শিয়র তৌবদা নত্তনা ঐখোয় অনিমক্না কমপ্লিমেন্তরী স্ত্রেন্থ কয়া অমসুং লৈ।
মরুপশিং,
২০২০গী ওক্তোবরদা পাংথোকখিবা ভারত-দেনমার্ক ভর্চুৱল সম্মিত্তা, ঐখোয়না ঐখোয়গী মরী অসিবু গ্রীন স্ত্রেতেজিক পার্তনরশীপকী স্তেতস পীখি। ঐখোয়না ঙসি খন্ন-নৈনবা মতমদা ঐখোয়গী গ্রীন স্ত্রেতেজিক পার্তনরশীপকী অপুনবা ৱার্ক-প্লান অদুবু য়েংশিনখি।
হিরম কয়া অমদা, মরু ওইনা রিন্যুৱেবল ইনর্জী, হেল্থ, পোর্তস, শিপ্পিং, সর্ক্যুলর ইকোনোমী অমসুং ৱাতর মেনেজমেন্তকী লমশিং অসিদা মরু ওইবা প্রোগ্রেস কয়া অমা পুরকপা ঙমখিবা অসি ঐহাক য়াম্না হরাওই। ভারত্তা দেনিশ কমপনী ২০০গী মথক্তা হিরম কয়া অমদা– খুদম ওইনা ৱিন্দ ইনর্জী, শিপ্পিং, কন্সল্তেন্সি, ফুদ প্রোসেসিং, ইঞ্জিনীয়রিংনাচিংবশিংদা থবক তৌরি। অসিগুম্বা হীরম কয়া অমা লৈ, মখোয়না ভারত্তা ‘িজ ওফ দোইং বিজনেস’ অমসুং মাইক্রোইকোনোমিক রিফোর্মশিংগী কান্নবা ফংলি।। ভারতকী ইনফ্রাস্ত্রকচর অমসুং গ্রীন সেক্তরদা দেনিশ কমপনীশিং অমসুং দেনিশ পেন্সন ফন্দশিংগীদমক্তা ইনভেস্তমেন্তকী খুদোংচাবা ময়াম অমা লৈ।
ঙাসি ঐখোয়না, ভারত-ই.য়ু. মরীশিং, ইন্দো-পেসিফিক অমসুং য়ুক্রেন য়াওনা রিজনেল অমসুং গ্লোবল ইসু কবা অমগী মতাংদা খন্নখি। ভারত-ই.য়ু. ফ্রী ত্রেদ এগ্রীমেন্ত কী মতাংদা নেগোসিয়েশন তৌরিবা অসি য়াম্না থুনমক ৱারোইশিন পুরক্লগনি হায়না আশা তৌরি। ঐখোয়না ফ্রী, ওপন, ইনক্লুসিব অমসুং রুলশিংদা য়ুমফম ওইবা ইন্দো-পেসিফিক রিজন অমা ওইহন্নবা হোৎনরি। ঐখোয়না য়ুক্রেনদা খুদক্তা সীজফায়র তৌনবগীদমক্তা হায়খি অমসুং প্রোব্লেম অদুবু লোইশিন্নবা দাইলোগ অমসুং দিপ্লোমেসী শিজিন্ননবা হায়খি। ঐখোয়না ক্লাইমেতকী লম অসিদা কোওপরেশন পীনবগী মতাংদা খন্নখি। ভারতনা গ্লাসগো সি.ও.পি.-২৬তা লোখিবা ৱারেপ অদুবু মপুং ফানা পাংথোকপগী মতাংদসু অচেৎপা ফিরেপ লৌরি। ঐখোয়না আরক্তিক রিজনদা খুদোংচাবা কয়া অমা এক্সপ্লোর তৌবদা কোওপরেশন পীনবগী মতাংদসু য়ানখি।
এক্সেলেন্সী,
অদোমগী লুসিং মখাদা ভারত-দেনমার্ক্কী মরক্তা লৈরিবা মরী অসিনা অনৌবা অৱাংবা থাক অমা য়ৌরগনি হায়না ঐহাক্না থাজৈ। হয়েং পাংথোক্কদৌরিবা ২শুবা ইন্দিয়া-নোর্দিক সম্মিত অসিবু শিনবগীদমক্তা অদোম্বুসু তোবীমল খংবা উৎচরি। অমসুং ঙসি ইন্দিয়ন দাইসপোরাগী থৌরামদআ শরুক য়াবগীদমক্ত আঅদোমবু হন্না-হন্না থাগৎচরি, মরমদি মফম অসিদা লাক্নবগী মতম কাইথোকপীবা অসি ইন্দিয়ন কম্যুনিতীগীদমক্তা অদোম্না কয়ামুক য়াম্না নুংশিবীবগে হায়বদুগী খুদম্মি।
থাগৎচরি


text:
প্রধানমন্ত্রীগী লোইশঙ
পি.এম.না অনৌবা ভাউপুর-অনৌবা খুর্জা সেক্তর অমসুং ইস্তর্ন দেদিকেতেদ ফ্রেত কোরিদোরগী ওপরেস্নেল কন্ত্রোল হৌদোকখ্রে
ইনফ্রাস্ত্রকচরগী চাউখৎ-থৌরাং অসি পোলিতিক্সতকী ৱাংনা থমগদবনি হায়খ্রে
Posted On:
29 DEC 2020 2:21PM by PIB Imphal
প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সকী থোংদা অনৌবা-ভাউপুর-অনৌবা খুর্জা সেক্তর অমসুং ইস্তর্ন দেদিকেতেদ ফ্রেত কোরিদোরগী ওপরেস্নেল কন্ত্রোল হৌদোকখ্রে। থৌরম অদুদা কেন্দ্র মন্ত্রী, শ্রী পিয়ুশ গোয়ল অমসুং উত্তর প্রদেশকী মুখ্য মন্ত্রী শ্রী য়োগী আদিত্যনাথসু শরুক য়াখি।
থৌরম অদুদা ৱা ঙাংলদুনা প্রধান মন্ত্রীনা অনৌবা রেল ইনফ্রাস্ত্রকচর প্রোজেক্তশিং হৌদোকখিবদা অপেনবা ফোংদোকখি। মহাক্না হায়খি মদুদি খুর্জা ভাউপুর ফ্রেত কোরিদোরদা অহানবা মালগারী চেনখিবদা ঐখোয়না আত্মনির্ভর ভারতকী খোঞ্জেল অদু তাবা ফমলে। মহাক্না হায়খি মদুদি প্রয়াগরাজ ওপরেস্নেল কন্ত্রোল সেন্তর অসি অনৌবা ভারতকী পাঙ্গলগী খুদম অমা ওইরিবা অনৌবা কন্ত্রোল সেন্তরশিংগী মনুংদা অমনি।
প্রধান মন্ত্রীনা হায়খি মদুদি ইনফ্রাস্ত্রকচর অসি লৈবাক অমা হেক্তগী পাঙ্গলগী হৌরকফম্নি। মহাক্না হায়খি মদুদি ভারতনা অচৌবা শেন্মিৎলোন অমা ওইনবগী লম্বীদা খোঙজেল য়াংনা চংল্লিবা অসিদা খ্বাইদগী অফবা কনেক্তিবিতী অসি লৈবাক অসিগী খ্বাইদগী মরুওইবনি। মহাক্না হায়খি মদুদি সরকারনা হৌখিবা চহি তরুক অসিদগী অনৌবা কনেক্তিবিতীগী মশক খুদিংমক্তা মিৎয়েং থমদুনা থবক পায়খৎলি। মহাক্না হায়খি মদুদি সরকারনা হাইৱেশিং, রেলৱেশিং, এয়রৱেশিং, ৱাতরৱেশিং অমসুং আই-ৱেশিংগী কাঙ্খোং মঙা অসিদা মিৎয়েং থম্লি। মহাক্না হায়খি মদুদি ঙসি ইস্তর্ন দেদিকেতেদ ফ্রেত কোরিদোরগী অচৌবা শরুক অমা হৌদোক্লিবা অসি মসিগী মায়কৈদা থাংজিনবা অচৌবা খোঙথাং অমনি।
প্রধান মন্ত্রীনা ইস্তর্ন দেদিকেতেদ কোরিদোর অসিগী তঙাইফদবা অদুদা শাফু পীখি। মহাক্না হায়খি মদুদি মী মশিং হেনগৎলকপগা লোইননা শেন্মিৎলোন হেনগৎলকই অমসুং ফ্রেতকী দিমান্দ শরুক কয়া হেনগৎলকই। মহাক্না হায়খি মদুদি পেসেঞ্জর ত্রেল অমসুং মালগারী ত্রেক অমা খক্তদা চৎলি, মরম অসিনা মালগারীগী খোংজেল তপ্পি। মহাক্না হায় মদুদি মালগারীগী খোংজেল তপ্লবা অমসুং অপনবা পীরবদি, পুথোক-পুশিন তৌবগী মমলসু হেনগৎপা তাবনি। মহাক্না হায়খি মদুদি তাংখৎলকপনা মরম ওইদুনা ঐখোয়গী পোৎথোক অসি লৈবাক অসিগী কৈথেলশিংগা লোইননা মীরমদসু অথোই অহেন তান্নবদা মায়থিবা নংই। মহাক্না হায়খি মদুদি ফিভম অসিবু হোংদোক্নবগীদমক্তা দেদিকেতেদ ফ্রেত কোরিদোরগী থৌরাং শেমখি। হৌরকপদা দেদিকেতেদ ফ্রেত কোরিদোর ২গী থৌরাং শেমখি। অৱাং নোংপোক লুধিয়ানাদগী দনকুনীগীদমক্তা দেদিকেতেদ ফ্রেত কোরিদোরদা কোয়লাগী মাইনশিং, থর্মেল পাৱর প্লান্ত অমসুং ইন্দস্ত্রিয়েল শহর য়াওরি।
প্রধান মন্ত্রীনা হায়খি মদুদি অসিগুম্বা মখলগী দেদিকেতেদ ফ্রেত কোরিদোর অসিগী পাঙ্গলদগী পেসেঞ্জর রেলগারীশিং চেনবদা থেংথবগী সমস্যাশিং অদু লোইশিল্লগনি। মালগারীগী খোংজেল অসিগী মরমদগী ফ্রেতকী মশিং শরুক অনি ওইহনবা ঙম্লগনি। মহাক্না হায়খি মদুদি মালগারীশিং মতম চানা থুংলবদি ঐখোয়গী লোজিস্তিক্স নেতৱর্ক্কী মমলসু হোংলগনি। ঐখোয়গী পোৎ হোংলগদি মসিদগী ঐখোয়গী এক্সপোর্তরশিংগী কান্নবা ওইরগনি। মহাক্না হায়খি মদুদি মসিদগী হেন্না ফবা ফিভম শেমগৎলগনি, ললোন-ইতিক তৌবা লাইহল্লগনি লোইননা ভারত অসি ইনভেস্তকীদমক্তা পুক্নীং চিংশিন্নীংঙাই ওইরবা মফম ওইরগনি অমসুং থবক পীবগী তাঞ্জা ময়াম অমসু শেম্লগনি।
প্রধান মন্ত্রীনা হায়খি মদুদি ইন্দস্ত্রী, বিজিনেস, লৌমী নত্ত্রগা পোৎ লৈরিবা মীওই, পুম্নমক্না মসিগী দেদিকেতেদ ফ্রেত কোরিদোর অসিগী কান্নবা ফংগদৌরি। মহাক্না হায়খি মদুদি ফ্রেত কোরিদোরনা নোংপোক ভারত্তা ইনোৎ হাপ্লগনি। মহাক্না হায়খি মদুদি চাউরাক্না কোরিদোরগী ৬০% য়ু.পি.দা তারি। মসিনা য়ু.পি.গী ইন্দস্ত্রী কয়ামরুমগী পুক্নীং চিংশিল্লগনি। মহাক্না হায়খি মদুদি মসিগী দেদিকেতেদ ফ্রেত কোরিদোর অসিগী মরমদগী কিসান রেলসু কান্নবা ফংলগনি।
প্রধান মন্ত্রীনা দেদিকেতেদ ফ্রেত কোরিদোরগী থবক মমাংগী মতমদা থেংনা হৌখিবগীদমক নুংঙাইতবা ফোংদোকখি। মহাক্না হায়খি মদুদি কুমজা ২০১৪ ফাওবদা ত্রেক কিলোমীতর অমা ফাওবা শেম্বা ঙমখদে। মহাক্না হয়খি মদুদি ২০১৪দা সরকার শেম্লবা মতুংদা, লেপ্তনা য়েংশিনবা অমসুং স্তেকহোল্দরশিংগা ফম্মিন্নখিবগী মরমদগী চাউরাক্না কিলোমীতর ১১০০গী থবক মথংগী থা খরগী মনুংদা লোইশিনখি। মহাক্না মমাংগী সরকার পায়বশিংগী ৱাখল্লোন অদুবু য়ানীংদবা ফোংদোকখি, মখোয়না ত্রেক হেনগৎহনবগী মহুত্তা রেলগীরীশিংগী মশিং হেনগৎহনবদা পুক্নীং চংদুনা লৈখি। মতম অদুদা রেল নেতৱর্ক্কী মোদর্নাইজেসন্দা হেন্না ইনভেস্ত তৌখিদে। মহাক্না হায়খি মদুদি সরকার অসিনা রেল নেতৱর্ক পাকথোকহনবা লোইননা ইলেক্ত্রিফিকেসন অমসুং মী লৈতবা রেল ক্রোসিং লৌথোকপদা পুক্নীং চংখি।
প্রধান মন্ত্রীনা হায়খি মদুদি রেলৱেদা থাক খুদিংমক্তা রিফোর্মশিং পায়খৎলি, খুদম ওইনা – লুবা নানবা, হেন্না ফবা চান-থক্নবা, থক্নবা ঈশিং অমসুং অতৈ খুদোংচাবশিং। মহাক্না হায়খি মদুদি মতৌ অসুম্না রেলৱেগা মরী লৈনবা ইনফ্রাস্তরকচরগী লমদা আত্মনির্ভরতা ওইবা অসি অচৌবা মায় পাকপা অমনি। মহাক্না হায়খি মদুদি ভারত অসি হৌজিক অনৌবা রেল গারীশিং শাবগা লোইননা মদুবু এক্সপোর্তসু তৌরি। বারানসীনা ইলেক্ত্রিক ইঞ্জিন শাবগীদমক্তা মরুওইবা সেন্তর অমা ওইরক্লি, রায়বরেলীদা শাবা রেল কোচ হৌজিক মীরমদা এক্সপোর্ত তৌরি।
প্রধান মন্ত্রীনা লৈবাক অসিগী ইনফ্রাস্ত্রকচরগী চাউখৎ-থৌরাংবু রাজনীতিদগী লাপ্না থম্নবা হায়খি। মহাক্না হায়খি মদুদি লৈবাক অসিগী ইনফ্রাস্ত্রকচর অসি মীরোল কয়াদা কান্নবা পীগদবা মিশন ওইহনগদবনি, চহি ৫গী রাজনীতি ওইহল্লোইদবনি। করিগুম্বা রাজনীতি দলশিংনা অথোই অহেন তান্নগে হায়রবদি ইনফ্রাস্ত্রকচরগী মগুন, খোংজেল অমসুং মশিং অদুদা তান্নগদবনি। মহাক্না ইরাং হৌবা মতমদা মীয়ামগী লন-থুম মাংহন্দনবা পাউতাক পীখি। মহাক্না হায়খি মদুদি ঐখোয়না ঐখোয়গী দেমোক্রেসীগী হক অদু ফোংদোকপগা লোইননা লৈবাক অসিগী মফমদা লৈরিবা থৌদাং অদুসু খক কাওরোইদনি।
***
(Release ID: 1684514)
Visitor Counter : 105
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
প্রধান মন্ত্রী শ্রী নরেন্দ্র মোদীনা রসিয়ন ফেদেরেসনগী রাস্ত্রপতি, হিস এক্সেলেন্সী, ভ্লাদিমির পুতিনগা ঙসি তেলিফোন্দা ৱারী শাখ্রে।
লুচিংবা অনিনা রাস্ত্রপতি পুতিন্না দিসেম্বর ২০২১গী ভারত খোঙচত্তা লৌখিবা ৱারেপশিংগী থবক পাংথোকপগী ফিভম য়েংশিনখি। অখন্নবা অমা ওইনা, মখোয়না লৌউ-শিংউগী পোৎলম, হার অমসুং ফার্মা পোত্থোকশিংগী বাইলেতরেল ত্রেদপু করম্না হেন্না খুমাং চাউশিলহনবা য়াবগে হায়বগী মতাংদা মশাগী ৱাখল্লোন লান্নখি।
লুচিংবা অনিনা মালেমগী ইন্নর্জী অমসুং চিঞ্জাক্কী কৈথেলশিংগী হৌজিক লৈরিবা ফিভম য়াওনা মালেমগী থৌদোক কয়াগী মতাংদা ৱারী শাখি।
য়ুক্রেন্দা হৌজিক ওইরিবা ফিভমগী মতাংদা প্রধান মন্ত্রীনা ভারতনা দাইলোগ অমসুং দিপ্লোমেসীগী মাইকৈদা মতম কুইনদগী লেপ্তনা লাকপবু অমুক্কা হন্না ফোংদোকখি।
লুচিংবশিং অসিনা মালেম অমসুং লৈবাক অনিগী ৱাফম কয়াগী মতাংদা চাং নাইনা পাউ ফাওনসি হায়বা য়ান্নখি।